
DIEGO RIVAL. 


Civilizaţia Maya. 


Traducere şi note: 
Constantin lonescu Boeru 


VA Lab 


1. 
Descoperirea civilizaţiei maya. 


In noaptea de 11 spre 12 octombrie 1492, după şaptezeci de 
zile de navigat pe marea fără sfârşit, Cristofor Columb şi oamenii 
lui, aproape descurajaţi, zăreau, în sfârşit, uscatul; în zori, cele 
trei vase ale flotilei îşi aruncau ancorele într-un golf liniştit şi 
pustiu, în numele coroanei Castiliei, un notar înregistra luarea în 
stăpânire a acestei insulițe, probabil actuala insuliţă Watling din 
arhipelagul Bahamas, dar botezată San Salvador de celebrul 
navigator. La scurt timp. Era descoperită insula Haiti, numită 
Hispaniola, care a fost un timp confundată, cu încăpățânare, cu 
capul extrem al Asiei! Cuba şi Jamaica, abordate curând după 
aceea, nu puteau fi, în ochii descoperitorilor lor, decât Cipangu şi 
Cathay, adică Japonia şi China! Ajungând în Florida, în 1513, 
Ponce de Leon va aborda primul, fără să ştie, continentul 
american propriu-zis. „Indienii” întâlniți până atunci în aceste 
Antile Mari nu arătau să aibă o cultură înaltă şi au fost repede 
trataţi ca nişte sălbatici primitivi; Mexicul vecin, mult mai evoluat 
şi pe atunci sub conducerea aztecilor, rămânea necunoscut şi 
nebănuit. 


Primele contacte. 


Când Cristofor Columb s-a întors prima dată la Sevilla, 
mulţimea s-a înghesuit pentru a-i vedea pe unii din acei sălbatici 
pe care nu-i puteai bănui că ar putea cobori din Adam; pe 
jumătate goi, unii dintre ei duceau papagali multicolori pe umerii 
lor ca arama. Indianul din Caraibe s-a dovedit curând că poate 
aduce foloase şi că poate fi o mână de lucru ieftină. Cristofor 
Columb „a vândut” 509 de indigeni la Sevilla în 1495, iar fratele 
său 300, în anul următor, la Cadix! În cei doisprezece ani care au 
urmat după descoperire, în trei rânduri şi cu forţe sporite - 17 
corăbii în a doua călătorie! - Columb a reluat drumul Indiilor 
Occidentale, în a patra expediţie (1502-1504), a mers în lungul 
coastelor statelor actuale Honduras şi Panama, căutând cu 
încăpățânare acea Chină de negăsit. Peste puţin timp, în 1506, 

chiar anul morţii lui Columb, Juan Diaz de Solis şi Vicente Yanez 
Pinzon debarcau primii pe coastele mexicane, la capul 
septentrional al Yucatanului, o imensă peninsulă plată care se 
prelungeşte spre Cuba. Dar universul Maya care îşi avea aici 
centrul nu a fost descoperit şi mult timp piloţii au fost convinşi că 
găsiseră o nouă insulă. Mayaşii, care sunt consideraţi grecii 
Noului Continent, cu surprinzătoarele lor realizări artistice, nu vor 
fi luaţi în seamă decât în secolul XIX. Nici Hernan Cortez, care a 
cucerit imperiul aztecilor, începând din 1519, pe platoul înalt al 
Mexicului central, n-a bănuit niciodată existenţa acestei civilizaţii 
vecine, incomparabile, care s-a dezvoltat mai la sud, între 
Yucatan şi Guatemala, timp de mai bine de un mileniu (din 
secolul III până în secolul XIV); în secolul XVI. Civilizaţia maya era 
aproape stinsă, ultimele mari realizări de la nord de Yucatan, 
cele de la Chichen Itza şi de la Uxmal, în special, împlinind atunci 
mai mult de trei secole de existenţă. 

Adevăratul contact cu mayaşii, înainte de venirea lui Cortez, 
nu s-a produs în 1511. La debarcarea câtorva supraviețuitori ai 
expediției lui Vasco Nunez de Balboa; ea a avut loc mai curând la 
4 martie 1517, când, împinse de o puternică furtună, timp de 
două zile şi două nopţi, trei corăbii cu pânze din Havana (Cuba) 
au ancorat în apropiere de coastele septentrionale ale 
Yucatanului. Mai corect spus, flotila comandată de Francisco 
Hernandez de Cordoba. Un gentilom bogat din Cuba, stăpânul 
unui sat de indieni, căuta sclavi; plantațiile din Antile cereau o 
mână de lucru numeroasă pe care duritatea muncii forţate şi 
epidemiile o micşorau continuu. Aşa că mulţi colonişti din Indiile 
occidentale luaseră obiceiul să pornească în expediţii în 
arhipelagurile învecinate şi pe coastele istmului Panama. „Plecaţi 
la întâmplare spre soare-apune”, furtuna i-a abătut din drum 
spre ţinuturile capului Catoche; o oarecare forfotă dădea de 
bănuit că s-ar fi aflat în apropiere un târguşor. Curând, au urcat 
la bord două sau trei duzini de indigeni veniţi în pirogi: tunicile 
lor de bumbac i-au surprins pe spanioli, deoarece băştinaşii din 
Antile umblau aproape goi. Din această primă observaţie s-a 
considerat că aveau „mai multă minte” decât locuitorii din Cuba! 

Apoi au primit invitaţia, exprimată prin gesturi, de a vizita 
oraşul. Totuşi, s-au gândit că ar fi prudent să ia şi câteva 
muschete şi, încolonaţi, au pătruns în teritoriu. După două ore de 
mers, au căzut brusc într-o capcană: un strigăt al şefului indian a 
provocat o ploaie de săgeți şi o mulţime de indieni a ieşit din 

frunziş, aruncându-se asupra spaniolilor, rănind repede 
cincisprezece dintre ei. Din fericire, tunetul prafului de puşcă - 
necunoscut în Lumea Nouă - i-a alungat. Cu toate pierderile, au 
hotărât să continue cercetarea, fiind în apropierea unor clădiri. 
Au ajuns curând, relatează Bernal Diaz del Castillo în lucrarea sa, 
Istoria cuceririi Noii Spanii (o operă fundamentală asupra 
descoperirii Mexicului, cu atât mai mult cu cât este scrisă de unul 
dintre protagoniştii acestei extraordinare epopei), „într-o mică 
piaţă mărginită de trei clădiri din zidărie făcută cu grijă, temple 
sau cous care adăposteau un mare număr de idoli din lut, unii cu 
cap de demon, alţii înfăţişând femei înalte, mulţi, în sfârşit, cu 
feţe îngrozitoare care păreau că practică sodomia: în case s-au 
găsit, de asemenea, cufere de lemn, pline de idoli care făceau 
gesturi diabolice”. Gonzales, preotul expediției, a luat câteva şi a 
„confiscat” tot ce a putut găsi din aur. „Şi cum noi n-am văzut 
nimic asemănător nici în insula Cuba, nici în Hispaniola (Haiti), i- 
am dat, continuă Bernal Diaz. Referindu-se la acest târguşor, 
numele de Marele Cairo”. Obişnuiţi de şapte secole să se 
războiască cu Islamul, spaniolii asemănau orice necredincios, 
orice „infidel” unui maur! Cronicarii iberici - şi Cortez a fost 
primul - vor continua să desemneze templele mayaşe, aztece 
sau incase, prin surprinzătorul cuvânt „moschei”! 

Au revenit apoi la corăbii şi pe drum au prins doi bieţi oameni 
care se uitau îngrozitor de cruciş: era obiceiul în ţara maya, să 
obligi copiii să poarte o pastilă de smoală între ochi, pentru a 
căpăta un strabism considerat foarte atrăgător! l-au botezat 
imediat dându-le numele de Julianillo şi Melchiorejo, apoi i-au 
folosit o vreme ca intermediari între ei şi băştinaşi. 

Corăbiile au plecat pe mare, mai întâi spre vest, apoi spre sud, 
mergând de-a lungul malurilor şi având uscatul în stânga, deci la 
babord. S-au oprit într-un loc pe care l-au numit imediat La Punta 
de las Mujeres, deoarece aici, nişte turnuri de piatră adăposteau 
idoli feminini cărora indienii le dădeau nume ciudate. La oprirea 
următoare, în actuala Campeche, pe coasta orientală a 
peninsulei, oamenii din flotilă au observat cu surprindere o 
clădire împodobită cu sculpturi pe timpan!, animale fabuloase 
părând că se sfâşie între ele. Călăuziţi până la intrarea în aceste 
temple, au fost dezgustaţi la vederea zidurilor năclăite de sânge 
omenesc; recent, avuseseră loc sacrificii şi până şi părul lung şi 


1 Suprafaţă netedă sau ornamentată cu sculpturi, situată deasupra 
unei uşi sau ferestre. 

negru al preoţilor era năclăit de sânge închegat. 

La Champoton şi mai la sud, coloana a fost ţinta unui atac 
puternic care a dus la pierderea a cincizeci de oameni ucişi şi 
optzeci răniţi. Pentru a putea porni în larg şi a ajunge în Insule 
(Haiti şi Cuba), trebuia mai întâi să-şi facă provizii de apă; 
indienii se opuneau şi i-au hărțuit zile întregi, împiedicându-i să 
sape fântâni. Lupta era inevitabilă. Intr-o dimineaţă, pe 
neaşteptate, nişte indieni au trimis o ploaie de săgeți asupra lor, 
aruncându-se apoi într-o înverşunată luptă corp la corp. Cei 
prinşi de vii au fost târâţi de păr pe piatra templelor, pentru 
următoarele sacrificii. Pierderile au fost grele şi au trebuit să se 
retragă. Mulţi aveau gâtul crestat de cuțite şi de săgețile de 
lemn, cu vârfuri de silex şi de obsidian. Cronicarul nostru, Bernal 
Diaz del Castillo, pe atunci în vârstă de douăzeci şi cinci de ani, a 
fost lovit de trei săgeți şi chiar Hernandez de Cordoba, seful 
expediției, a murit la întoarcere, în Cuba, din cauza rănilor, în 
plus, fără apă, flotila a fost torturată de sete. Totuşi, revenind cu 
puţin aur, câţiva cercei lungi, în formă de rață sau peşte, din aur 
de proastă calitate, desigur, a fost suficient pentru a-i momi pe 
aventurieri. 

S-a vorbit, de asemenea, de construcţiile din ciment, 
necunoscut în Antile şi „toate acestea au făcut multă vâlvă”. 
Câţiva vânzători de vise, bine informaţi (I), au explicat că idolii 
erau nişte figurine evreieşti duse acolo de cei exilați de Titus şi 
Vespasian, după căderea lerusalimului! La Puerto de Carenas 
(Havana) şi la Santiago de Cuba unde, cu multe înflorituri se 
descriau templele, veşmintele şi bijuteriile văzute, nu se mai 
vorbea decât despre o nouă plecare. 


Expediția lui Juan de Grijalva. 


Diego Velasquez, cuceritorul şi guvernatorul Cubei, chefliu, 
gras şi indolent, hrăpăreţ şi fără scrupule câteodată, a hotărât 
imediat să trimită o nouă flotilă să ia în stăpânire noua insulă (!) 
pentru Castilia. El i-a încredinţat unei rude, Juan de Grijalva, un 
om simpatic şi prietenos, conducerea acţiunii. Două sute 
patruzeci de oameni s-au prezentat voluntari, contribuind chiar la 
cheltuielile de călătorie, fapt care ne dă o idee despre caracterul 
democratic relativ al acestor acţiuni: la urma urmelor, nu se 

făcea nimic fără vreun gând ascuns şi fără interes. Pe patru 
corăbii cu pânze, s-a încărcat apă, hrană şi tot felul de lucruri 
ieftine pentru troc, mărgele de sticlă şi legume în special, dar 
mai ales vin, deoarece se observase că indienii aveau pentru el o 
atracţie nestăvilită, bând adesea până cădeau. 

La 25 ianuarie 1518, dimineaţa, la Santiago de Cuba, pe 
atunci capitală, în sunet de fluiere şi în răpăitul tobelor, oamenii 
s-au îmbarcat, cu capul ras în mod expres: cei scăpaţi teferi din 
prima călătorie observaseră şi povestiseră că indienii, în lupta 
corp la corp, în loc să-şi ucidă adversarul, încercau, din contră, 
să-l prindă de viu pentru sacrificiile viitoare, apucându-l de păr. 
Zeii cereau mereu tot mai mult sânge, de preferinţă de om şi 
războaiele la mexicani aveau drept ţel principal capturarea de 
prizonieri în acest scop. 

După o oprire la Havana, flota - cu una din corăbii comandată 
de Francisco de Montejo, care va deveni primul guvernator civil 
şi militar în Yucatan - a pornit spre apus; trei zile mai târziu, 
apărea în zare insula Cozumel, care flanchează coasta orientală 
a Yucatanului. Imediat părăsită de locuitori, ea a fost declarată 
posesiune castiliană. Au rătăcit puţin pe insulă şi, într-un templu, 
spaniolii au găsit un idol, mare, din lut, gol pe dinăuntru, fixat de 
zid cu var, însă cu o intrare secretă prin spate: fără îndoială, un 
preot se ascundea acolo pentru a răspunde credinciosului, 
desigur surprins. 

Pe 7 mai, puţin mai la sud pe coasta Yucatanului, clădirile din 
zidărie din Tulum, aliniate pe faleză, apăreau în faţa ochilor 
spaniolilor uimiţi: „Un oraş atât de mare încât însăşi Sevilla nu 
putea fi mai frumoasă şi mai mare; impresionant era, în special, 
unul din turnuri”. Fără îndoială, acesta era Castillo, templul 
impunător şi sever, cu aspect de fortăreață, cu spatele la mare şi 
având în faţă alte clădiri din piaţa de ceremonii. Acest cvartal era 
închis pe cele trei laturi care nu dădeau spre mare printr-un zid 
impunător (tulum înseamnă „zid”) lat de circa 6 metri şi luna de 
mai bine de 700 de metri; străpuns de cinci porţi, pe el trecea un 
drum de supraveghere prevăzut cu un parapet de protecţie. 
Oraşul, care data mai mult ca sigur din secolele XII-XIII, a fost 
părăsit de locuitorii săi în 1544. După cucerirea spaniolă. Dincolo, 
spre sud, în lungul falezei înalte de doisprezece metri, se 
întindea cartierul popular, cu casele construite tot din piatră. 

In fata unui spectacol atât de nou, este de înţeles surprinderea 
conchistadorilor. Totuşi, Tulum nu era unul din oraşele cele mai 

mari de pe teritoriul maya şi se observa chiar o oarecare 
tendinţă de decădere. Uxmal sau Chichen Itza în splendoarea lor 
i-ar fi impresionat mai mult. Relatările despre capcane şi lupte 
sălbatice făcute de cei ce scăpaseră cu un an mai înainte, 
îndemnau la prudenţă şi Grijalva căuta să-şi ţină cu fermitate în 
mână trupele, stârnite de atâtea lucruri noi şi dornice de 
îmbogăţire. O tânără sclavă jamaicană, ajunsă acolo după multe 
aventuri, a fugit de la stăpânii săi şi a reuşit să urce pe una din 
corăbii. Ea le-a dat de înţeles că locuitorii părăsiseră oraşul 
pentru a se ascunde în regiunea vecină. Dar, treptat, au fost 
văzuţi reapărând şi Grijalva a hotărât să debarce pentru a se 
oficia o messa în Castillo, „Turnul” principal. „In interior, 
povesteşte capelanul lui Grijalva, se găseau figurine, oase şi idoli 
pe care ei îi adorau. După asta am înţeles că se închinau 
idolilor”. În sfârşit, a apărut un indian bătrân care s-a apropiat de 
bancheta cu idoli cu o casoletă de ars arome care răspândea 
rotocoale de fum parfumat; părea să fie storax?. „El a început să 
cânte cu voce tare un cântec monocord şi monoton”. În curând, 
stabilindu-se legătura între ei, li s-a oferit de mâncare ofiţerilor 
într-o cameră văruită; la intrare era o fântână din care fiecare îşi 
scotea de băut. Au hotărât să facă tabără lângă acest loc de 
alimentare cu apă. 


Noi harţuieli. 


Acest lucru nu a fost pe placul oamenilor din Tulum care, 
neîncrezători şi reţinuţi până atunci, le-au dat de înţeles că s-ar 
putea să aibă necazuri dacă mai rămâneau acolo după stingerea 
focului parfumat pe care l-au aprins imediat lângă intruși. Şi asta 
s-a şi întâmplat: ultimele flăcări încă mai pâlpâiau când o ploaie 
de săgeți s-a abătut asupra taberei. Una din ele l-a atins pe 
Grijalva în falcă şi i-a spart trei dinţi. Intr-o clipă, şapte oameni au 
fost ucişi şi şaizeci răniţi. S-au reîmbarcat în grabă, dar nu au 
uitat să întocmească un act oficial prin care luau în stăpânire 
aceste locuri! Navigând aproape de mal. Corăbiile s-au îndreptat 
spre nord, cu intenţia de a face înconjurul complet al acestei 
mari insule (!). 

O săptămână mai târziu, marinarii şi soldații, care 


2 Sau styrax: arbust exotic care dă smirnă şi nu balsam. 

participaseră la expediţia din anul precedent, recunoşteau 
Champoton-ul, unde, din nou, raporturile cu indienii s-au 
deteriorat; totuşi, superioritatea armamentului le-a permis 
spaniolilor să-i respingă pe băştinaşii înarmaţi cu praştii, arcuri, 
lănci şi macana, săbii grele din lemn dur incrustate pe tăiş cu un 
şir de aşchii din obsidian. In zgomotul asurzitor al trompetelor şi 
al cochiliilor de mare care nu reuşeau să acopere înăbuşitul şi 
obsedantul bubuit al marilor tobe verticale - numite huehuet!/ - 
războinicii indigeni vopsiți în negru şi roşu. Uneori apăraţi de 
veste groase din bumbac umplut cu câlţi, cu capul acoperit de 
pene mari sau ascuns sub o mască fantastică de cap de animal, 
se avântau cu curaj asupra conchiuistadorilor, ferindu-se de 
loviturile de sabie cu scuturi rotunde şi cu mici paveze făcute din 
fibre sau din bumbac, înfăţişarea lor impresionantă şi vacarmul 
general nu puteau să nu aibă efect asupra soldaţilor din Castilia. 


Prima întâlnire cu aztecii. 


F iotila şi-a continuat totuşi misiunea şi, urmărind mereu 
coasta, înainta acum spre sud; a ajuns în golful Terminos şi 
curând la Tabasco. Unul din fluviile ce se varsă în mare în 
această zonă a primit numele Grijalva, pe care-l poartă şi acum. 
Acolo, spaniolii au intrat din nou în legătură cu populaţia, luându- 
şi toate măsurile de apărare, dar au fost aprovizionaţi, până la 
urmă, cu păsări (curcani), cu porumb şi li s-au dat chiar câţiva 
cercei lungi din tumbaga (un aliaj din aur şi argint, slab titrat, 
fiind amestecat cu cupru), în formă de şopârlă şi de rață. „intr-o 
mică insulă din aceste ţinuturi, relatează Bernal Diazdel Castillo, 
am găsit două clădiri din zidărie, făcute cu grijă, care aveau o 
mulţime de trepte până la un fel de paraclis unde erau veneraţi 
idoli malefici, probabil zeii lor. Acolo am văzut cinci indieni 
sacrificați în ajun. Aveau pieptul deschis, mâinile şi picioarele 
tăiate; pe ziduri se scurgea sânge lipicios. Plini de uimire în faţa 
acestui spectacol. Am numit această insulă, Insula Sacrificiilor”. 

Puțin după aceea, în dreptul istmului Tehuantepec, mai la 
vest, Grijalva, aflat acum la porţile imperiului aztec, total 
necunoscut Dană atunci, a luat primul contact istoric cu această 
putere, întâlnindu-i pe mesagerii împăratului Montezuma. Fără 
îndoială că erau postați acolo de când, cu un an înainte la 

Tenochtitlan-Mexico, capitala imperiului, ajunsese vestea că albi 
bărboşi apăruseră pe mari corăbii cu pânze, la răsărit, în partea 
teritoriilor mayaşe. Misiunea lor era de a observa şi de a tatona 
intenţiile acestor nou veniţi care erau confundați cu trimişii lui 
Quetzalcoatl. Şarpele cu Pene, un suveran divinizat, plecat cu 
cinci secole mai înainte şi care promisese să revină într-o zi ca 
să-şi reia tronul. Timp de zece zile s-au pândit unii pe alţii şi-au 
făcut cadouri şi s-au felicitat. Fără a avea împuternicire, slab 
înarmat şi echipat. Grijalva nu s-a avântat prea mult şi a dovedit 
mai puţin curaj decât Hernan Cortez care se va duce în anul 
următor în inima Mexicului şi folosindu-se de rivalităţile tribale va 
reuşi să cucerească imperiul, cu pierderi relativ mici. 

Surprins să vadă coasta continuându-se spre vest şi puternice 
masive muntoase în depărtare, Grijalva s-a îndoit că va reuşi să 
facă turul complet al acestei „insule”, cu siguranţă imensă şi a 
hotărât să revină în Cuba. Unde însă a fost ridiculizat când şi-au 
dat seama că cele 600 de toporişti „din aur”, cu greu adunate şi 
„cumpărate” relativ scump de la indienii din istm, erau... din 
aramă. Trebuie să amintim că metalul a apărut târziu în lumea 
mayaşă - în jurul anului 950 - şi i s-a dat o folosinţă limitată; 
aşadar, această strălucitoare civilizaţie care cunoştea scrisul s-a 
menţinut practic în epoca de piatră în tot timpul existenţei sale. 


Febra aurului 


In timp ce flota rătăcea în preajma istmului Tehuantepec. 
Grijalva trimisese înapoi una din corăbiile sale - sub comanda lui 
Pedro de Alvarado, viitorul locotenent al lui Cortez - să dea 
socoteală guvernatorului Velasquez de desfăşurarea expediției; 
ofiţerul trebuia să ducă, de asemenea, câteva bijuterii de aur. Se 
confirma astfel tuturor că această ţară populată şi civilizată era 
„Insula bogată” râvnită în visele lor. 

Vestea a ajuns curând şi în Spania, unde tânărul suveran Don 
Carlos. Colecţionând tronuri, tocmai devenea Carol Quintul. Fără 
să şovăie, a cedat această prețioasă „insulă”, abia cunoscută, 
căreia nu i se descoperiseră încă graniţele, amiralului de Flandra. 
In curând, cinci nave au sosit în Spania, pline de ţărani flamanzi 
gata să ia drumul Indiilor occidentale pentru a coloniza acest 
ciudat ţinut al Yucatanului. Ofensaţi, conchistadorii au pus la cale 

un plan pentru a împiedica această acţiune care ar fi putut să-i 
frustreze - puţin a lipsit, aşadar, ca urmaşii mayaşilor să aibă 
sânge flamand în vinele lor! 

Întorşi în Antilele Mari, camarazii lui Grijalva nu conteneau să 
înflăcăreze imaginaţia ascultătorilor cu poveştile lor pline de 
aventuri şi cu descrieri colorate. Nu se mai vorbea decât despre 
plecarea şi o importantă expediţie de unsprezece nave a fost 
rapid organizată. Velasquez a încredinţat-o secretarului său, 
Hernan Cortez, nepotul viceregelui şi el alcade? de Santiago. 
Convins de importanţa acestei noi responsabilităţi, Hernan 
Cortez a început, scrie Bernal Diaz, „să se îngrijească şi să se 
împodobească mai mult decât avea obiceiul s-o facă, a purtat o 
pălărie cu pene, o medalie de aur cu lanţ şi o vestă de catifea 
presărată cu ornamente de aur”. Omul era seducător, subţire, 
energic, inteligent şi mare proprietar, ambițios mai presus de 
orice; foarte repede s-a dovedit a fi un adevărat geniu politic şi 
militar. Avea treizeci şi trei de ani când a fost împuternicit cu 
această misiune grea. 

La 10 februarie 1519, flota ridica pânzele, având la bord un 
număr de 508 de soldaţi şi ofiţeri şi un singur preot, Fra 
Bartolomeo de Olmedo, 110 marinari, 16 cai - toţi ştiau cât 
puteau să înspăimânte aceste animale pe indienii care nu-i 
văzuseră niciodată - 10 tunuri de bronz, 4 tunuri foarte mici. 13 
muschete şi 32 de arbalete şi escopete?. S-au mai luat, de 
asemenea, pentru servicii auxiliare, 200 de băştinaşi din Cuba şi 
câteva femei. După puţine zile, putea fi zărită insula Cozumel. 

Cozumel, deja vizitată de Juan de Grijalva, adăpostea 
sanctuarul Zeiţei-Luna, Ixchel şi pentru sanctuar, un amestec de 
pelerini venea din toate provinciile mayaşe în flux continuu. 
Episcopul Diego de Landa, care ne-a lăsat o prețioasă relatare 
despre Yucatanul secolului XVI, îl numeşte „Ierusalimul yucatan”! 
Acolo, Cortez a făcut primul gest de autoritate: a spart şi a 
aruncat pe treptele templului idolii de care avea oroare şi, după 
ce a pus să se spele şi să se văruiască pereţii, i-a înlocuit cu o 
cruce şi o icoană a Sfintei Fecioare. Multe luni mai târziu, 
marinarii reveniţi pentru reparația navelor în insulă au fost foarte 
surprinşi şi bucuroşi să găsească la locul ei „icoana Sfintei 
Fecioare şi crucea, având în faţă tămâie care ardea!” Indienii 


3 Numele unor judecători şi funcţionari superiori municipali din 
Spania. 
4 Flintă scurtă (sec. XV-XVIII). 

asimilaseră aceste simboluri cu cele ale zeilor lor. 

In multe rânduri după aceea, Cortez a făcut acelaşi gest 
decisiv, deoarece el era convins de rolul evanghelizator al 
misiunii sale. 


Cortez în Yucatan. 


Fota naviga pe lângă coastele septentrionale ale Yucatanului; 
acolo, Cortez şi-a amintit că indienii repetaseră neîncetat 
predecesorilor săi cuvintele „castilia, castilia”. A presupus, pe 
bună dreptate, că vroiau să vorbească despre prezenţa printre ei 
a câtorva compatrioți iberici, probabil naufragiaţi. Nu se ştia 
nimic de ce se întâmplase cu expediţia lui Vasco Nunez de 
Balboa şi cu o altă navă plecată în 1512 care nu se mai 
întorsese. Până la urmă, au reuşit să înţeleagă că la două zile de 
drum, pe uscat, trăiau doi albi bărboşi, prizonieri ai indienilor. 
Cortez a hotărât să-i găsească şi s-a înţeles cu şefii indieni de pe 
coastă să-i răscumpere. Mesageri încărcaţi cu obiecte mici de 
sticlă şi ducând scrisori fixate în claia de păr lung au pornit spre 
centrul provinciei. Primul găsit a fost un oarecare Jeronimo de 
Aguilar, născut în Ecija, un fost diacon care îşi păstrase 
chemarea bisericească. De opt ani, era în mâinile şefilor indieni 
din regiune; după ce fusese îngrăşat pentru a fi mâncat de unul 
din ei, a fost cumpărat de altul, care i-a dat sarcini militare. 
Eliberat de Cortez, el a plecat să-l salveze, la rându-i, pe 
camaradul lui, un fost marinar din Paloş, numit Gonzalo 
Guerrero, reţinut undeva în mijlocul Yucatanului. Solicitat de 
Aguilar să-l urmeze, Guerrero l-a refuzat, nu fără o oarecare 
ironie, spunându-i: „Jeronimo, fratele meu, uite ce e: sunt 
căsătorit şi tatăl a trei copii; sunt tratat aici ca şef indian şi drept 
căpitan în caz de război. Du-te singur şi Dumnezeu să te aibă în 
pază! |n ceea ce mă priveşte, am faţa brăzdată de tatuaje şi 
urechile găurite. Ce-ar spune compatrioţii mei când m-ar vedea? 
Uită-te ce copii frumoşi am! Lasă-le lor mărgelele şi obiectele de 
sticlă”. Susţinut de soţia lui indiancă, foarte neliniştită, n-a vrut 
să-l urmeze pe Aguilar care, mai târziu, nu s-a înşelat bănuindu-l 
că ar fost instigatorul neplăcutei ciocniri dintre indieni şi oamenii 
lui Hernandez de Cordoba, întâmplată în 1517, adică cu doi ani 
mai înainte de întâlnirea lor. 

Compatrioţii l-au întâmpinat curând pe Aguilar singur, 
îmbrăcat într-un serape yucatan, cu a/pargates în picioare, dar 
cu un breviar” jerpelit atârnându-i de tunică. Le-a vorbit de 
refuzul lui Guerrero şi le-a dat multe amănunte asupra ţării, 
oamenilor şi obiceiurilor lor; Cortez îl asculta cu atenţie. 


Quetzalcoatl - Şarpele cu pene Soarelui - zeul Luminii si al 
Soarelui 


5 Carte de rugăciuni la catolici care cuprinde slujbele şi rugăciunile 
pe care preoţii trebuie să le facă sau să le rostească la anumite ore. 

Conflictele lui Cortez în Tabasco. 


La 12 martie 1519, escadra lui Cortez, după ce a ocolit o parte 
a Yucatanului, se găsea în dreptul lui Tabasco, aproape de 
vărsarea fluviului botezat Grijalva. Anul trecut, în onoarea 
căpitanului; de data asta, indienii din împrejurimi s-au arătat 
ostili: ei fuseseră certaţi cu asprime de fraţii lor care şi-au bătut 
joc de laşitatea lor. Desemnat interpret de către Cortez, Aguilar a 
încercat în zadar să le arate că şeful lui vroia pacea: o ploaie de 
săgeți a fost răspunsul şi, în graba retragerii, Cortez şi-a pierdut 
pantofii în noroi. S-a organizat un contraatac şi, cu toată 
rezistenţa lor îndârjită, indienii au fost împrăştiaţi şi respinşi până 
într-o mare piaţă înconjurată de case şi de trei temple, încă o 
dată a intervenit notarul cu înscrisurile lui pentru a confirma 
luarea în stăpânire a regiunii Tabasco. A doua zi, Melchiorejo, 
unul din cei doi interpreţi indigeni cu ochii urduroşi care fuseseră 
prinşi în 1517 şi pe care Cortez îl luase cu el, a dispărut: s-a 
dezbrăcat de veşmintele europene şi le-a agăţat de ramurile unui 
copac, plecând să-şi regăsească libertatea, potecile şi obiceiurile 
strămoşilor săi. „Veşmintele lui creştine, se poate citi în 
excelenta carte a lui Salvador de Madariaga despre Hernan 
Cortez, erau probabil alfa şi omega creştinismului său”. 

Toată câmpia din jur părea în fierbere, gata de luptă. 
Aşteptându-se la un atac puternic, Cortez şi-a pregătit cavaleria 
şi artileria; coloana militară s-a urnit din loc şi a ajuns curând în 
localitatea Ciutla unde se concentrase majoritatea 
tabasconienilor. La prima ciocnire, au fost culeşi şaptezeci de 
răniţi spanioli; apoi cavaleria, care întârziase la trecerea prin 
mlaştini şi pe terenul reavăn, a intervenit provocând retragerea 
grăbită a indigenilor, uluiţi de această apariţie nouă, deşi 
reuşiseră să rănească trei călăreţi şi cinci cai. lar Bernal Diaz ne 
mai precizează cum, la venirea serii, „au fost îngrijiţi şi oamenii 
şi caii. Arzându-li-se rănile cu grăsimea topită a unui indian mort. 
Tăiat în bucăţi”! 

Lămuriţi asupra intenţiilor spaniolilor şi asupra hotărârii lor, 
şefii indieni au considerat că e mai bine să discute; cât despre 
Cortez, pentru a-i impresiona pe trimişii lor el a născocit o 
răutăcioasă înscenare: a adus lângă el un cal destul de nărăvaş 
care a adulmecat imediat o iapă în călduri, legată în acelaşi loc. 

Imediat, animalul a intrat în rut, a zvârlit din picioare şi şi-a 
rostogolit în cap ochii holbaţi - în direcţia lor, au crezut şefii 
indieni. Şi tunetul neaşteptat al unei bombarde care a explodat 
în acelaşi moment i-a îngrozit şi mai tare pe oamenii pictaţi şi 
încărcaţi de pene. Majestuos şi generos, Cortez s-a apropiat de 
cal, l-a calmat şi i-a „explicat” la ureche că indienii aveau acum 
intenţii paşnice şi că nu mai trebuie să fie nemulţumit! 

Fiind astfel în avantaj, Cortez le-a cerut indienilor să-şi 
părăsească idolii şi să venereze de acum încolo crucea şi icoana 
Fecioarei; apoi, în cinci zile de discuţii şi stratageme abile, a 
reuşit să-i impresioneze şi să-i cucerească, făcându-i să se 
supună. A doua zi, în duminica Floriilor, indienii şi familiile lor i-au 
văzut, nu fără uimire, pe aceşti îngrozitori bărboşi albi, ţinând în 
mână o simplă ramură înfrunzită, îngenunchind umili în faţa 
tabloului unei femei cu copilul strâns la piept şi sărutând o cruce. 
Aceşti indieni mayaşi din Tabasco au fost, constată Bernal Diaz, 
„primii vasali care, în Noua Spanie, au devenit supuşii Majestății 
Sale Carol Quintul”. 


„Malinche” 


|n semn de supunere şi prietenie, şefii indieni pocăiţi din 
Tabasco i-au oferit lui Cortez cercei, diademe, brelocuri în formă 
de şopârlă. De rață, de câini, lupi, vulpi, de măşti de om. Toate 
din aur. In plus, i-au dat douăzeci de femei, din care una, imediat 
botezată şi înnobilată, a devenit Dona Marina, celebra Malinche. 
Care va avea un rol primordial în timpul cuceririi platoului 
mexican, de unde era originară, fiind fiica unui mare şef din 
nord; ea se va dovedi foarte inteligentă, iscusită şi credincioasă 
şi-i va da un fiu lui Cortez. Deocamdată. Cortez, după ce le-a 
creştinat pe aceste femei, le-a împărţit locotenenţilor săi, 
frumoasa Dona Marina fiind mai întâi a lui Alonso Hernandez 
Puertocarrero pe care el îl îndrăgea. 

A doua zi după Florii, ridicând pânzele, flota a plecat în linişte 
spre vest: marinarii şi soldaţii care participaseră la precedentele 
misiuni conduse de Hernandez de Cordoba sau de Grijalva 
recunoşteau treptat locurile, fluviile străbătute parţial, insula 
Verde şi cea a Sacrificiilor, în Joia Mare. După amiază, erau la San 
Juan de Ulua, la porţile imperiului aztec, la marginile orientale ale 

lumii mayaşe. Să-i părăsim puţin pe Cortez şi pe oamenii săi, 
porniţi în minunata lor epopee, cucerirea Mexicului. Desigur, ei 
au dat dovadă de un „eroism naiv şi lacom”, după expresia lui 
Jean Babelon, dar şi-au arătat, până ia urma. Tenacitatea, 
energia şi curajul aproape de necrezut. 

Este interesant de recitit darea de seamă făcută de Cortez lui 
Carol Quintul asupra „oamenilor din această regiune care se 
întinde de la insula Cozumel şi capul peninsulei Yucatan până la 
locul unde suntem acum: au o statură medie, capul bine 
proporţional, dar obiceiurile lor se schimbă de la o provincie la 
alta; unii îşi găuresc urechile pentru a introduce obiecte 
grosolane şi mari, alţii îşi taie pielea de la nas până la gură 
pentru a introduce pietre rotunde, foarte mari, care seamănă cu 
oglinzile. Alţii îşi găuresc buzele în partea de jos, până la dinţi şi 
prind acolo discuri de piatră sau de aur, atât de grele încât 
buzele atârnă deformate. Veşmintele pe care le poartă se 
aseamănă cu nişte eşarfe largi, de diferite culori, bărbaţii îşi 
ascund părţile ruşinoase şi sunt îmbrăcaţi în pelerine foarte 
uşoare, pictate ca acele a/quiza/les maure. Femeile şi oamenii de 
rând au pelerine bălţate căzând de la brâu până la călcâie şi 
altele care le acoperă sânii, restul rămânând descoperit. Femeile 
de condiţie bună sunt îmbrăcate cu cămăşi largi de bumbac, 
foarte fine, semănând cu o haină albă purtată de episcopi. 
Mâncarea lor este compusă din porumb şi din cuyes”. Apoi, după 
ce a vorbit de vânătoare şi de pescuit, Cortez vorbeşte de 
creşterea curcanilor, necunoscuţi în Europa, pe care-i compară, 
datorită penelor lor mari cu pete rotunde, cu păunii. 

„Se găsesc în această ţară. Continuă el, sate mari, bine 
organizate. Casele, acolo unde există piatră, sunt construite cu 
var şi nisip, apartamentele sunt mici şi joase, în genul maur. 
Acolo unde nu există piatră, ei le construiesc din chirpici pe care- 
| acoperă cu var. Acoperişurile sunt făcute din frunze de palmier 
şi din paie. Locuinţele unor şefi au mai multe apartamente şi 
sunt foarte răcoroase. Am observat în unele case până la cinci 
curţi interioare, apartamente foarte bine împărţite, cu fântâni, 
bazine de apă şi locuinţe pentru sclavi şi servitori”. 

In legătură cu cultul, Cortez menţionează şi el „moscheele (!), 
capelele şi esplanadele lor”. „Acolo îşi păstrează idolii pe care-i 
venerează, unii din lut, alţii din piatră sau din lemn. li venerează 
în asemenea mod, cu atâtea ceremonii că ar trebui multă hârtie 
pentru a le descrie înălţimii Voastre. Aceste case şi aceste 

moschei în care-şi păstrează idolii sunt cele mai bine construite 
din aceste sate şi sunt împodobite cu pene şi stofe foarte frumos 
făcute, în fiecare zi, înainte de a se apuca de treabă, ei ard 
tămâie în moschei, uneori se sacrifică chiar pe ei tăindu-şi unii 
limba, alţii urechile şi crestându-şi corpul cu cuțite. Sângele care 
curge din rănile lor îl oferă idolilor, răspândindu-l în moschei, sau 
alteori aruncându-l spre cer, în sfârşit, făcând tot felul de 
ceremonii care nu încep niciodată fără ca ei să se dedea la astfel 
de sacrificii, în alte părţi, ei au un alt obicei, oribil şi mârşav, care 
merită a fi pedepsit şi anume că de câte ori vor să ceară ceva 
zeilor lor. Ei iau fetiţe şi băieţi şi chiar bărbaţi şi femei şi le 
spintecă pieptul pentru a le scoate inimile şi măruntaiele, arzând 
aceste măruntaie în faţa idolilor, oferindu-le fumul ca sacrificiu. 
Am asistat, unii din noi, la astfel de fapte, dintre cele mai 
îngrozitoare şi mai oribile pe care le-am văzut vreodată” 

Dar, în afara acestor comportări barbare, Cortez nu-şi poate 
ascunde stima pentru mayaşi, singura etnie întâlnită până atunci 
în America centrală, şi conchide: „Credem ca dacă i-am putea 
face să înţeleagă, cu ajutorul interpreţilor, adevărul Credinței şi 
greşeala în care trăiesc, mulţi dintre ei ar renunţa la astfel de 
moravuri absurde şi ar putea ajunge la cunoaştere, deoarece ei 
trăiesc într-un fel mai civilizat şi mai cu judecată decât oricare 
din popoarele pe care le-am întâlnit acum în aceste ţinuturi”. 

Este de subliniat tonul moderat din acest tablou, cu o nuanţă 
admirativă, cu excepţia menţiuni despre sacrificiile omeneşti. 
Nici o exagerare, nici o bătaie de joc. Cinci ani mai fost cuceriţi şi 
supuşi, Cortez, devenit guvernator al Noii Spanii, revine in 
teritoriul maya, hotărându-se, la Tenochtitlan-Mexico, să se ducă 
personal în Guatemala şi în Honduras, pentru a-l pune la punct 
pe unul din locotenenţi săi, Cristobal de Olid, care se declarase 
independent şi vroia să zboare cu propriile lui aripi: cu puţin 
înainte, Cortez îi trimise 360 de oameni şi 6 corăbii să colonizeze 
Hondurasul şi sa încerce sa pună acolo bazele unui port. Dar 
trădarea a devenit curând evidentă şi Cortez a trebuit sa 
acţioneze. 


A doua trecere a lui Cortez pe la mayaşi. 


La sfârşitul anului 1524, Cortez a pornit la drum în direcţia 

sud-est spre Guatemala şi Honduras care au fost centrele 
mayaşe importante în perioada aşa numită clasică, din secolul IV 
până în secolul IX. Dar al căror nivel de cultură era atunci foarte 
scăzut. Această expediţie deosebit de grea va dura douăzeci de 
luni; avea de făcut un drum de 1500 de kilometri în linie dreaptă, 
din care a doua jumătate deosebit de anevoioasă, cerea 
traversarea unor regiuni foarte bogate în precipitaţii (cinci metri 
cubi de apă pe an, la Tabasco: un record!), acoperite cu păduri 
virgine de nepătruns, presărate cu bălți şi terenuri mlăştinoase şi 
întretăiate de un labirint de râuri leneşe şi de braţe moarte; 
miliarde de țânțari sâcâitori, zancudos, slăbeau moralul şi îi 
veneau de hac până şi celui mai hotărât şi mai înăsprit lup de 
mare. In plus, hrana era rară şi oamenii din această expediţie au 
răbdat de foame; pe drum, au învăţat să mănânce iguane. Cortez 
a fost nevoit să ardă de vii, într-o zi, doi şefi indieni care, după ce 
mâncaseră două călăuze, făcuseră acelaşi lucru cu doi ţărani 
prinşi într-o ambuscadă! Cât despre Cortez, el călătorea „cu 
mare fast, cu luxul şi chiar extravaganţa unui prinţ din 
Renaştere”, după cum scrie Salvador de Madariaga. Suita lui 
personală număra patruzeci de persoane, de la chelar şi cofetar 
până la jongleri, muzicanți şi medici, în plus, special pentru masa 
sa, o numeroasă turmă de porci făcea parte din coloană. 

Pentru a preveni orice răscoală în Mexic, Cortez luase în suita 
sa pe ultimul suveran aztec, prizonierul său, Cuauhtemoc - pe 
care el îl numeşte Quatimozin - şi pe câţiva din principalii nobili 
şi demnitari ai vechiului regim. 

In timp ce călătoria sa pe platoul înalt din nord şi în marea 
vale a lui Oaxaca semăna cu un adevărat marş triumfal, având 
parte de o primire emoţionantă şi impresionantă în oraşele şi 
pueblos-urile traversate, în schimb, în Tabasco şi Chiapas 
lucrurile s-au complicat foarte mult; doar în regiunea Copilco, de 
pildă, a trebuit să fie construite cincizeci de poduri pentru a ieşi 
din încurcatul labirint de râuri şi de terenuri mlăştinoase. Chiar 
Cortez, neobosit, se expunea adesea, în pădurile dese, 
întunecate, oamenii erau nevoiţi ca pentru fiecare metru să-şi 
croiască drum cu lovituri de cuţit şi de sabie. Spre deosebire de 
camarazii săi, doborâţi de oboseală, Cortez nu arăta nici un semn 
de descurajare; în plus, martorii vor povesti în unanimitate 
despre ataşamentul şi ingeniozitatea aliaţilor mexicani care-i 
călăuzeau. 

In sfârşit, la Acalan, au găsit din belşug miere şi alte alimente, 

dar puţin după aceea se va desfăşura unul din episoadele cele 
mai dramatice ale cuceririi. Aducându-i-se la cunoştinţă faptul că 
fostul împărat şi credincioşii lui urzeau un complot contra 
autorităţii şi chiar contra vieţii sale, Cortez i-a adus în faţa lui şi 
le-a spus că busola sa i-a înştiinţat de intenţiile lor; în faţa unei 
astfel de vrăjitorii şi-au mărturisit, pe rând, rolul în conspirație. 
Cuauhtemoc, împăratul şi Cuanacoch, suveranul din Texcoco. Au 
fost condamnaţi la spânzurătoare, iar ceilalţi iertaţi: astfel, în 
teritoriul maya, a fost executat al unsprezecelea şi ultimul 
suveran aztec. Acest episod nu pare să-i fi impresionat pe 
indieni, dimpotrivă, cei din Peten Itza îl vor venera de bunăvoie 
pe Morzillo, calul lui Cortez, care murise. Surprinzător, în 1618 - 
aproape un secol mai târziu - călugării spanioli, veniţi să-i 
convertească pe indienii din ltza, vor găsi într-unul din cele 
douăsprezece temple din oraşul lor, Taysal, un idol din lut 
reprezentând un cal culcat, încercând să se ridice. Era o 
reminiscență a cultului pentru Morzillo, venerat sub numele de 
Tizmin Chac. Unul din preoţii franciscani l-a spart, ceea ce i-a 
înfuriat pe credincioşi care au fost pe punctul de a-i ucide pe 
călugări. 

După multe necazuri, nemaisperând să mai iasă vreodată din 
acest infern umed şi vegetal, spaniolii lui Cortez au aflat, în 
sfârşit, că oamenii lui Olid erau pe-aproape; dar şeful revoltaţilor 
fusese rănit, apoi spânzurat, în piaţa oraşului Naco, de ofiţerii 
trimişi pe mare, din Antile, la ordinele lui Cortez. Aşadar, această 
călătorie grea s-a dovedit complet nefolositoare: atâtea eforturi 
pentru nimic! Totuşi, Cortez nu se săturase de aventuri şi a mai 
rămas în regiunile golfului Dulce (Honduras) şi la Trujillo, portul 
întemeiat de Olid. In sfârşit, aflând că mari tulburări agitau 
capitala Mexico în absenţa lui a hotărât să se întoarcă în Spania. 
Bolnav, obosit, brusc îmbătrânit deşi nu avea decât patruzeci de 
ani, s-a îmbarcat pe o navă, la 25 aprilie 1526. Traversase dintr-o 
parte în alta întreaga lume maya de sud. Trecând foarte aproape 
de ruinele aproape milenare de la Palenque şi Copan, fără măcar 
să bănuiască existenţa acestei strălucitoare civilizaţii; siturile 
arheologice ale acestui sector al pădurii tropicale se ascund sub 
un frunziş atât de des, încât se poate trece la o aruncătură de 
băț fără a vedea nimic. 

Cucerirea Yucatanului. 


Alvarado, principalul locotenent al lui Cortez. Este cel care a 
reuşit să cucerească Guatemala pe care o traversase superiorul 
său, în acea expediţie din 1524-1526 încheiată în actualul 
Honduras, în anul următor, în 1527. Chiapas era cucerit şi 
Francisco de Montejo. Venit din Sevilla cu 400 de soldaţi pe 4 
vase bine înarmate, avea ca misiune să ocupe peninsula 
Yucatan; spre deosebire de platoul mexican, repede cucerit şi 
pacificat, treburile se vor desfăşura diferit pe teritoriul maya. La 
acea epocă. Yucatanul era împărţit între mai multe familii 
princiare, a Cocomilor şi a Xiusilor fiind cele mai importante; 
aceste familii formau un fel de castă feudală ereditară, care 
stăpânea o populaţie agricolă împărţită în clanuri totemice€ 
(Jaguarii, Şerpii, Maimuţele etc.), obligate la corvezi - construcţia 
templelor, palatelor, drumurilor... - şi la alte activităţi. 

Mayaşii din nord s-au opus spaniolilor şi după opt ani de lupte 
neîntrerupte şi îndârjite, vor reuşi să-i gonească pentru un timp 
din provincie. La început, oraşele căzuseră unul după altul (Ekab, 
Conil, Loche, Chacua. Ake, Zilam etc.). Mai la sud, spaniolii au 
trebuit să înfrunte trupele ridicate de Guerrero. Acel naufragiat 
renegat, devenit şef de trib, care, fără ruşine, îşi conducea 
trupele contra foştilor săi coreligionari. Este adevărat că 
yucatanii erau revoltați de desele incursiuni pentru capturarea 
de sclavi pe care le făceau soldaţii: acestea luaseră asemenea 
proporţii încât o viaţă avea o valoare-marfă foarte mică. Ba chiar 
s-a întâmplat o dată, ca o fată de şef indian să fie schimbată pe o 
bucată de brânză! Mânia n-a mai putut fi stăpânită şi Montejo a 
trebuit să se retragă la Campeche şi la Champoton unde armata 
spaniolă a fost blocată timp de patru ani; totul trebuia luat de la 
capăt. Permanent soldaţii stricau tot ce făceau călugării 
franciscani, arzându-le chiar mănăstirile şi urmărindu-i până la 
indieni unde aceştia îşi căutau refugiu! In 1539, Francisco de 
Montejo a fost demis de către împărat, supărat de atâta 
neglijenţă. 

Apoi au urmat zece ani tulburi şi sângeroşi, marcați de 
răscoale şi de represiuni brutale, de o retragere pentru moment 
a spaniolilor aruncaţi în mare: au revenit şi s-au întărit cu timpul, 


ê Totemul era un animal sau o plantă care reprezenta, în societăţile 
primitive, strămoşul unui clan. Acestea luau numele totemului lor. 

iar clanul Xius şi după el, Cocom, a sfârşit prin a se supune: 
obţinuseră însă ca vânzarea de sclavi să fie interzisă, în 1548, 
Yucatanul a fost alipit Mexicului, administrativ, dar nu sufleteşte: 
mayaşii se vor opune mereu şi va fi necesar să fie reafirmată 
această integrare administrativă, în 1848. Pe de altă parte, în 
inima peninsulei rămânea o fortăreață a rezistenţei, în jurul 
regatului de la Peten Itza şi a capitalei sale, Tayasal, stabilită pe 
insula lacului Chaltuna, în actuala Guatemala. 


1697: căderea Tayasalului. 


Datorită pădurii de nepătruns şi mai ales din cauza lipsei de 
interes, spaniolii au neglijat mult timp sectorul central al 
peninsulei: acolo, în Tayasal, lângă un lac lung de treizeci de 
kilometri, trăiau itzaşii care fuseseră alungaţi, pe la anul 1200, 
din Chichen Itza, în marea cetate pe care ei o cuceriseră două 
secole mai înainte, înfruntându-i pe spanioli, ei şi-au păstrat 
independenţa până la sfârşitul secolului XVII, mai precis până la 
13 martie 1697, când Martin de Ursua a reuşit să cucerească 
oraşul, pe care l-a distrus. Din nefericire, nu avem nici o mărturie 
a vreunui contemporan care să ne descrie viaţa în această „fosilă 
vie a civilizaţiei maya”, cum o numeşte Eric Thompson, marele 
specialist englez în problemele lumii maya. Este regretabil că 
piratul roşcovan englez din Belize, care trăia acolo, atunci, 
căsătorit cu o femeie itza, n-a luat o pană în mână pentru a ne 
povesti experienţa lui unică. Am vorbit de călugării care, la 
începutul secolului, în 1618, încercaseră să-i convertească pe 
mayaşi şi s-au legat de calul-idol dintr-unul din templele lor, 
distrugându-l. Ei au fost curând alungaţi cu pietre şi au scăpat ca 
prin minune de soarta pe care au avut-o în 1696 doi dominicani, 
Jacinto de Vargas şi Cristobal de Prada, martiri ai Credinței, care 
au fost ţintuiţi pe cruci ale Sfântului Andrei” şi li s-au scos inimile. 
Dar un strălucit franciscan, Andres de Avendano, care a înţeles şi 
a desluşit tainele calendarului maya, a demonstrat şefilor indieni 
ai oraşului că schimbarea politică anunţată de profeţiile vechi era 
iminentă; războinicii de temut itza, în faţa acestei fatalităţi, n-au 
opus decât o slabă rezistenţă spaniolilor şi li s-au supus, deci, în 
martie 1697. Tot teritoriul mayaşilor era de acum înainte cucerit. 


7 Cruci în formă de X. 

În timp ce locuitorii din Antilele Mari i-au surprins pe spanioli 
prin lipsa lor de cultură, cei din ţara maya le-au insuflat imediat 
respect: iată un popor surprinzător de bine organizat, corect 
îmbrăcat, rafinat şi capabil să zidească impozante clădiri din 
piatră. De unde oare dobândiseră ei toarte aceste cunoştinţe şi 
aceste tehnici? Aceşti mayaşi erau descendenţi ai cartaginezilor, 
ai evreilor sau ai irlandezilor? S-au formulat mai multe întrebări, 
începând cu aceea a îndreptăţirii morale de a aduce acest popor 
la sclavie. Teologul Domingo Betanzos, unul din cei doisprezece 
dominicani sosiți în Mexic în 1526, susţine, luând în consideraţie 
obiceiurile, că indianul nu este gente de razon, adică o fiinţă 
dotată cu rațiune şi bunătate, înzestrată cu un suflet nemuritor, 
prin urmare, el nu era un om şi deci nu era apt să primească 
adevărata credinţă. Din fericire, toţi ceilalţi călugări erau departe 
de a împărtăşi aceste păreri, iar acţiunea lui Bartolomeo de Las 
Casas, „Apostolul indienilor”, a avut meritul de a atrage atenţia 
asupra sorții acestora. Acţiunea lui se înscrie în istoria toleranţei. 
Plecat spre Peru în 1535. Nava pe care se găsea a eşuat pe 
coastele din Nicaragua, unde s-a instalat pentru un timp. 
Ostilitatea declarată faţă de politica de colonizare a dus la 
expulzarea sa: a trecut în Guatemala, dar acolo, comportarea sa 
generoasă l-a înstrăinat de colonişti şi a fost obligat să revină în 
Spania. Acolo şi-a scris faimosul rechizitoriu Scurtă relatare 
asupra distrugerii Indiilor un pamflet sever care denunța 
abuzurile şi brutalităţile spaniole şi care a provocat promulgarea 
de „noi legi” în 1542. Ele au redus birurile şi munca forţată 
impuse indienilor; Las Casas a fost numit episcop de Chiapas, în 
Guatemala, unde va fi hirotonisit în 1544. Trei ani mai târziu, a 
trebuit să renunţe la scaunul episcopal pentru a-i potoli pe 
spaniolii din dioceza lui, scoşi din fire din cauza atitudinii sale. 
Incepând cu secolul XVI, operele şi doctrina sa au provocat mari 
controverse. Se puneau faţă în faţă uneori nevinovăția blândă a 
acestor pretinşi sălbatici şi cruzimea şi lăcomia conchistadorilor; 
alteori, din contră, se atrăgea atenţia asupra sacrificiilor umane, 
canibalismului, luptelor fratricide cărora li s-a pus capăt prin 
opera de colonizare, (în Guatemala, Cakchiquelii au luptat alături 
de invadatori contra duşmanilor lor de totdeauna, Quicheii şi 
Zutuhilii. In Yucatan, Tutui Xiuşii s-au alăturat spaniolilor, pentru 
a-i înfrânge pe Cocomii din Mayapan). 

Lumea Veche descoperă Lumea Nouă 


|n 1520, lui Carol Quintul, aflat la Valladolid, în Europa, i s-au 
oferit câţiva indieni şi multă orfevrerie. Şi fiinţele şi obiectele au 
stârnit curiozitatea şi chiar admiraţia: împăratul arăta cu plăcere 
un peşte de argint încrustat cu aur pe care l-a dat, cu părere de 
rău, papei. Entuziasmat, celebrul Benvenuto Cellini, al cărui 
nume domină întreaga orfevrerie a secolului său, l-a admirat şi n- 
a contenit cu laudele. A fost singurul, alături de Durer, care a fost 
admis să vadă la Bruxelles, în 1520, aceste bijuterii şi obiecte din 
piatră şi pene oferite împăratului; el le-a apreciat valoarea 
artistică şi le-a lăudat. „Printre aceste lucruri preţioase, scrie 
maestrul din Nurenberg în jurnalul său, valorând 100.000 florini, 
am văzut obiecte uimitoare făcute de om şi am fost surprins şi 
încântat de geniul subtil al oamenilor din acele ţări îndepărtate. 
Am văzut, a continuat el, obiecte aduse suveranului, din ţara 
aurului, un soare de un stânjen în întregime din aur. O lună din 
argint de aceeaşi mărime şi două săli pline cu tot felul de arme 
de luptă, cuirase, minunate instrumente de aruncat proiectile, 
costume ciudate, totul atât de măreț încât părea o minune că se 
putea vedea atâta frumuseţe”. Spre deosebire de contemporanii 
lor care nu vedeau în aceste obiecte decât „curiozităţi exotice” şi 
podoabe ieftine barbare. Cellini şi Durer aduceau, în felul acesta, 
primul omagiu artiştilor din Lumea Nouă. 

Cum au fost apreciate la faţa locului, de generaţiile următoare, 
vestigiile monumentale ale civilizaţiei maya? Din secolul XVI, 
impresionați de deosebitele realizări arhitectonice din oraşele 
mayaşe, ruinate şi părăsite adesea de secole, spaniolii şi-au 
înscris observaţiile în lucrări care n-au fost studiate îndeaproape 
decât în ultimele decenii, f n 1576, Diego Garcia de Palacios 
vorbea despre situl din Copan, renumit pentru cele 38 de stele 
sculptate în andezit şi datând din secolele VII şi VIII; acest oraş, 
comparat cu Atena de către Thompson şi cu Alexandria de către 
Morley - amândoi specialişti de seamă în probleme mayaşe - s-a 
impus ca metropolă culturală şi savantă între secolele V şi VIII. În 
1588, construcţiile din Uxmal atrăgeau atenţia franciscanului 
Alonso Ponce, dar au fost nevoite să aştepte vizita călugărului 
Lizana, trei sferturi de secol mai târziu, în 1577, Filip al II-lea, 
personal, a ordonat să fie întocmite relatări asupra Yucatanului; 
şi, din fericire, provenind din timpul cuceririi şi al începuturilor 

administraţiei coloniale, ne-au rămas lucrări de un mare interes 
pentru cunoaşterea mayaşilor şi a indienilor din epoca 
precolumbiană; numele autorilor sunt: Diego de Landa, Bernal 
Diaz del Castillo, Fra Bernardino de Sahagun, Fra Toribio de 
Benavente (zis Motolinia), Fra Bartolomeo de Las Casas, 
Fernandez de Oviedo, Jeronimo de Mendieta, Fra Juan de 
Torquemada, printre cei mai importanţi. 

Dar, abia în anul 1784 a sosit prima comisie oficială, condusă 
de Jose Calderon şi Bernasconi, însărcinată de Carol al III-lea să 
întocmească un raport şi să adune câteva obiecte de artă 
semnificative. Puțin după aceea, un ofiţer de artilerie, căpitanul 
Antonio del Rio, a fost trimis în aceste situri şi mai ales în cel din 
Palenque care fusese descoperit cu treizeci de ani înainte; 
metodele lui de cercetare au fost însă distructive. Raportul său, 
întocmit în colaborare cu un oarecare Cabrera, va apărea într-o 
ediţie londoneză, în 1822 şi poate fi considerat ca prima lucrare 
consacrată arheologiei maya, deşi concluziile sale ne fac să 
zâmbim astăzi: se demonstrează acolo, de exemplu, originea 
egipteană a constructorilor din Palenque! 

Pretinsul conte Jean Frederic de Waldeck, un austriac stabilit 
în Franţa, care participase la expediţia din Egipt împreună cu 
Bonaparte, a venit la Palenque pentru a verifica această teză şi a 
petrecut doi ani (!) (1832-1834) în acest sit. El îi vede pe mayaşi 
cu bonete frigiene şi capete de elefanţi printre glife - semne 
ideografice ale scrierii maya! Şi cum pachidermele dispăruseră 
din Noul Continent de mii de ani, această scriere nu putea fi şi ea 
decât milenară! „Ce înseamnă o sută de ani, ce înseamnă o mie 
de ani, spunea Bossuet, pentru că o singură clipă le şterge 
amintirea!” Waldeck însuşi va înfrunta timpul, trăind 109 ani! Şi 
încă a murit într-un accident absurd, în 1875, din neatenţie, pe 
când se întorcea să vadă mai bine o pariziană elegantă, întâlnită 
pe o stradă din capitală. 

Lordul Kingsbrough, la fel de original şi-a risipit averea 
subvenţionând publicaţii monumentale de un lux nemaivăzut, 
care încercau să demonstreze că amerindienii descindeau dintr- 
unul din cele zece triburi pierdute ale lui Israel! A murit într-o 
închisoare pentru datornici. Şi totuşi, se pot spicui unele lucruri 
admirabile din cărţile sale enorme, publicate între 1830 şi 1848; 
de exemplu, prima reproducere a celui mai frumos codex maya 
(cărţi-acordeon scrise pe piele), din singurele trei salvate, acela 
păstrat la Dresda. 

De la J. L. Stephens la Brasseur de 
Bourbourg. 


Pentru perioada romantică - epoca de aur a exploratorilor - 
numele ce trebuie reţinute în legătură cu universul maya sunt 
ale americanului John L. Stephens şi englezului Frederic 
Catherwood, desenatorul său, un artist scrupulos şi tot atât de 
talentat; lucrările lor. /ncidents of Travel in Central America. 
Chiapas and Yucatan (1841) şi Incidents of Travel în Yucatan 
(1843), au rămas lucrările clasice ale genului. Având un succes 
imediat de vânzare; ele sunt şi acum, în mod regulat, reeditate. 

In cursul celor două călătorii în peninsula Yucatan, făcute în 
cea mai mare parte călare pe catâri, cei doi au vizitat circa 44 
situri importante, din care unele erau necunoscute până atunci. 
Stilul autorului, desenele colaboratorului său. Care a folosit 
uneori dagherotipurile. Sunt de un farmec captivant. 

Trei decenii mai târziu, în 1869, abatele francez Brasseur de 
Bourbourg a descoperit, la Biblioteca Regală din Madrid, lucrarea 
scrisă pe la 1560 de unul din primii episcopi de Merida. Oraşul 
principal din Yucatanul de nord, care fusese întemeiat de spanioli 
în 1541 şi pus sub protecţia Nuestra Senora de la Encarnacion. 
Călugărul franciscan Diego de Landa, episcop al oraşului, care se 
lăuda că dărâmase multe temple ale păgânismului şi că arsese 
toate cărţile indienilor - în ciuda lor! zice el - merită, totuşi, stima 
noastră, deoarece el a întocmit o adevărată lucrare de 
etnografie, o noutate! - scriind Re/acion de las Cosaş de Yucatan 
- imediat după cucerirea spaniolă. Cronica sa conţine o amplă 
documentaţie asupra istoriei, religiei, culturii şi obiceiurilor 
mayaşilor prehispanici: de aici, valoarea unică şi de nepreţuit a 
documentului care ne face să uităm distrugerile săvârşite de 
autor. Informaţiile detaliate pe care le-a notat, privind scrisul şi 
calendarul, au permis descoperirile şi progresul făcut în aceste 
domenii de către cercetătorii moderni. Pe de altă parte, 
descoperirea acestei cărţi de către Brasseur de Bourbourg, cu 
glifele sale reproduse, transcrise la Merida. In nordul peninsulei 
deci. Permite să se facă o apropiere între zona arheologică din 
nord şi cea din sud. Care au acelaşi tip de glife. După cum a 
arătat Stephens. Exista deci o evidentă legătură culturală între 

sectorul septentrional al Yucatanului şi sectorul de la sud de 
Tabasco, de Chiapas şi de Peten: o constatare care nu putea fi 
evidenţiată doar prin examinarea clădirilor, acestea având 
caracteristici foarte diferite de la o zonă la alta. 

Tot lui Brasseur de Bourbourg îi revine meritul de a fi 
descoperit un fragment dintr-unul din cele doar trei manuscrise 
(codexuri) mayaşe păstrate până azi şi de a fi salvat, în Mexic, 
numeroase manuscrise în momentul desființării ordinelor 
mănăstireşti, în anii 1850, în timpul guvernării indianului Juarez. 
Pe de altă parte, pentru 4 pesos (!), a găsit, la un anticar din 
Mexico, un deosebit şi nepreţuit dicţionar mayaş-spaniol, în 
manuscris - dicţionarul numit Motu/, una din piesele importante 
ale bibliotecii John Carter Brown, din Statele Unite. 

Printre călătorii de la sfârşitul secolului XIX, putem să-l 
numărăm, desigur, pe englezul Alfred Maudsley, unul din marii 
exploratori ai civilizaţiei maya; el a lăsat cinci volume de o 
valoare şi de o bogăţie deosebită, cu hărţi, fotografii, desene, 
planuri, secţiuni etc. de asemenea de interes major. 

In schimb, mai puţin de luat în seamă şi nu prea serios a fost 
americanul Le Plongeon, care vedea în mayaşi urmaşii Atlantidei 
şi considera că rădăcinile mari şi mici agăţate de lintourile* de la 
Chichen Itza sunt fire telegrafice, vechi, după el, de... 10.000 de 
ani! Şi pentru a câştiga timp (suntem în 1875) el a explorat 
dinamitând superbele clădiri din acelaşi sit! 

Cinci ani mai târziu, un francez, Deşire Charnay, revine în 
Mexic, unde mai stătuse în 1857, face o lungă călătorie ajungând 
la lacandoni, o mică „etnie-fosilă” care a păstrat în stare pură 
multe trăsături mayaşe; din siturile vizitate, el a adus o bogată 
colecţie de documente fotografice şi arheologice şi mai multe 
mulaje. 

După această perioadă aventuroasă, marcată de acţiuni 
individuale şi răzlețe, a venit era lucrărilor colective şi 
organizate: mari universităţi, în special din Statele Unite, s-au 
specializat în studiul civilizaţiei maya, ca cea din Harvard 
(Peabody Museum, după 1892), din Pennsylvania şi cea din 
Tulane, muzeul din Chicago şi Institutul Carnegie din Washington 
(după 1915). Prin aceste instituţii puternice şi bogate, s-a trecut 
de la simpla cercetare de suprafaţă la săpături metodice, urmate 
de restaurări, incomparabil mai relevante pentru cunoaşterea 


8 Traversă orizontală aşezată deasupra unei deschideri într-un 
perete (uşă, fereastră); buiandrug 

trecutului. Ultimele decenii, deosebit de eficace, au făcut ca 
această cunoaştere a civilizaţiei maya să progreseze mult mai 
mult decât în cele două secole precedente. Institutul Carnegie 
din Washington face săpături separate la Vaxactun (Peten, la 
nord de Tikal), la Chichen ltza şi la Mayapan (Yucatan) şi la 
Kaminal-Juyu, lângă capitala Guatemalei. De puţin timp, /nstituto 
de Antropologia e Historia din Mexico desfăşoară o deosebită 
activitate pe propriul său teritoriu şi pregătirea deosebită a 
cercetătorilor, originari din Mexic, i-a ridicat pe primul loc în 
savanta familie a americaniştilor; lucrările lor la Chiapas, la 
Tabasco, la Campeche şi în Yucatan au avut o contribuţie 
deosebită, chiar spectaculoasă: găsirea mormântului unui ha/ach 
uinic - un fel de preot-rege mayaş - sub piramida /nscripțiilor de 
la Palenque, de către Alberto Ruz Lhuillier (săpăturile din 1949- 
1952), care constituie una din cele mai răsunătoare descoperiri 
arheologice din epoca noastră. 

In sfârşit, semnalăm aportul de netăgăduit, dar ocazional, 
până la o dată foarte recentă, dat de indicaţiile căutătorilor de 
chicle (numiţi chicleros), adică a gumei-mastic care intră în 
fabricarea chewing-gum-ului. În timpul sezonului ploios, în 
pădurile de pe teritoriile înalte din sud, aceşti chicleros rătăcesc 
în căutarea sapotilierilor” care dau preţioasa sevă neînlocuită 
încă de vreun produs sintetic. De multe ori, în cursul căutărilor 
lor, ei descoperă situri noi, pe jumătate înghiţite de vegetaţia 
tropicală şi le semnalează la înapoiere arheologilor, pe care-i 
conduc în timpul sezonului uscat până acolo. Aceste situri sunt 
foarte numeroase în pădurile din Chiapas şi din Guatemala; 
numai în Mexic au fost inventariate aproximativ 15.000 de situri 
arheologice! Foarte puţine au devenit însă, până în prezent, 
obiectul săpăturilor metodice sau măcar al informărilor necesare 
asupra stării lor prezente. 

Totuşi, mayaşii au beneficiat de un regim special şi avem 
despre civilizaţia lor o documentaţie enormă, care se va mări în 
continuare suficient pentru a ne permite să întocmim o imagine 
acceptabilă. Desigur, lucrările în curs şi cele ce se vor face o vor 
modifica treptat şi destul de mult, dar ceea ce avem acum pare a 
fi edificator pentru a ne permite să încercăm o prezentare. 

Atracția acestei civilizaţii a rămas aceeaşi, nefiind ştirbită nici 
de abandonarea recentă a tezelor care o puneau la originea 


? Arbori din America centrală cu fruct comestibil (zapot - cuvânt 
aztec). 

tuturor culturilor înaintate din Mexic şi din America centrală. 
După ce vom prezenta pe scurt „profilul” deosebit al culturilor 
Mezoamericii!0. Datorită trăsăturilor lor comune, vom trata cadrul 
geografic şi istoric al mayaşilor de ieri şi al urmaşilor lor de 
astăzi. După aceea, vom schiţa un tablou al vieţii lor cotidiene, 
activităţile lor. Credinţele şi zeii lor, calendarul şi cărţile lor. Apoi, 
după o trecere rapidă prin siturile arheologice importante, vom 
vorbi de arta mayaşă, realizările sale arhitectonice, sculptura, 
pictura şi alte tehnici artistice. Lucrarea noastră se va încheia cu 
problema renumitului mister mayaş, cel al originilor şi al 
sfârşitului straniu al acestei civilizaţii. 


10 Suprafaţă ocupată de civilizațiile precolumbiene. Cuprinzând 
Mexicul central şi meridional şi nordul Americii Centrale. 

Piramida Castillo cu nouă trepte de la Chichen Itza. 


2. 


Comunitatea maya, cadrul său geografic 
şi istoric. 

Naşterea şi dezvoltarea culturilor 
mezoamericane 


Descoperirile arheologice din ultimele decenii au înlăturat 
vechea teorie, după care civilizaţia maya ar fi fost izolată în 
splendida ei dezvoltare, pentru a deveni apoi inspiratoarea 
celorlalte culturi vecine. lpoteză neconfirmată şi ştim astăzi că 
cinci centre importante s-au dezvoltat, în paralel, în timpul 
perioadei clasice, adică aproximativ între anii 300 şi 900 d.H. 
patru civilizaţii au fost în contact, mai degrabă cultural decât 
material, cu comunitatea maya: cea denumită a olmecilor sau 
din La Venta, cea mai apropiată de mayaşi, dar având deja o 
istorie proprie, în curbura Golfului Mexic, la sud de Veracruz; cea 
din centrul Veracruzului!! cu tribul totonacilor care s-a dezvoltat 
în preajma lui El Tajin, între secolele VII şi XIV d.H. cea a 
zapotecilor de la Monte Alban, care s-a manifestat în special între 
anii 500 şi 1000, în regiunea Oaxaca; şi cea din Teotihuacan, 
oraşul marilor piramide, situat la mai puţin de 50 kilometri la 
nord de Mexico şi a cărei „vârstă de aur” este situată între anii 
400 şi 700. Cu toate că aceste civilizaţii prezintă trăsături 
comune, o facies americana pronunţată, se pune imediat 
problema originilor lor. 

Descoperirea acestor ţinuturi, cu greu recunoscute drept 
continent, i-a încurcat curând pe europenii secolului XVI: ai cui 
descendenţi să fie aceşti canibali? Ai lui Ham??? Ai lui Sem”? Ai 
lui lafet!*? Ai lui Adam sigur nu - dar erau ei măcar oameni? Cu 
idolii şi obiceiurile lor îngrozitoare, nu erau ei oare mai curând 
creaturi ale diavolului? Aşa că a fost nevoie de o bulă a papei 
Paul al Ill-lea, în 1536, pentru ca să fie afirmată incontestabil 
natura omenească şi filiaţiunea din Noe a indienilor! 

Intr-adevăr, spaniolii au întâlnit un mozaic de popoare diferite 
pe întinderi imense în care decorul se schimbă mereu cu o 
infinită varietate, de la stepele pustii, cu cactuşi, până la 
tundrele îngheţate ale culmilor muntoase, împestriţate de licheni 


11 Uneori se scrie şi Vera Cruz. 

12 Al doilea fiu al Noe. El a fost blestemat împreună cu urmaşii lui, 
din cauza necuviinţei arătate tatălui său. 

13 Primul născut al lui Noe. După Biblie, el este strămoşul semiţilor. 

14 Al treilea fiu al lui Noe. După Biblie, strămoş al indo-europenilor. 

şi muşchi, traversând Tierras Calientes, umede şi cu vegetaţie 
luxuriantă, apoi Tierras Templadas, cultivate printre pini şi ferigi 
arborescente, ajungând la Tierras Frias, situate la 2000-3000 de 
metri înălţime. Viaţa şi credinţele se resimţeau de pe urma 
mediului ostil, în care ciclonii, erupțiile şi cutremurele erau 
frecvente. 

Aceeaşi diversitate apare la studierea dialectelor: în universul 
precolumbian, un etnolog francez a găsit 123 de familii de limbi 
diferite, fără legătură cu limbile asiatice şi înrudite, destul de 
slab, între ele. Incă de la descoperire, s-a pus problema originii 
populaţiei, o enigmă care continuă să întreţină şi astăzi multe 
controverse. Extraordinarul polimorfism din domeniile uman şi 
lingvistic îi nedumereşte pe toţi cercetătorii: diversitatea 
surprinzătoare a datelor fizice (privind înălţimea, morfologia, 
pigmentarea, grupele sanguine etc.) sau a dialectelor 
amerindienilor - „un continent Babei!” spun unii - continuă să 
deruteze. Explicaţia unei astfel de diversităţi trebuie căutată în 
natura şi lunga istorie a populaţiei americane. 


Cum a fost populată America 


În pofida înmulțirii tezelor contradictorii, uneori seducătoare 
sau fanteziste, specialiştii s-au pus de acord asupra schemei 
următoare: în perioada cuprinsă între 15000 sau 20000 (poate 
chiar 50000, după ultimele cercetări) şi 9000 de ani înaintea erei 
noastre, mici grupe de vânători veniţi din Asia de nord-est - 
predominanţa caracterelor mongoloide ale feţei rămâne evidentă 
la cei mai mulţi indieni - au pătruns aici treptat, prin strâmtoarea 
Bering. 

Este acceptată, astăzi, ideea că prin şiragul insulelor Aleutine, 
din oceanul Pacific, câţiva navigatori îndrăzneţi au venit, 
probabil, în mai multe etape, din insulele oceaniene şi 
indoneziene.  Sosiţi, astfel, pe continentul american, aceşti 
asiatici s-au îndreptat spre sud, în căutarea vânatului, a peştilor 
şi a fructelor sălbatice. (De altfel, în Amazonia, de exemplu, 
unele grupe au rămas şi astăzi la stadiul de vânător-pescar- 
culegător). In acele timpuri îndepărtate, în Valea centrală a 
Mexicului, pe atunci mlăştinoasă şi presărată cu lagune, cu un 
climat mai puţin cald, dar mai umed decât cel din epoca noastră, 

aceşti vânători nu se temeau să atace mamifere mari, ca 
mamutul şi o specie de bizon dispărută astăzi. Uneori forţau 
vânatul să se arunce din înaltul falezelor, hăituindu-l, la fel ca pe 
vechiul continent, la Solutre. Odată cu îndulcirea vremii, acum 
7000 sau 8000 de ani, această faună mare a dispărut. La 
Tepexpan sau la Santa Ana Ixtapan, s-au găsit vârfuri de piatră 
cioplită şi sulițe lungi şi subţiri laolaltă cu oase de mamut. Dar, 
treptat, aceşti vânători-culegători s-au adaptat la noile condiţii 
climatice şi la mediu, hrănindu-se cu păsări, broaşte țestoase, 
iepuri şi plante sălbatice, ca ştirul şi o specie de fasole. Fără 
îndoială, această populaţie nomadă era foarte puţin numeroasă 
şi risipită, totuşi, atunci au apărut, în locuri foarte îndepărtate 
unele de altele, primele încercări de cultivare a pământului. S-a 
observat că diferite specii de porumb, de fasole, de dovleci, de 
cartofi dulci, de ardei, de bumbac şi de tutun au fost cultivate în 
acelaşi timp, în diferite puncte cuprinse între Mezoamerica şi 
Peru. 

Pe la anii 2500 înaintea erei noastre, pătrunderea şi 
răspândirea agriculturii, a cărei descoperire înseamnă o revoluţie 
- şi o răsturnare - de o forţă incalculabilă, a determinat, între 
altele, crearea şi fixarea micilor grupuri în sate permanente. 
Imitând vase de piatră mai vechi, ceramica a apărut pe la anul 
2300 î.H., în special în valea Tehuacan (Statul Puebla) unde 
prezenţa omului este continuă în această perioadă îndepărtată, 
în valea Mexicului primele sate de agricultori sedentari - la 
Tlatilco, El Arbillo, Zacatenco, Cuicuilco... - se pare că ar fi 
apărut, pe lângă lacul bogat în vânat, abia în jurul anului 1000 
î.H. 

Continuând să cultive porumbul, roşiile, dovlecii, ardeii şi 
fasolea, populaţia acestor sate îşi căuta şi o hrană suplimentară 
în pescuit şi în vânarea porcilor sălbatici, pecari şi a cerbilor. 
Femeile teşeau pânză din fibre de yucca sau de agave. Olari mai 
pricepuţi decât predecesorii lor, aceşti ţărani din timpuri 
străvechi modelau vase elegante şi, mai ales, mici figurine de 
argilă foarte bine făcute, adesea cu fesele mari şi fără îndoială 
legate de riturile fecundității şi ale tămăduirii. Pe zeitățile 
fertilităţii, doar zeul focului, înfăţişat ca un bătrân, le depăşea ca 
număr de reprezentări în credinţa populară. Primele sanctuare 
importante înălțate pe platforme artificiale, care anunțau 
viitoarele mari piramide, au apărut pe la anul 600 î.H. la 
Cuicuilco în special, dar această bază de cult a fost acoperită de 

lavă trei secole mai târziu. 


Porumbul. 


S-a vorbit mult, dar niciodată destul despre profundele 
schimbări produse de cultivarea porumbului în viața 
amerindienilor. Totul indică apariția lui în teritoriile calde din sud 
şi ale Golfului Mexic, pe viitorul teritoriu al olmecilor şi al 
mayaşilor, cu trei sau patru mii de ani înaintea erei noastre; dar 
botaniştii sunt împărţiţi în două tabere, aproape egale, asupra 
acestei probleme, una crezându-l originar din America Centrală, 
cealaltă din America de Sud. Oricum ar fi, porumbul va deveni 
baza civilizaţiei mayaşilor şi a vecinilor lor. Această plantă care 
nu-l ţine ocupat pe ţăran decât două sute de zile pe an, îl 
eliberează, deci, brusc; de acum înainte, el va avea mai mult 
timp pentru activităţi intelectuale, artistice sau religioase, de fapt 
toate trei, contopite. 

„Porumbul a constituit mai mult decât baza economică a 
civilizaţiei maya, scrie englezul Eric S. Thompson, era chiar 
punctul de convergenţă al cultului şi toţi mayaşii care lucrau 
pământul i-au înălţat un altar în sufletul lor. Fără porumb, ei n-ar 
fi avut suficient timp liber, nici nu s-ar fi bucurat de prosperitatea 
necesară pentru a-şi construi piramidele şi templele: fără 
dragostea mistică pe care o aveau pentru el. Ţăranii nu s-ar fi 
supus, probabil, chemărilor continue ale conducătorilor lor pentru 
a executa proiecte minunate. Dar aşa, ei ştiau că lucrează pentru 
a-i împăca pe zeii cerului şi pământului, de care depindea recolta 
de porumb”. 

Pentru Eric Thompson, nici un ţăran din lume nu arată atâta 
dragoste pentru ogorul său ca cel din America de mijloc; şi 
mayaşul de astăzi continuă să venereze porumbul, adresându-i- 
se prin această formulă respectuoasă şi rituală: „înălţimea 
voastră”. Un dar deosebit al zeilor pentru oameni, porumbul face 
parte integrantă din ei şi le cere un comportament religios, 
„înainte de a ara pământul sau de a semăna, mavyaşul postea, 
era cumpătat şi aducea ofrande zeilor pământului. Fiecare 
perioadă a calendarului agricol era obiectul unei sărbători”. Un 
călugăr din secolul XVIII, mirat de veneraţia porumbului la 
mayaşi, nota: „Extazul lor în contemplarea mi/pas-urilor 

(câmpurile cultivate în luminişurile pădurii, după incendiere) 
ajunge până acolo încât uită de copii, de soţie şi de orice alte 
plăceri, ca şi cum mi/pas-urile erau țelul final al existenţei şi 
izvorul lor de fericire”. Din acest motiv, indienilor li se părea 
normal să-şi îngraşe pământul îngropându-şi morţii, ca o 
restituire a hranei pe care pământul le-a dat-o în timpul vieţii; 
„pământul ne-a hrănit, trebuie să-l hrănim şi noi”, spuneau ei. În 
timp ce în Lumea Veche se spune că omul este născut din 
pământ şi argilă, miturile indiene spun că omul este născut din 
porumb. 

Fixarea ţăranilor în sate, puţin populate de altfel, a avut loc 
mai mult în jurul centrelor ceremoniale unde locuia personalul 
sacerdotal; concepţiile au fost perturbate din această cauză şi a 
fost nevoie să fie regândită organizarea raporturilor între oameni 
după activităţile lor, pe scurt, să se dea o structură nouă 
societăţii. O ierarhie politică şi religioasă adaptată la noile 
împărțiri ale sarcinilor s-a format în timp. Această perioadă 
importantă de formare, în cursul primului mileniu înainte de era 
noastră, este denumită „Perioada preclasică”, sau „Orizontul 
arhaic”, după H. J. Spinden, sau „Civilizaţia medie”. Cultura cea 
mai importantă din această perioadă de formare este cea numită 
din La Venta sau a olmecilor; există un acord general în 
acceptarea ideii că ea a fost baza civilizaţiei mayaşilor care n-au 
făcut, adesea, decât să dezvolte realizările olmecilor. „Olmecii au 
fost pre-mayaşi?” se întreabă Jacques Soustelle. „Sau ei au făcut 
parte, împreună cu cei care vor deveni mai târziu mayaşi, din 
acelaşi ansamblu cultural? Este imposibil să se dea un răspuns 
sigur”. 


Civilizaţia olmecă. 


Termenul olmec, impropriu dar consacrat prin utilizare, 
înseamnă în nahuatl (limba aztecilor): „oamenii (din ţara) 
cauciucului”. Această denumire rămâne arbitrară deoarece nu 
cunoaştem nici originea şi nici limba acestor „oameni ai 
cauciucului”, care au fost sculptori extraordinari. Regiunea 
meridională a Golfului Mexic, cu pădurile sale dese (selva), este, 
într-adevăr, acoperită de sapotilieri, producători de chicle. În 
partea cea mai strâmtă a istmului Tehuantepec, în regiunea 

atlantică, în primul mileniu s-a dezvoltat o cultură pe care toţi 
specialiştii sunt de acord să o considere ca centrul, matricea 
tuturor celorlalte, ce vor străluci în timpul marii epoci clasice a 
Mezoamericii, din secolul IIl până în secolul X. De altfel, culturile 
clasice înseşi aminteau acest lucru, pentru că în mod regulat ele 
se declarau adevăratele moştenitoare şi continuatoare ale vechii 
civilizaţii din golf. Mărturii ale influenţei acesteia au fost regăsite 
în regiuni foarte diferite, din Yucatan la Guerrero, de la Tlatilco la 
Monte Alban, marele oraş Zapotes şi până la istmul Panama! De 
curând, cei ce făceau săpături din partea Institutului Carnegie din 
Washington au fost foarte surprinşi să descopere, incrustat într- 
un zid din Mayapan, oraş din Yucatanul mayaş, locuit în secolele 
XIII şi XIV în special, un cap sculptat în stil olmec, care era ţinut, 
deci, două mii de ani mai târziu, la mare cinste. Prezenţa 
tetrarhilor!” pe zidurile bisericii San-Marco din Veneţia are 
aceeaşi justificare. De altfel, nu ştim dacă această mare 
răspândire nu indică o expansiune adevărată a oamenilor din La 
Venta şi dacă ea n-a avut aspectul unui război de cucerire: se 
pare că nu, dacă se are în vedere stima şi afecțiunea pe care le-o 
arătau întotdeauna vecinii lor. 


15 Guvernatori din epoca romană. 

Ofrandă specifică civilizaţiei din La Venta. 

Cum şi prin ce s-a manifestat această civilizaţie? 

Să vedem: în jurul anului 1500 î.H. (sau poate chiar mai 
înainte după noile teze), în regiunile neprimitoare de la sud de 
Veracruz şi de Tabasco, cu climat torid care slăbeşte puterile, 
plin de mlaştini, au apărut centre ceremoniale marcate de 
gigantice sculpturi în bazalt, capete uriaşe cu aspect omenesc, în 
special. Cel mai renumit din siturile descoperite, La Venta, ar fi 
avut perioade de prosperitate de la 1500 la 400 î.H. dar gradul 
de desăvârşire a culturii sale. Incă de la apariţie, ne face să 
intuim existenţa unei perioade de pregătire necesară, rămasă 
necunoscută şi neevidenţiată până acum. Nu departe de acel loc, 
la San Lorenzo, din cei mai importanţi tumuli!*. Care par să 
dateze din perioada 1200-900 înaintea erei noastre. Au fost 
scoase la lumină fragmente de sculpturi care ar corespunde 
acelei perioade necesare de pregătire. Tres Zapotes şi Cerro de 
Las Mesas sunt alte situri mari ale acestei culturi. 


16 îngrămădiri mari de pământ sau de piatră pe care unele popoare 
vechi le ridicau deasupra mormintelor. 

Până acum, optsprezece din aceste capete uriaşe din bazalt 
au fost găsite în trei situri; forţa lor plastică se impune de la 
început şi într-o manieră aproape obsedantă. Fără îndoială, ele 
impresionau puternic pe credincioşi, în plus, aceeaşi putere, 
aceeaşi energie şi sens al monumentalului care se pot observa la 
aceste statui uriaşe, se regăseşte şi la statuile de format mic, la 
micile jaduri - materia cea mai prețioasă pentru indieni - şlefuite 
minunat şi cu o lucrătură delicată. Prin caracterul său sobru şi 
viguros, simplu şi fără derutanta complexitate şi ezoterismul 
confuz, ba chiar foarte încurcat, din operele ce se vor crea 
ulterior, mai ales de mayaşi, geniul olmec ne impresionează 
imediat. 

Oamenii din La Venta vor fi primii care vor crea un sistem de 
scriere şi un calendar, care se va dezvolta la mayaşi: în piatră, ei 
au făcut notări de cifre, de date şi de glife!!. N-ar fi imposibil ca 
ei să fie inventatorii semnului „zero” lângă punctele şi barele 
numerotării lor. „Totuşi, scrie Eric Thompson, nu suntem deloc 
siguri că poporul din La Venta s-a folosit de numerotaţia de 
poziţie înaintea mavyaşilor. Pe de altă parte, înclin să cred că 
civilizaţia din La Venta a fost dezvoltată de oameni vorbind limba 
mayaşă”. Prezenţa neobişnuită în regiunea din nordul Golfului, 
dincolo de olmeci, a unei ramuri excentrice a familiei mayaşilor, 
de care au fost rupţi şi separați, într-un trecut îndepărtat, de o 
populaţie de limbă nahuatl. Totonacii, vine în sprijinul acestei 
teze a lui Eric Thomson. Apogeul civilizaţiei totonacilor se 
situează între secolele VII şi XIV. 


Olmecii şi Jaguarul. 


S-a remarcat că acele capete uriaşe de care am vorbit îşi 
apărau adesea ceafa sprijinindu-se de mici ridicături de pământ; 
înalte de 2 - 3 metri, unele cântăreau 30 de tone. La San Lorenzo 
Tenochtitlan s-au scos la iveală şase şi la Tres Zapotes două, 
ceea ce duce, până în prezent, la un total de optsprezece. 
Trăsăturile lor oarecum negroide surprind; în realitate - şi este 
valabil şi pentru statuile mici - aceste feţe amestecă trăsături 
umane şi feline: ochii umflaţi, nasul turtit, gura, caracteristică, 
are colţurile lăsate în jos şi buza superioară puternic ridicată. Vor 


17 Semn săpat în piatră. 

să pară feroce? Să exprime suferinţa? Sau poate brutala 
animalitate a zeului-jJaguar? Nu se ştie. 

Mai există reprezentări de pitici şi de infirmi în care se 
regăseşte acea înclinaţie spre bizar şi fantastic proprie 
amerindienilor; se pare că olmecii acordau o semnificaţie magică 
fiinţelor diforme, cocoşaţilor, piticilor - reprezentaţi fără falca 
inferioară! - şi copiilor obezi, care par zguduiţi de hohote de 
plâns. De fapt, multe din aceste statui îl reprezentau pe zeul- 
Jaguar (un jaguar care ar fi mai curând un ocelot!8). In Golf, se 
pare că era foarte venerat, fiind considerat şi divinitate a Ploii. 
Fără îndoială, el stă la originea tuturor divinităţilor Ploii din 
Mezoamerica: Chac-ul mayaşilor, Tajin-ul totonacilor, Tlaloc-ul 
aztecilor sau Cojijo-ul zapotecilor, deoarece toţi. După exemplul 
zeului-Jaguar olmec, au o trăsătură comună: cei doi canini foarte 
mari. 

Unii văd în acest monstru, făcut din elemente foarte diferite, 
rezultatul cuplării unei femei cu un jaguar; se poate observa 
uneori copilul-jaguar ţinut în braţe de un adult (mama sa?) a 
cărui faţă normală scoate în evidenţă caracterul monstruos, 
neliniştitor, al „pruncului”. Că popoarele de pe coastă s-au pus 
mereu sub protecţia sa. Pe când cei de pe platou venerau în 
special vulturul, este neîndoielnic. Acum câţiva ani, o statuie de 
acest tip, cu „faţă de prunc”, a fost găsită de nişte copii, lângă 
satul Las Limas, în Veracruz. Când, înştiinţaţi, responsabilii 
muzeului din Jalapa au venit zece zile mai târziu, au văzut statuia 
acoperită cu flori şi aşezată într-o nişă luminată cu multe 
lumânări. Oamenii din sat, aşa creştini cum erau, au venerat-o 
imediat, cu toată înfăţişarea sa amenințătoare. Pe de altă parte, 
s-a constatat că aceşti jaguari antropomorfi serviseră, la timpul 
lor. Şi ca ofrande funerare: depozite enigmatice au fost 
descoperite în „ascunzători” sau morminte, cu multe figurine 
dispuse într-un mod foarte teatral. La Cerro de Las Mesas, au fost 
adunate 782 de statuete şi bijuterii de jad dintr-una din aceste 
„ascunzători”. 

Plasarea civilizaţiei din La Venta înaintea celei a mayaşilor, a 
celei de la Teotihuacan şi a celei din Tres Zapotes, nu este 
acceptată de toţi arheologii: unii din ei susţin că ceramica 
descoperită lângă sculpturile din La Venta poate fi atribuită unei 
perioade care a urmat celei de formare şi provin dintr-un.. 


18 Felină din America de Sud (Felix pardalis). Cu blană pătată foarte 
căutată. 

Orizont” care corespunde începutului perioadei clasice maya. Pe 
de altă parte, la Tres Zapotes (statul Veracruz), o inscripţie pare 
să poarte o dată corespunzătoare anului 31 î.H. Dar chiar 
această interpretare ridică multe obiecţii. Din contră, ultimele 
lucrări ale lui Michael D. Coe, sprijinite pe analize făcute cu 
carbon 14, au tendinţa să împingă începuturile civilizaţiei olmece 
spre anul 2000 î.H. Oricum, rămâne faptul că toate aceste 
civilizaţii au trăsături comune, care au făcut posibil un mod de 
viaţă propriu continentului american, condiţionat de mediu şi de 
caracteristicile sale naturale, cu tehnicile, riturile, credinţele, 
instituţiile, comportamentele proprii acestui continent. Şi cum 
acest continent, spre deosebire de celelalte - Asia, Europa, 
Africa... unde din toate timpurile a existat o infinitate de legături 
între ele - oferă această particularitate de a se dezvolta în circuit 
închis, fără contact cu exteriorul, descoperirea sa nu putea să nu 
provoace o curiozitate irezistibilă şi chiar o fascinaţie. Cum de-au 
reuşit aceşti Robinsoni să-şi rezolve singuri problemele? 


„Facies americana”, numitor comun 


|n decursul perioadei-cheie a mileniului dinaintea erei noastre 
am văzut că au început să se manifeste anumite semne 
caracteristice ale unei civilizaţii pentru care ocupațiile agricole 
erau situate pe primul loc, din punctul de vedere al importanţei. 
Aceste trăsături vor alcătui fundalul constant pentru diversele 
culturi care se vor naşte şi se vor dezvolta de-a lungul primelor 
cincisprezece secole din era noastră, până la venirea spaniolilor, 
contactul cu ei fiind comparabil cu un adevărat şoc... microbian, 
care ulterior va modifica întregul proces de evoluţie. 

Desigur, cu destine diferite, aceste culturi deosebite vor 
manifesta o măiestrie variată şi inegală în domeniile tehnice şi 
artistice, dar întotdeauna ele se vor situa într-un cadru existent 
şi inviolabil alcătuit din trăsături culturale comune. Aceste 
constante se pot identifica şi în modul de viaţă, mijloacele de 
trai, obiceiurile, credinţele, arta şi tehnica lor. Peste tot se vor 
impune aceleaşi trăsături ca un numitor comun, o facies 
americana permanentă. 

Pentru a le putea mai bine distinge, se poate începe, 
paradoxal, printr-un bilanţ negativ - să enumerăm ceea ce 

indienii nu au ştiut vreodată, adică ce îi diferenţiază de locuitorii 
Lumii Vechi. Se va constata, astfel, lipsa oricărui animal de 
tracţiune (cal, catâr, bivol, bou, măgar...), care ar cere căruţă, 
şaretă şi deci roată; în consecinţă, absenţa aceasta împiedică 
apariţia roții olarului. Totuşi, au fost descoperite jucării, animale 
pe rotile, ceea ce dovedeşte că principiul de funcţionare al roții 
nu le era necunoscut; dar fără animale de tracţiune şi pe 
terenurile lor foarte accidentate, roata şi-a pierdut toată 
semnificaţia. De la un ocean la altul, de pe întreg teritoriul 
central mexican au fost strânse circa 70 de figurine pe rotile, a 
căror utilizare a rămas un mister, dar se presupune că ar fi jucării 
funerare, deoarece au fost descoperite în morminte şi 
reprezentau de obicei un câine, animalul care servea de călăuză 
în cealaltă lume, în mitologia mexicană. Pe de altă parte, le 
lipseau atât animalele de povară (cămilă, catâr, cal...) cât şi 
multe din animalele noastre de casă (vacă, porc, capră, oaie, 
găină...) şi ca urmare şi îngrăşămintele animale pentru 
fertilizarea câmpului; aceasta a avut importanţă în pădurile 
mayaşe în care pământul sărăcea în mai puţin de patru ani, 
forţându-i pe ţărani la migrații continue, în schimb, erau crescuţi 
curcani, cobai, câini dintr-o varietate comestibilă, rațe şi albine. 
Fierul şi oţelul nu erau cunoscute, iar cuprul a apărut destul de 
târziu: aşa că se poate spune că America precolumbiană a rămas 
aproape în permanenţă în stadiul neolitic. Artiştii şi meşterii din 
acele timpuri nu aveau la îndemână decât instrumente din 
piatră, iar soldaţii doar arme din lemn şi silex. 

Sticla, moneda, sistemele de măsură, grâul, orzul, secara... 
sunt înscrise şi ele pe lista marilor absenţe, în arhitectură, aceşti 
indieni nu au descoperit niciodată principiul cupolei şi al bolţii 
semicirculare, bolta înaltă în consolă a mayaşilor, destul de 
primitivă, nu permitea acoperirea de mari suprafeţe, din cauză 
că distanţa permisă între punctele de sprijin era redusă, în 
preocupările lor intelectuale ei nu au ajuns niciodată la un sistem 
de scriere alfabetică - cel puţin asta se presupune, având în 
vedere marele număr de glife existente - deşi au inventat un 
sistem de scriere hieroglifică complex (şi numai mayaşii, de 
altfel) care le-a permis, totuşi, să scrie câteva cărţi referitoare la 
ritualuri, anale de istorie, diferite almanahuri astrale şi să facă 
unele calcule. 

Hârtia nu le era necunoscută, deoarece codexurile lor erau 
elaborate pe piele de cerb sau pe o hârtie făcută din coaja 

diferiților arbori, pielea sau hârtia fiind acoperite cu un strat 
subţire de stuc. Nu au avut niciodată cunoştinţele de matematică 
ale Lumii Vechi, deşi metodele lor de calcul, având ca bază 
numărul 20, cu zero şi poziţionare, dovedesc un avantaj net. Un 
puternic avans asupra Occidentului european care nu va folosi 
cifra zero decât abia în Evul Mediu. In sfârşit, ei nu cunoşteau 
speculaţiile noastre astrologice, deşi au reuşit să întocmească 
calendare surprinzătoare prin precizie şi tabele ale fazelor lunare 
şi eclipselor de soare foarte exacte, ca şi ale mişcărilor lui Venus, 
având, în acest caz, o limită de eroare de 2 ore pentru o perioadă 
de două secole! In domeniul activităţii agricole amerindienii şi-au 
manifestat cel mai mult talentul, cu toate că şi în domeniile 
artistice pot fi găsite multe capodopere ale artei universale: 
imaginaţia lor a fost uluitoare. Dar trebuie să-i vedem pe ogoare 
pe aceşti maceualli sau ţărani mexicani, acoperiţi doar c-o fâşie 
de pânză în jurul coapselor, lovind bulgării cu un coa, un 
instrument jumătate cazma, jumătate ţăruş de găurit locul 
răsadului, un fel de baston de scormonit pământul, sau cu 
săpăliga de piatră şi de lemn. Seara, reveniţi în coliba lor 
sărăcăcioasă, fiecare din ei înghite câteva turte, torti/las wa pe 
care femeile le pregătesc pe frunze de bananier, amestecând în 
nepreţuitul porumb puţin manioc; sau puţin pozo/ K'ayem, o 
fiertură de porumb lungită cu apă proaspătă, un fel de mămăligă 
din uruială de porumb, sau poate şi câteva boabe de fasole 
neagră. Pe ogoarele sale, în afară de porumb, el cultivă tuberculi 
hrănitori, manioc, cartof, salvie, busuioc, roşie, dovleci, fasole, 
ardei pe care-i mănâncă în cantitate mare: aceste plante bune 
de mâncare au fost obţinute pornind de la specii sălbatice şi 
Europa le datorează, în special, roşia, cacaoa (care le servea de 
monedă), tutunul, cauciucul, coca, yucca! ... şi, desigur, 
porumbul, în plus, ei cunoşteau bumbacul şi o mulţime de plante 
medicinale. 


Credinţa religioasă a Indianului 


|n domeniul religios, credinţa indianului nu s-a ridicat 
niciodată până la monoteism; prins în mrejele magiei, cum ar fi 
spus Cocteau, el era înconjurat de superstiții şi prevestiri şi va 


19 Plantă ornamentală din familia liliaceelor. 

rămâne mereu politeist. Dar, permanent, viziunea lui asupra 
universului a fost profund religioasă, tragică, pesimistă şi 
fatalistă totodată; moartea ameninţa totul, chiar şi astrele! 
Numai că, deoarece stătea în grija omului de a veghea la buna 
rânduială generală, chiar cosmică şi, pentru că astrele pentru a 
nu muri cer viaţă, li se dădea viaţă prin sacrificii umane. Astfel, 
fără a se considera, pentru acest motiv, centru al universului - ar 
trebui să recunoaştem aici o oarecare umilinţă indiană, în acest 
registru religios - fiecare avea sentimentul că poartă o parte din 
responsabilitate şi că era de datoria lui de a evita pieirea lumii 
din neglijenţă: lui îi revenea, chiar dacă în mică măsură, sarcina 
de a restabili echilibrul necesar între viaţă şi moarte. Pentru a 
intra în legătură cu divinităţile, în afară de diferite sacrificii, 
sărbătorile şi dansurile nesfârşite completau această preocupare; 
şi asta pentru că zeii erau atât malefici cât şi benefici, favorabili 
cât şi nefavorabili. Dar, trebuie s-o spunem din nou, toată religia 
se baza pe ideea că se „fabrica” viaţă prin moarte şi că şi astrele 
erau mari consumatoare de suflete omeneşti. „De patru ori, 
spune legenda mayaşilor, zeii au creat omul, cel care îi întreţine, 
la rândul lui şi care îi hrăneşte”. 


Spaţiul mayaş, cadrul său geografic. 


După ce am văzut ceea ce caracterizează diversele culturi ale 
Mezoamericii în trăsăturile lor comune, să examinăm rapid 
peisajul în care mayaşii şi-au dezvoltat extraordinara lor 
civilizaţie. Pe drept cuvânt, din 123 de familii etnice pe care 
specialiştii le-au reperat în Lumea Nouă, cea a mavyaşilor a 
produs cultura cea mai strălucită, cea mai evoluată, cea mai 
savantă şi, de asemenea, cea mai bogată şi, din punct de vedere 
artistic, desăvârşită. Surprinzătoarea aventură maya se situează, 
în mare, în cursul primelor 15 secole ale erei noastre, cu apogeul 
între secolele Il şi XII şi o „moarte” oficială, militară, în anul 
1697, la Tayasal (Peten), aşa cum am arătat mai înainte. Reuşita 
culturală a acestui popor puţin numeros - între 1 şi 2 milioane de 
indivizi, după aprecierile moderate - este surprinzătoare cu atât 
mai mult cu cât spaţiul şi decorul unde el a evoluat este deosebit 
de arid şi plin de greutăţi: uneori prea multă apă, alteori prea 
puţină - nici cei mai mic râu în centrul Yucatanului, de exemplu, 

dar fluvii largi, sinuoase şi leneşe în sud! - păduri acaparatoare şi 
ploi două zile din trei, tot în sud, când nu sunt cicloni... Pe scurt, 
o natură mai mult ostilă decât primitoare şi generoasă! Poate că, 
trebuie să fim de acord cu Arnold J. Toynbee şi să admitem că 
tocmai această „provocare” făcută naturii şi necesitatea de-a 
supune pământul au fost elementele care au mobilizat şi 
acaparat sufletul acestui mic popor, visător dar hotărât. Să 
prezentăm mai întâi acest teritoriu ingrat, contra căruia a trebuit 
să se lupte fără încetare. 

Aşezat în inima Americii Centrale, la extremitatea sud-estică a 
platoului central mexican, teritoriul mayaşilor ocupa o suprafaţă 
mare cât ltalia, lungindu-se pe circa 900 de kilometri, de la 
malurile Pacificului, în sud, până la extremitatea septentrională a 
Yucatanului, un fel de pinten care se ridică la nord spre tropicul 
Cancerului, în jurul universului maya, populaţiile învecinate 
vorbeau mai ales nahuatl, limba mexicanilor din Platoul central. 
Adesea, se foloseşte cuvântul „mexican”, deosebindu-l de cel de 
„maya”, cu intenţia precisă de a desemna culturile ne-mayaşe 
din Mexic, în această zonă maya. Intre marea Caraibilor şi 
Pacific, se succed trei regiuni diferite: decorul, vegetaţia, clima, 
modul de viaţă - totul se schimbă pe măsură ce te deplasezi de 
la un mal la altul, de la sud spre nord. 


Pământurile din sud. 


Mai întâi, dincolo de panglica îngustă a coastei Pacificului, 
puţin frecventată de mayaşii din trecut. Întâlnim platourile 
muntoase din Chiapas şi Guatemala, cele adiacente din Salvador, 
toate fertile, cu climat sănătos şi în care abundă piatra şi lemnul. 
Un lanţ de vulcani, din care patru în activitate, se ridică până la 
3000 - 4000 de metri şi chiar mai mult (4210 metri are 
Tajumulco). Oraşele se găsesc în văi şi pe platourile 
intermediare. Climatul temperat, fertilitatea solului, vulcanic în 
cea mai mare parte, vânatul din abundență, au făcut din această 
regiune un cadru deosebit de primitor şi propice pentru o viaţă 
nu prea grea. In acest mediu ambient moderat, cresc astăzi 
cafeaua, trestia de zahăr, bananele, grâul şi cartofii, culturi care 
le-au eliminat pe cele din timpurile vechi: porumbul, fasolea, 
dovlecii şi cacaoa (care servea, după cum am mai spus, ca 

monedă de schimb) care se regăseau până pe versantele dinspre 
Pacific. 

In mod ciudat, acest sector foarte populat şi favorizat din mai 
multe puncte de vedere, n-a cunoscut o dezvoltare culturală 
spectaculoasă, în comparaţie cu alte două aflate mai la nord. 
Siturile descoperite în sud, la Chinkultic. Kaminal-Juyu, Mixco- 
Viejo, Ixim-che, Zaculeo, oricât interes ar prezenta, n-au 
cunoscut  surprinzătoarea dezvoltare a siturilor vecine 
septentrionale din Peten. Nici cea mai mică stelă nu s-a găsit în 
această zonă. Faţă de câteva sute găsite în nord. Totuşi, din 
această provincie împădurită şi plăcută se obținea probabil 
obsidianul pentru confecţionarea uneltelor şi armelor şi, din râuri, 
aurul şi jadul, iar mai târziu, din câteva zăcăminte, cuprul, în 
plus, „articolul” cel mai căutat pe care-l avea această provincie 
era, cu siguranţă, pana de quetzal (Pharo-macrus moccino), o 
pasăre de mărimea unei turturele, acum pe cale de dispariţie. 
Dacă pieptul îi este roşu, coada sa, imensă, care poate ajunge şi 
la un metru lungime, are o culoare verde-aurie, ciudată şi 
atrăgătoare. Din toate timpurile, mezoamericanii i-au arătat o 
mare venerație şi au protejat-o permanent. Pentru a-i câştiga 
simpatia, lui Cortez aztecii i-au dat un acoperământ de cap cu 
mai mult de o sută de pene, pe care conchistadorul i l-a oferit lui 
Carol Quintul; astăzi poate fi văzut la Museum fur Volker-kunae, 
la Viena. In timpul Cuceririi, spaniolii şi-au arogat dreptul exclusiv 
de vânare a păsării quetzal: astăzi, pasărea este foarte rară, doar 
câteva specimene se mai ascund încă în pădurile din Chiapas şi 
din nord-vestul Guatemalei. 

Cum se explică oare că această regiune atât de favorizată 
natural, uman şi material, a rămas atât de săracă în activităţi 
intelectuale şi artistice? Ar trebui să ne închipuim că bogăţia 
materială frânează dezvoltarea spirituală? Multe civilizaţii 
demonstrează contrariul. Bucuria efortului şi a luptei au fost oare 
stimulente incitante pentru vecinii lor din nord? Suntem 
îndemnați s-o credem. 


Teritoriul central. 


Mai joasă, zona centrală calcaroasă, acoperită de o imensă 
pădure, la Tabasco (Mexic), la Peten (Guatemala) şi în Honduras, 


45 


străbătută de fluvii lente, încărcată de lagune, saturată de 
umiditate, pe scurt neprimitoare, a fost în mod paradoxal locul 
celui mai mare avânt cultural din Mezoamerica; în aceste locuri, 
care pot primi extrem de multe precipitaţii, se găsesc cele mai 
frumoase oraşe din epoca de aur mayaşă, din episodul numit 
clasic, în această caldă şi nesănătoasă zonă tropicală, domeniu 
al şerpilor şi al insectelor de temut, la o altitudine cuprinsă între 
30 şi 180 de metri, astăzi foarte puţin populată, nu se putea 
cultiva ceva pe humus decât după ce se defrişau luminişuri cu 
ajutorul topoarelor de piatră şi după ce se ardeau copacii 
doborâţi; dar, după ce se obțineau la început recolte bune, 
acestea scădeau după trei-patru ani, obligând indianul să 
schimbe locul pentru a reîncepe treaba. Totuşi, în această zonă 
cu un sol neproductiv, consumator de resurse fizice, cerând în 
continuu muncă şi grijă, s-au ridicat uimitoarele oraşe din lumea 
mayaşă: Palenque, Piedras Negras, Yaxchilan. Ti-kal, Uaxactun, 
Quiriga, Copan... pentru a nu le cita decât pe cele mai 
cunoscute. Poate că aceste oraşe, care se presupune că au fost 
relativ independente, numărau în perioada lor de glorie zeci de 
mii de locuitori - 5? 6? 7? sau mai mult? 

După o uimitoare înflorire multiseculară, aceste oraşe-stat, 
unul după altul, „lampă după lampă”, aveau să se stingă, în 
cursul secolului IX. Incărcaţi de orhidee, de papagali, de curioşi, 
de tucani, încărcaţi de liane şi de licheni, copacii imenşi (adesea 
de peste 40 de metri!) din pădurea infinită şi impenetrabilă, 
arbori-acaju, sapotilieri, arbori de vanilie, hevea... încet, încet s- 
au apropiat de clădirile relativ părăsite, neîntreţinute, le-au 
înconjurat şi-au împins rădăcinile înăuntrul lor şi le-au ocupat; 
ultimii locuitori, fără putere, s-au retras, învinşi. Pădurea s-a 
închis şi a început uitarea. Cortez, am spus-o mai înainte, a 
trecut aproape de Palenque şi de Tikal fără să le bănuiască 
existenţa, fără ca ghizii indieni să îi pomenească ceva. Jaguarii şi 
tapirii discreţi, mistreţii, porcii pecari, curcanii sălbatici, leneşii, 
maimuţele-păianjen sau urlătorii şi rozătorii aguti au ocupat 
repede penumbra umedă şi sufocantă din aceste domenii 
forestiere. 

Fapt curios, celelalte regiuni muntoase din această zonă 
centrală, din înaltul Chiapas şi din Honduras, care ating 1500 de 
metri şi au un climat temperat, plăcut, cu o vegetaţie mai puţin 
densă, de stejari-verzi şi de pini, nu i-au atras nici ele pe ţărani şi 
nici pe elitele mayaşe obişnuite cu căldura sufocantă din infernul 

lor verde. Aşa că, enigma majoră care rămâne nedezlegată este 
de a vedea înflorind în acest climat distrugător, pe un sol dintre 
cele mai aride din lume şi într-o regiune, pe de altă parte, fără 
bogății naturale - în afară de lemn şi piatră - una din civilizațiile 
cele mai de admirat. Şi asta fără măcar un bivol sau un măgar, 
fără o unealtă de metal, fără nimic altceva decât forţa mușchilor 
lor! Nici un alt popor de pe „vehiculul nostru rotund”, cu atât de 
puţine mijloace tehnice, n-a dat un exemplu asemănător. 
Mobilizaţi fără încetare, luptând ca nişte titani, mayaşii au făcut 
din energia fizică adevărata lor natură. 


Provincia septentrionala. 


Pe măsură ce se înaintează spre nord, arborii uriaşi şi 
vegetaţia supraabundentă din Peten fac loc treptat mărăcinişului 
crângurilor şi hăţişurilor de arbuşti; suntem în zona a treia, 
septentrională, mult mai uscată, fără nici un fluviu, cu excepţia a 
trei mici cursuri de apă aproape de coastă şi doar cu câteva 
coline modeste; suntem în statele mexicane Campeche, 
Quintana Roo şi Yucatan. In acesta din urmă, cu solul lui 
calcaros, cretos, poros, nu se poate trăi decât în preajma unor 
cenotes, puțuri mari naturale rezultate din dislocări, un fel de 
abisuri. Yucatanul, ca şi Florida, este o placă calcaroasă formată 
recent, o regiune carstică tânără. Aceste puțuri, care se pare că 
îi fascinau pe mavyaşi, au apărut ca urmare a prăbuşirii 
„dopurilor” din crusta calcaroasă şi oferă adevărate ferestre de 
observaţie a pânzei freatice, în plus, această regiune este total 
lipsită de resurse naturale, iar culturile agricole sunt slab 
productive, cu excepţia bumbacului. Fauna este, de asemenea, 
săracă, atât în specii, cât şi în număr de animale. 

Şi totuşi, cu toată această sărăcie relativă, regiunea a fost 
destul de bine populată, a cunoscut o deosebită dezvoltare în 
perioada clasică şi din nou impulsionată, cu puţin înainte de anul 
1000, de un aport etnic de oameni veniţi din Mexic, în special din 
Tuia: acest val a provocat o a doua înflorire culturală, în secolele 
XI şi XII, o renaştere maya care este contemporană cu arta 
romană din Europa; în acea epocă apărea, treptat, cuprul. 
Chichen Itza a fost marea metropolă a acestei renaşteri, după ce 
cunoscuse şi o strălucire artistică în perioada clasică, în primul 

mileniu, în această regiune, mai deschisă şi uscată, Uxmal, 
Labna, Kabah, Mayapan. Dzibilchatun, Becan şi Rio Bec îşi arată 
vestigiile arhitecturale în care domină liniile orizontale, spre 
deosebire de cele din sectorul central al Yucatanului - preocupat 
de o arhitectură atrasă de verticalism şi din această cauză mai 
impunătoare. Tulum. La est de Yucatan, a fost unul din oraşele 
construite de mayaşi la malul mării. 

Pe ansamblul teritoriului maya, cu excepţia înălțimilor, dacă 
precipitaţiile sunt foarte diferite cantitativ de la o provincie la 
alta, în schimb, peste tot se menţine o climă caldă uniformă, din 
cauza situării peninsulei în regiunea tropicală; la Tabasco, 
mediile lunare de temperatură se situează între 23,7*C (în 
ianuarie) şi 30°C (în mai), iar în Yucatan între 22°C (în ianuarie) 
şi 26,7*C (în iulie). Aşadar, se poate spune că într-un mediu 
ecologic fără unitate geografică şi foarte nefavorabil, chiar ostil, 
utilizând tehnici rudimentare, acest mic popor, energic şi 
perseverent, a reuşit, în două rânduri, să-şi ridice civilizaţia pe 
culmi înalte. 

Trebuie să renunţăm la termenii „Vechiul şi Noul Imperiu” care 
se foloseau în mod tradiţional, ca urmare a lucrărilor remarcabile 
ale lui Sylvanus Morley, pentru desemnarea celor două mari 
perioade ale drumului parcurs de mayaşi. Aceste denumiri pot 
duce la confuzie, deoarece trebuie văzut în universul maya mai 
curând o juxtapunere de oraşe-stat independente, de tipul celor 
din antichitatea mediteraneană, decât adevărate imperii 
structurate şi centralizate; oraşul şi clanul au concentrat 
întotdeauna activitatea politică. Desigur, oraşele contemporane 
au multe trăsături comune care le dau un „aer de familie”, dar, 
pe de altă parte, cât individualism, câte caracteristici divergente, 
de la un oraş la altul! Bineînţeles, legăturile între centre au fost 
slabe. Pe de altă parte, cu toate că scenele de luptă sunt relativ 
frecvente în lucrările de artă, absenţa fortificațiilor, a lucrărilor 
militare, a şanţurilor (cu excepţia perioadei finale) ne face să 
credem că raporturile între aceste oraşe erau destul de bune, 
rareori războinice. 

După ce am schiţat un scurt cadru geografic al lumii maya, 
vom încerca să schiţăm în linii mari un tablou istoric, atât cât 
este posibil de realizat, ţinând seama de lipsa documentelor 
istorice. Nu putem încă să citim textele presupuse istorice; în 
schimb, pare sigur astăzi că mayaşii ne-au lăsat numele şefilor 
acestor oraşe. Deci şi din acest motiv trebuie descifrate aceste 

texte... 


Tablou istoric: de la perioada de formare, la 
perioada clasică 


|n cursul ultimului mileniu dinaintea erei noastre, culturi 
diferite, având un nivel comparabil şi deja bazate toate pe 
activităţile agricole, se formaseră, în zona mezoamericană; ele 
se caracterizează prin construirea pe platforme a unor temple 
evoluând spre piramidă şi prin înălţarea de altare şi de statui 
uriaşe. Amploarea acestor lucrări necesita existenţa unei 
societăţi ierarhizate, avându-i în frunte pe preoţi. Această fază a 
fost, în special, observată în Golf, la oamenii din La Venta, numiţi 
olmeci şi, aşa cum am mai spus, civilizaţia maya este 
considerată ca moştenitoarea şi continuatoarea acestei culturi cu 
sculptori deosebiți. Legătura poate fi observată la Uaxactun, pe 
teritoriul maya, unde au fost ridicate, la începutul erei noastre, 
primele stele de piatră. Această perioadă de formare este numită 
preclasică şi se situează, după cum spun specialiştii, aproximativ 
între anii 500 (sau 800) î.H. şi 300 d.H. unii diferenţiază un 
preclasic vechi (800 - 300 î.H.), un preclasic recent (300 î.H. - 
100 d.H.) şi unul proto-clasic (100-300d.H.). 

Perioada clasică, lungă de şase secole, care urmează - în 
mare de la 300 la 900 d.H. - constituie epoca de aur, în cursul ei 
producându-se înflorirea civilizaţiei maya; unii o împart în trei 
părţi: o primă etapă de trei secole, care se încheie pe la 625, a 
doua până în 800, iara treia până în 925. Eric Thompson adaugă 
şi o perioadă de cincizeci de ani, de la 925 la 975. Dar, prin ce se 
deosebesc aceste diferite etape? 

In cursul primei perioade, se constată apariţia şi răspândirea a 
trei elemente importante care caracterizează creaţiile maya: în 
primul rând, cultul stelelor sculptate şi gravate, ridicate la 
intervale regulate; construcţia templelor de piatră, cu folosirea şi 
răspândirea bolților înalte, cu consolă proprie sistemului maya; în 
sfârşit, existenţa unei ceramici policrome caracteristice. Mari 
oraşe ca Tikal, Uaxactun, Copan, Piedras Negras, Yaxchilan se 
îmbogăţesc permanent cu clădiri care se refac şi ele fiind 
acoperite de altele noi, ca piesele unui joc de puzzle. 

Pe la 550, cultul monumentelor datate şi al stelelor, care arată 

profunda preocupare a mavyaşilor pentru tainele timpului, s-a 
răspândit în valea lui Usumacinta, în oraşele Yaxchilan şi Piedras 
Negras în special, dar şi mai departe, până la Calakmul, în 
Campeche-ul meridional, de unde au fost scoase la lumină până 
acum 103 stele de piatră. 

Treptat, arta a câştigat în măiestrie şi eleganţă sau în forţă şi 
fiecare oraş a strălucit într-un domeniu privilegiat în cursul 
avântului extraordinar din secolele VII şi VIII: în secolul VII, 
Palenque este „oraşul rafinamentului şi al graţiei” (Soustelle), cu 
arta sa incomparabilă de folosire a stucului; spre 750, Piedras 
Negras se află la apogeu cu superbele sale statui; între 726 şi 
783, Copan, metropola cultului şi a savanților, ridică altare şi 
stele în stil baroc; mai înainte (692 la 726) la Yaxchilan s-au 
montat lintouri din lemn sculptat în basorelief, în acelaşi timp, 
credincioşii din Tikal îşi înălţau piramidele ascuţite care ne mai 
transmit încă emoția lor sacră, în acest sit s-au găsit 86 de stele, 
în acest fel, secolele VII şi VIII se impun ca marile secole mayaşe, 
în domeniul gândirii şi al artei. Dacă se ţine seama de frenezia 
creatoare care i-a cuprins pe locuitorii acestor mari centre 
ceremoniale: doar în anul 790, nu mai puţin de 19 oraşe au 
consacrat monumente gravate pentru a sublinia această dată! 
Să reținem că în peste 90 de situri diferite au fost descoperite 
inscripţii din această epocă! Astfel, în secolele VII şi VIII, în 
atmosfera sufocantă, umedă a pădurii, ritmul se accelerează 
continuu: erau necesare alte şi alte clădiri, alte şi alte stele, tot 
mai frumoase. Sculptura şi ceramica evoluează neîncetat, 
câştigând în inspiraţie şi sensibilitate. Dar deja, puţin înainte de 
800, apare un oarecare manierism, un oarecare barochism, se 
observă o notă mai încărcată, semne ale începerii fazei 
descendente, a declinului, a implacabilei decadente. 


Declinul. 


Deci, pe la anul 800 începe declinul, care se va prelungi timp 
de un secol; unul câte unul. Marile centre ceremoniale încetează 
de a mai înălța clădiri şi stele. Au fost părăsite brusc? Nu, dar se 
pare că resortul, din cauză că a fost întins prea mult, s-a rupt şi 
că poporul maya, cuprins de o oboseală extremă după o lungă 
solicitare, a spus: „Gata!” S-a vorbit de revolte ţărăneşti, s-a 

invocat puternica presiune, cu reacţii în lanţ, a chichimecilor 
(tipuri barbare de vânători care îşi exercitau influenţa asupra 
nordului Mexicului, dar cu repercusiuni până în Guatemala) 
deoarece, fără îndoială, acest fenomen de slăbire şi de renunțare 
se observă în toată Mezoamerica; şi, de asemenea, se constată 
influenţe nordice noi şi la graniţele mayaşe. Este adevărat că de 
acum înainte nu se mai construieşte, nu se mai sculptează: între 
800 (la Copan) şi 909 (ultima stelă de la „La Muneca”), unul câte 
unul, oraşele au încetat să mai înalțe stele, deşi obiceiul era de a 
ridica, la început, câte una la douăzeci de ani, apoi una la zece 
ani şi în sfârşit, ritmul accelerându-se, una la cinci ani. 

Vreo cincizeci de ani, în mijlocul secolului X, viaţa socială şi 
politică a revenit, se pare, la nivelul unei activităţi săteşti şi nu 
urbane, în jurul unui centru ceremonial care concentra şi stimula 
toate activităţile intelectuale şi artistice. Ţara vegetează şi se 
întreţin oarecum doar sanctuarele din trecut, în care se fac 
câteva arderi sau automortificări, iar oamenii se reculeg în caz 
de doliu sau de calamităţi, în mod evident, chiar dacă nu a fost 
eliminată fizic, elita teocratică şi-a pierdut influenţa, autoritatea 
şi, probabil, prestigiul. Unele şcoli de istorie împart perioada 
clasică în două etape: cea veche cuprinsă între 250 şi 600 şi cea 
recentă, între 600 şi 950; dar schema de mai înainte este 
acceptată de toţi specialiştii. Ultima datare înscrisă pe 
monumente este 909: este vorba de un pandantiv de jad găsit 
latzibanche, pe coasta orientală a peninsulei şi de o stelă de la 
„La Muneca”. 


Perioada mexico-toltecă. 


Zona centrală maya nu se va mai ridica niciodată la aceeaşi 
strălucire, chiar dacă populaţia, contrar unor afirmaţii, a rămas 
pe loc - când Cortez, în 1520, a traversat regiunea, a întâlnit o 
populaţie destul de numeroasă. Acum însă, sectorul principal al 
vechiului centru maya nu mai are decât o populaţie foarte rară. 
În schimb, sectorul nordic al peninsulei va cunoaşte o a doua 
înflorire culturală şi artistică, în secolele XI-XII; acestei perioade, 
marcată de o contribuţie din afară, nordică, i se spune mexico- 
toltecă sau Puuc, după numele unor coline joase, existente între 
statele Campeche şi Yucatan, în jurul cărora se grupau 

principalele centre ale epocii (Uxmal, Kabah, Sayil, Labna). 
Acestei faze (900-1200) i se mai spune „postclasică veche” de 
către unii autori care păstrează termenul de „postclasic recent” 
pentru perioada următoare de la 1200 până la sosirea 
spaniolilor, în 1519. 

Oricum, venirea itzaşilor, la o dată pe care o putem situa la 
sfârşitul secolului X - în 967, 978, 987 sau 999, după diferiţi 
autori - marchează o cotitură importantă în istoria mayaşilor. Dar 
cine erau aceşti itzaşi care vor schimba gândirea şi arta 
mavyaşilor şi care vor răvăşi chiar modul lor de viaţă? Ei au adus 
de la Tuia noi linii arhitectonice, cultul Şarpelui cu pene 
(Quetzalcoatl) şi al altor divinităţi cu caracter mai curând stelar şi 
războiul instituţionalizat, în serviciul astrelor însetate de carne şi 
sânge omenesc, în acest fel, autoritatea clerului a fost eclipsată 
de cea a ordinelor militare, care asigurau.. Aprovizionarea 
sângeroasă” şi acționau pentru binele zeilor. Totuşi, această 
implantare de trăsături nordice în Yucatan rămâne puţin 
importantă în afara oraşului Chichen ltza, acolo unde sunt 
evidente cele mai multe caracteristici aduse din Tuia. 

Dar cine erau aceşti tolteci? Trebuie să părăsim teritoriul 
maya şi să ne ducem în marea metropolă din Teotihuacan. In 
nordul actualului Mexic. Ca şi în teritoriul maya, marele oraş din 
nord a continuat să decadă în cursul secolelor VIII şi IX din 
motive sociale şi poate economice, încă puţin cunoscute. Triburi 
sălbatice (indios bravos), mai bine înarmate, cu arcuri şi 
aruncătoare de sulițe, venite din regiunile de stepă 
septentrionale, au profitat de această slăbiciune pentru a se 
infiltra. Dintre aceste populaţii barbare şi războinice, de limbă 
nahuati, s-au desprins toltecii. Trebuie spus că „toltec”, cuvânt 
din nahuatl, nu desemnează o naţiune, ci este contrariul 
cuvântului „chichimec”, sinonim cu „barbar” şi „grosolan”; deci 
toltec înseamnă „om civilizat şi meşteşugar priceput”. Totuşi 
domneşte confuzia şi. Adesea, aceşti noi stăpâni din Valea 
centrală sunt numiţi tolteci-chichimeci. Şi nu este singura 
ambiguitate care apare în privinţa lor. Pentru mulţi istorici, 
aztecii, urmaşii lor, sunt adevărații responsabili de contradicţiile 
şi confuziile legate de trecutul şi miturile toltecilor. Şi asta 
deoarece aztecii le atribuiau toltecilor atât propria lor origine, cât 
şi introducerea tuturor artelor şi descoperirilor civilizatoare, de la 
agricultură la metalurgie, de la calendar la scriere. Din cauza 
aztecilor s-a crezut mult timp că toltecii erau creatorii civilizaţiei 

de la Teotihuacan, când ei erau de fapt groparii ei. A fost necesar 
răstimpul istoric până în anul 1940, când explorarea ruinelor 
arheologice de la Tuia a pus în evidenţă adevărata lor 
personalitate şi locul lor real în cronologie. 

Aceste săpături au arătat că toltecii au fost activi în America 
Centrală între anii 856 şi 1250 şi, de altfel, cu ei trecem, pentru 
acest sector, din colţurile mitologice pe terenul mai ferm al 
istoriei. 


O situaţie conflictuală în nord. 


Primii imigranţi tolteci au acceptat vrând nevrând, timp de un 
secol, hegemonia clasei sacerdotale din Teotihuacan; ei s-au 
Şlefuit şi au asimilat modul de viaţă, obiceiurile şi datinile 
civilizaţiei urbano-agrare ale marii metropole. Dar peste puţină 
vreme, aceşti primi tolteci care şi-au însuşit modul de a trăi, 
credinţele şi tehnicile sedentarilor, vor avea de înfruntat pe fraţii 
lor nomazi care năvălesc tot din nord, aducând din stepe 
obiceiuri, rituri şi trainice convingeri religioase concentrate 
asupra divinităţilor astrale şi războinice, foarte diferite de 
divinităţile agrare şi orăşeneşti ale sedentarilor. O continuă 
tensiune pare a fi dominat raporturile dintre cele două clanuri 
(primii veniţi şi cei veniţi mai târziu), în timp ce primii 
acceptaseră autoritatea regelui-preot Quetzalcoatl. „Şarpele cu 
pene”, puţin amator de sacrificii omeneşti şi mai curând devotat 
cultului zeului Ploii, ultimii sosiți, războinici din fire, ancoraţi în 
atavismul lor de nomazi, adorau steaua Dimineţii, Venus, care, 
după ei, solicita hecatombe umane zilnice, pentru a accepta să 
apară în fiecare zori. Toată cultura toltecă va rămâne impregnată 
de caracterul brutal, aspru şi milităros al acestor ultimi ocupanţi 
barbari din platoul mexican; lumea maya însăşi va fi influenţată 
de felul lor de a fi, va fi înclinată spre violenţă şi va căpăta 
obiceiuri războinice. Cu toate acestea, invadatorii au fost 
dispreţuiţi şi literatura maya îi prezintă ca pe nişte neciopliţi, 
brutali şi desfrânaţi... 

Tezcatlipoca, divinitatea lor tribală protectoare, locuia în Ursa 
Mare; zeul-vrăjitor, şeful tribului, nu va avea linişte până nu-şi va 
învinge rivalii: pe regele din Tuia, marele preot al lui Quetzalcoatl 
şi partizanii săi. Va reuşi cu puţin înainte de anul 1000. Din 

această confruntare istorico-mitică între reprezentanţii culturii 
urbane civilizate, paşnice şi cei care reprezintă sălbăticia, 
violenţa şi obscurantismul, fără îndoială că s-a ajuns la 
eliminarea unui stat teocratic şi la înlocuirea lui printr-o castă de 
războinici. Quetzalcoatl a fost învins şi exilat; el a plecat din Golf, 
de la malul „Mării divine”, spre misteriosul „Ţinut negru şi roşu”, 
ţara Aurorei pe care legendele o localizau dincolo de orizontul 
oriental; urcat în luntrea lui fantastică, din şerpi uriaşi, el dispare 
într-acolo. Acest rege-preot din legendă poate fi considerat ca 
primul personaj istoric palpabil din istoria americană, deşi este 
învăluit în misterele miracolelor şi, cu toate că el poartă încă, 
printre numele sale, pe cel al unui zeu: Ce Acatl Tolpizin 
Quetzalcoatl! Pentru ultima oară. Mitul şi istoria se îmbină. 

Vrăjit de Tezcatlipoca, el s-a îmbătat şi şi-a sedus propria soră; 
trebuie să fugă! Dar, înainte de plecare, anunţă că va reveni 
pentru a începe o eră nouă. Şi cum în cursul rătăcirilor sale 
epice, înainte de dispariţia în marea orientală, el a lăsat pe 
trunchiurile copacilor un semn gravat în formă de cruce, 
simbolizând punctele cardinale, când marile cruci desenate pe 
pânzele navelor lui Cortez au apărut la orizont, aztecii din anul 
1519 au fost convinşi că regele Quetzalcoatl revenise! Şi tocmai 
dinspre est, de unde dispăruse. Pentru Montezuma, superstiţios 
ca orice indian, fără îndoială că era chiar Quetzalcoatl ce venea 
să-şi reia regatul, după cum fusese stabilit! 

După plecarea din Tuia a Şarpelui cu pene. Oraşul a devenit 
un centru cultural important timp de un secol şi jumătate - de la 
1000 la 1150 - fiind deci contemporan cu Chichen Itza renăscut. 
La Tuia, sacrificiile omeneşti îi preocupau până la obsesie pe noii 
ocupanţi şi aceste practici sângeroase cereau mereu prizonieri. 
Războiul este repede ridicat la rang de instituţie necesară. Rolul 
soldatului - furnizor de victime dar şi virtuală victimă pentru 
duşman! - capătă din această cauză un caracter religios; soldatul 
devine ajutorul firesc al preotului. Frizele templelor se acoperă 
de simboluri - de jaguari (simbolul lui Tezcatlipoca), de coioţi, de 
vulturi (simbolul solar) şi de vulturi negri (urubuj, sfâşiind inimi 
de oameni - toate reprezentând ordine militare. 

Tuia şi războinicii-atlanţi“. 


După câteva scurte sondaje în 1873 şi 1880 şitul din Tuia, 
aflat pe vârful unei mari coline, la mai puţin de o sută de 
kilometri la nord de Mexico, a fost explorat metodic de Jorge 
Acosta, începând cu 1941. În jurul unei mari pieţe erau temple, 
palate şi un teren de pelotă. Cu cei patru războinici-atlanţi 
impresionanţi, înţepeniţi în poziţie de drepţi, înalţi de aproape 5 
metri, izolaţi pe terasa lor înaltă, templul Tlahuizcalpan-tecuhtli, 
steaua Dimineţii, sau Domnul Aurorei, merită celebritatea sa 
universală: nu pot fi uitaţi aceşti patru soldaţi care ţin într-o 
mână un atat! (aruncător de proiectile) şi în cealaltă o pungă cu 
bulgări de copal, purtând o tolbă plină de sulițe şi o sabie mică 
îndoită; nu poate fi uitat nici „Zidul cu şerpi”, Coatepantii, o 
clădire mică, anexă, cu friza sa cu ofidieni?! fantastici devorând 
oameni. De altfel şi vom vedea asta şi la Chichen Itza, templele 
toltece nu mai sunt mici ediculi*? cocoţaţi pe piramide, în 
folosinţa câtorva preoţi, ci săli mari cu cariatide sau colonade - o 
noutate - uşor accesibile castei militare, puternice şi numeroase, 
care înlătură clasa sacerdotală, altădată singura conducătoare. 
De altfel, această societate marţială, care ţine sub jugul său 
poporul învins din Teotihuacan (şi pe cel din Chichen Itza, în 
teritoriul maya) se va prăbuşi, la rândul său, începând cu anul 
1168, în faţa presiunii unui nou val de barbari chichimeci, din 
nord. 


Strălucirea Tulei. 


In timpul epocii sale de măreție, între 1000 şi 1150, Tuia şi-a 
exercitat până departe influenţa, până la Michoacan la apus. 
Monte Alban şi Yucatan în sud şi est şi, de asemenea, pe 
coastele Golfului, la răsărit. Apoi, Tuia a căzut pradă jafurilor iar 
locuitorii săi şi-au găsit refugiul în oraşele Cholula şi Colhua-can, 
unde au continuat tradiţiile culturale ale toltecilor până spre anul 
1250. Dar. În mod surprinzător, la 1300 km de Tuia, în linie 


20 Statui de bărbaţi servind ca stâlpi de susţinere. 
21 Reptile fără labe. 
22 Mici construcţii utilitare. 

dreaptă, în mijlocul teritoriului maya, a apărut un oraş 
asemănător, nou. Care s-a înălţat lângă Chichen. Fracţiunea 
veche a itzaşilor. Care trebuise să plece din Tuia puţin înainte de 
anul 1 000. Se instalase la o distanţă de două luni de mers de 
acolo, spre est. In teritoriul maya. La Chichen, care a devenit 
Chichen Itza. Oraşul a fost împodobit cu clădiri somptuoase la 
nord de vechiul oraş (Chichen Viejo) şi astfel Yucatanul de nord 
va fi timp de două secole - XI şi XII - centrul unei renaşteri 
spectaculoase, numită Perioada Puuc. 

Confirmând legendele din Valea centrală, cronicarii mayaşi 
care au scris cu caractere latine, puţin după cucerirea spaniolă, 
Chilam Balam. Ne istorisesc că Kukulkan - transcrierea exactă în 
mayaa cuvântului nahuatl Quetzalcoatl, „Şarpele cu pene” - a 
venit pe coasta Golfului şi s-a instalat în anul 987 la Chichen 
făcând curând o confederație cu oraşele Uxmal şi Mayapan. La 
rândul ei, arheologia a confirmat corectitudinea acestei legende: 
la Chichen ltza se regăseşte cea mai mare parte a trăsăturilor 
culturale, foarte originale, proprii lumii toltece: marile săli 
hiposti?5; coloanele împodobite cu pene, terminate în cap de 
şarpe, care încadrează intrarea templelor; statuile portdrapel, 
antropomorfe sau animaliere: micii atlanţi cu braţele ridicate 
susţinând o lespede de altar sau de tron; statuile numite ale lui 
Chac-Mool, Mijlocitorul, un personaj reprezentat lungit pe spate, 
cu picioarele strânse, ţinând pe piept un platou cu ofrande; în 
sfârşit, frize şi panouri cu basoreliefuri cu războinici, cranii de om 
şi animale simbolice aşa cum le-am descris mai înainte, când am 
vorbit despre Tuia. A regăsi la Chichen ltza toate aceste forme, 
aceste trăsături proprii toltecilor şi într-un stil prea puţin diferit, 
nu poate decât să surprindă dacă ne amintim că Tuia se găseşte 
la 1300 km distanţă. 

Probabil cititorul a descoperit imediat o contradicţie: 
Quetzalcoatl. Al cincilea dinast?* din Tuia, a trebuit să cedeze 
locul noilor invadatori, deoarece neprihănit, binevoitor, el s-a 
opus, cum am mai arătat, sacrificiilor umane propunând în 
schimb ca ofrande flori şi plăcinte de porumb sau, la nevoie, 
sacrificii de păsări sau de fluturi! Ori, la Chichen Itza, nu fluturi 
au fost găsiţi pe reliefurile sculptate cu scene de sacrificii, ci 
oameni, adesea chiar copii. Şi povestitorul din Chilam Balam nu 
este blând cu aceşti invadatori desfrânaţi, cu aceste brute 


23 Sală al cărei plafon este susţinut de coloane. 
24 Suveran care domneşte dependent de un suveran mai puternic. 

sângeroase! De fapt, problema este de a şti exact cine a ajuns la 
Chichen în jurul lui 987, cu „bagajele” lui Kukulkan, deoarece 
este posibil ca grupe de mercenari diferiţi să se fi alăturat 
Şarpelui cu pene, care va muri puţin după aceea, In 999, în 
vârstă de 52 de ani - durata unui ciclu de viaţă normal în 
concepţia mexicanilor. 

„Erau tolteci, aceşti itzaşi care-l urmau pe Quetzalcoatl- 
Kukulkan - se întreabă Eric Thompson - sau un alt grup, poate 
chiar o populaţie maya din Tabasco, cum ar fi chontalii cei care 
adoptaseră cultul lui Quetzalcoatl şi cultura toltecă?” Ceea ce se 
ştie sigur este că invadatorii, cu lăncile, arcurile şi aruncătoarele 
lor de sulițe au dovedit că erau dotați cu un armament mult 
superior celui al yucatanilor. Tot ei au lăsat, probabil, un mare 
număr de sculpturi şi simboluri falice, la Uxmai în special; ori, 
acesta este un obicei total străin mayaşilor. Şi în Chilam Balam 
se exprimă dezgustul şi dezaprobarea faţă de această intruziune. 
„Ei sunt neruşinaţii zilei, neruşinaţii nopţii, drojdia omenirii... 
Inimile lor sunt moarte în păcatele lor carnale”. In 1185, se pare, 
aceşti itzaşi au fost definitiv alungaţi din Chichen de un oarecare 
Humac Ceel, ca urmare a răpirii unei frumoase Elena locale. 
Atunci a început lentul declin al oraşului. 


Revenirea la valorile şi tradiţiile mayaşe. 


Timp de două secole şi jumătate (aproximativ de la 1200 la 
1450) oraşul Mayapan a creat o ligă, destul de vag precizată, 
între douăsprezece oraşe, asupra cărora el şi-a exercitat 
supremaţia politică şi probabil, religioasă; la aceeaşi epocă, în 
Guatemala, mayaşii quiche au creat o federaţie de tip 
asemănător. Lucrările arheologice recent executate la Mayapan 
au adus la lumină vestigiile a circa 3600 de clădiri, probabil 
profane în cea mai mare parte. Religia îşi pierduse în acea 
perioadă locul său predominant şi războiul, făcut la început 
pentru a-l apropia pe om de zei, sfârşise prin a-i ridica pe 
oameni, în mod sălbatic, unii împotriva altora; „războiul se 
răspândise până la venirea spaniolilor cu toată atitudinea 
paşnică în general a mayaşilor” (Eric Thompson). De asemenea, 
arta a decăzut şi, în afară de câteva vase de lut, grosolane, nici 
cel mai mic obiect cu valoare estetică nu a fost găsit în cursul 

săpăturilor de la Mayapan. În schimb, în acest oraş militarizat, au 
apărut urme de hecatombe colective: într-un puț conducând la o 
criptă sub o piramidă, care conţine probabil rămăşiţele unui şef 
militar şi ale soţiei sale, au fost găsite osemintele a 41 de 
persoane masacrate, fără îndoială ale prizonierilor şi sclavilor 
sacrificați în timpul funeraliilor. 

In timp ce arta şi activităţile intelectuale regresează mult în 
timpul supremaţiei oraşului Mayapan. Se constată, în schimb, 
câteva progrese tehnice: cuprul, uneori amestecat cu aur, care 
apăruse pe la 950. Se răspândeşte din ce în ce mai mult, deşi 
destul de lent; arcul şi săgeata, o armă mult mai de temut decât 


lancea şi sarbacana? cu bile de argilă - pentru vânarea 
păsărilor? - aduse de mexicani, se răspândesc şi ele pe teritoriul 
maya. 


La Mayapan, urmaşii curajosului Hunac Ceel, Cocomii, au ţinut 
bine în mână, timp de mai mult de două secole (1200-1450) cele 
douăsprezece oraşe confederate, de bunăvoie sau cu forţa, 
probabil şi cu sprijinul mercenarilor mai războinici decât mayaşii. 
Pe la 1450, un şef din regiunea Uxmal, aparţinând puternicei 
familii Tutui Xiu, Ah Xupan, a ridicat triburile din federaţie contra 
autorităţii Cocomilor, care profitau luând şi vânzând mayaşi ca 
sclavi, chiar în centrul ligii! Şi aceşti „fraţi” erau revânduţi în 
Honduras! Mayapan a fost cucerit şi clanul Cocom masacrat; cele 
douăsprezece oraşe ale ligii şi-au regăsit autonomia, au revenit 
la letargia lor, întreruptă, câteodată, de conflicte şi de lupte 
sângeroase. Trecuseră mulţi ani de când clerul îşi pierduse 
autoritatea şi de când se construise ultimul templu-piramidă. Nu 
se mai construia decât din materiale uşoare şi de calitate 
scăzută: îngrădituri din lemn. Cărămizi nearse şi acoperişuri de 
paie. Fuseseră repede uitaţi zeii străini: Şarpele cu pene, 
Tezcatlipoca sau Tlalchitonatiuh. 

In mod curios, la cealaltă extremitate a peninsulei, pe 
pământurile înalte ale Guatemalei. 

Desfăşoară acelaşi scenariu, după anul 1000: luarea puterii de 
către războinicii de sub influenţă toltecă; introducerea cultului 
Şarpelui cu pene şi a divinităţilor astrale: ca urmare, supremaţia 
unui trib - cei al quicheşilor, instalaţi pe malurile septentrionale 
ale lacului Atitlan - asupra celorlalte (cakchiquel, zutuhil, 
mameci, în principal); răscoala de la 1450, a triburilor supuse 


25 Tub lung care serveşte la lansarea, prin suflare, a unar mici 
proiectile. 

contra clanului dominator; eliminarea acestui clan, urmată de 
fărâmițarea autorităţii şi intensificarea conflictelor sângeroase 
intertribale care se vor prelungi până la cucerirea spaniolă. 

In paralel cu declinul zelului religios, compensată de 
dezvoltarea spiritului războinic, activitățile intelectuale şi 
artistice au continuat să decadă şi acolo, până la cucerirea 
Guatemalei în 1525, de către Alvarado; în sfârşit, căderea 
Tayasalului în 1697, mult mai târziu după cea a Yucatanului 
(1541). Am spus mai înainte că această cucerire a fost uşurată 
de multe trădări şi de cooperarea cu invadatorul a diferitelor 
triburi sălbatice, aţâţate contra altora, în secolul XVI, mayaşul cel 
liniştit care-şi respecta trecutul, artist şi întreprinzător, fascinat 
de trecerea timpului, dispăruse: el nu mai ştia nici măcar să-şi 
citească scrisul! 

După ce am trecut în revistă cadrele geografice şi istorice al 
universului maya, să ne apropiem de indivizi, să le privim 
portretele, de ieri şi de azi. Organizarea lor, viaţa lor materială, 
sau cotidiana, obiceiurile şi moravurile lor, în măsura în care o 
putem face, plecând de la dovezile arheologice şi de la tradiţiile 
păstrate. 

3. 


Mayaşul, viaţa lui cotidiană şi 
activitățile sale. 


Mayaşii actuali, cu tot metisajul intervenit în timp. Datorită 
numeroasele reprezentări sculptate sau, în mod excepţional, 
pictate, ne permit să schiţăm un portret fizic al mayaşului din 
perioada clasică: robust, mic de statură - media: 1.54 m. bărbaţii 
şi 1,42 m. femeile - cu picioarele „în X” deoarece erau purtaţi 
prea mult timp pe şoldurile mamei şi surorilor lui; fruntea teşită, 
craniul lung şi îngust sau, uneori, în marile familii, în formă de 
obuz, deformat de scândurelele care l-au comprimat în timpul 
prunciei; pomeţii destul de proeminenţi, cu prognatism pronunţat 
şi fără barbă sau mustăţi, în majoritatea cazurilor; un strabism 
puternic, provocat de un mic obiect fixat ani de zile cu smoală la 
baza nasului, la nivelul privirii; dinţii piliţi sau încrustaţi cu jad - 
material considerat ca cel mai preţios! - urechile şi nasul găurite 
pentru a agăța bijuterii şi un inel agăţat de buza inferioară; 
corpul brun sau arămiu, pictat sau tatuat; părul lung, neted şi 
negru, adesea împletit şi cu o parte din vârful capului rasă: iată 
normele de frumuseţe ale mayaşului elegant. 

Imbrăcat cu serape-ul său (un poncho numit şi pati} şi cu o 
bucată de pânză mai mult sau mai puţin lungă în jurul coapselor, 
sandale din piele de cerb în picioare, prinse cu sfori din fibră de 
agavă, iată-l în faţa colibei sale, blând şi rezervat, generos şi 
primitor, visător şi leneş, prea puţin înclinat spre violenţă şi 
excese, în afară de băutură; îi place mult şi pipa. Totuşi, în 
spatele acestei aparente detaşări, câtă forţă de muncă şi câtă 
imaginaţie exuberantă! Arta maya, adesea străbătută de imagini 
fantaste, surprinzătoare, este toată plămădită din supranatural. 
Această imaginaţie aberantă şi delirantă este o constantă a 
geniului maya, aşa cum putem citi în Popo/-Vuh, unde cazanele şi 
vesela se revoltă contra stăpânilor, ca şi în poveştile lui Miguel 
Angel Asturias”, care l-au uimit pe Paul Valery”: „Cât despre 
legende, ele mă farmecă. Nimic nu mi s-a părut mai straniu... 


26 Scriitor guatemalez (1899-1974). Premiul Nobel în 1967. 

decât aceste vise-poeme... dintr-o ţară puternică şi permanent în 
mişcare... cele mai delirante vise... un coşmar tropical... am 
crezut că am sorbit sucul unor plante extraordinare sau o fiertură 
din acele flori care prind şi digeră păsările”. Ei, da! Fără a folosi 
vreun peyot? delirul bântuie în mod obişnuit în visarea 
mayaşului. 

Cât priveşte femeia mayaşă, îmbrăcată cu un quechquemitl 
(rochie răscroită fără mâneci) cu două triunghiuri petrecute 
peste elegantul său huipil, ea trebuie să fie pudică şi să coboare 
privirea când întâlneşte sau serveşte la masă un bărbat. De 
altfel, adulterul îi ducea pe cei vinovaţi la tragerea în ţeapă sau 
la stâlpul unde erau săgetaţi! Cel mai bun lucru pentru ea era să 
se ocupe de metale - moara cu pietre - cu care să macine 
porumbul şi să prepare turtele - tortilla. „Oameni de porumb, 
născuţi din porumb!” după cum îi numesc legenda şi cărţile 
uluitoare ale lui Miguel Angel Asturias. Intreaga viaţă depinde de 
porumb: el dă hrana şi băutura, fiert sau copt, măcinat şi 
amestecat cu apă în care s-a pus ardei şi făină de cacao, el stă la 
originea „ciocolatei” noastre, al cărei nume este împrumutat de 
la vechii mexicani. Totuşi, bărbaţii preferă ca băutură ba/che, un 
hidromel care îmbată. 

Acest ba/che are, de altfel, un rol religios şi se bea în cursul 
ceremoniilor şi al ritualurilor pentru solicitarea unor favoruri: se 
aşteaptă de la el aducerea ploii, îndepărtarea calamităţilor, 
vindecarea bolnavilor. 

Este fabricat din miere şi din zeamă de trestie de zahăr în care 
se macerează coajă de balche, de unde îi vine numele, apoi, în 
timpul nopţii, oamenii din clan se adună într-un local special, 
interzis femeilor: ei se roagă, psalmodiază în jurul focului sacru 
şi, în vase de argilă pentru ars parfumuri, ornate cu imagini de 
zei, se arde pom (răşină de copal). Bărbaţii au obrajii vopsiți, ca 
şi membrele şi tunicile, cu achiot portocaliu. 

Pentru găteală şi spectacole, acest om de porumb are o 
pasiune înnăscută şi nemăsurată: artiştii au reprodus pe ziduri şi 
în stuc şi piatră, cu o bogăţie uluitoare, motivele foarte diverse 
ale veşmintelor, bijuteriilor, colierelor, pieptarelor, pandantivelor, 
inelelor din urechi şi din nări, acoperămintele de cap 
surprinzătoare şi măştile; toate atârnă şi îl acoperă pe cel care le 


27 Scriitor francez (1871-1945). 


28 Cactus din Mexic conţinând mescalină (alcaloid) care produce 
halucinaţii vizuale. 


61 


poartă, făcându-l de nerecunoscut, anonim, un „altul”! 


O energie canalizata. 


Bšrbat cu o religiozitate profundă, mayaşul. În general foarte 
sociabil şi serviabil, a ştiut să folosească în mod firesc o parte din 
timpul său pentru a participa la opera colectivă de construire a 
piramidelor şi templelor. Calm, stăpânit, disciplinat, altruist, 
obişnuit cu munca şi efortul susţinut, el trebuia să tragă, să care, 
să transporte totul, fără ajutorul vreunui animal. 

Folosindu-şi astfel energia, se înţelege că instinctele sale 
războinice au fost atenuate; şi suntem convinşi - cu toate cele 
câteva scene reprezentând războaie - că mayaşul din timpurile 
clasice a fost o fiinţă cu totul paşnică, moderată şi calmă: lupta 
zilnică împotriva tendinței acaparatoare a vegetației şi realizările 
arhitecturale grandioase îi luau tot timpul şi toate forţele, în 
afara acestui simţ social nedezminţit şi a unui solid spirit de 
echipă, avea. De asemenea, două sau trei alte calităţi: cinstea, 
curăţenia şi pudoarea. 

Odată cu cucerirea spaniolă şi în cursul deceniilor următoare, 
mavyaşii, ca şi ceilalţi indieni din Mexic, au fost decimaţi 
catastrofal ca urmare a masacrelor, a epidemiilor şi a abuzurilor 
inerente muncii forţate. Apoi curba de populare s-a ridicat treptat 
şi se poate aprecia astăzi că Mexicul numără tot atâţia locuitori 
ca în timpurile precolumbiene. De altfel, cu tot amestecul 
important între iberici şi indieni şi cu toată evoluţia civilizatoare 
care se accelerează, mai ales în ultimele decenii, numeroase 
grupe şi-au păstrat identitatea, modul de viaţă şi obiceiurile, într- 
o măsură mai mare sau mai mică, de la provincie la provincie; în 
această acţiune de ocrotire a caracterelor originare, poporul 
maya are un loc privilegiat. 

Blocul etniei maya numără puţin peste 2 milioane de indivizi, 
subîmpărţiţi în mai multe grupe, care sunt, de la nord la sud: 
yucatanii (în jur de 350.000); cholii (25.000) în bazinul lui 
Usumacinta; chontalii (25.000) în delta lui Tabasco şi câţiva în 
Campeche; apoi tzotzilii (120.000); mamii (300.000); tzeltalii 
(80.000); gquicheşii (100.000); cakchiquelii (350.000) şi zutuhilii 
(10.000), pe podişurile din Guatemala şi din Chiapas. Ca şi 
ceilalţi indieni din America Centrală, mayaşii sunt creştinaţi; 

totuşi, universul lor religios a păstrat destui supraviețuitori din 
vechiul panteon, ca şi rituri vechi; se poate vorbi chiar de un 
adevărat sincretism”%. Tzotzilii şi tzeltalii, de exemplu, au 
puternice tradiţii indigene, comparativ cu ladinoşii (metişi) care 
domină viaţa administrativă şi economică şi nu-i prea bagă în 
seamă pe aceşti indieni de mâna a doua. Dar aceştia continuă 
să-şi ţeasă tunicile şi costumele, care variază de la un clan la 
altul, ca şi structurile sociale şi religioase. Fiecare comunitate 
constituie o mică societate închisă şi strict ierarhizată, destul de 
egalitară totuşi, datorită obiceiului care constă în a pune pe cei 
care „reuşesc” pe scara socială să plătească cheltuielile în 
folosul şi pentru distracţia colectivităţii, în special cu ocazia 
numeroaselor sărbători. Această compartimentare şi această 
repliere se observă mult mai puţin în regiunile din Yucatan, mult 
influențate de modul de viaţă iberic, cu toate că limba maya este 
şi aici foarte folosită. 

După cucerire, mayaşii din Peninsulă au arătat o duşmănie 
făţişă ocupanților, din cauza exploatării excesive a muncii lor de 
către proprietarii de plantaţii. Apariţia în mediul mayaş, la 
jumătatea secolului XIX, a „cacichismului” (sistem de exploatare 
administrativ şi politic) - „cacicul” (cacique - şef de trib indian) 
fiind însărcinat de marii proprietari de /atifundios să-i exploateze 
pe peoni (ţărani) - şi tirania cacicului a provocat multe răscoale 
ţărăneşti, ducând chiar la un război civil care a răvăşit peninsula 
timp de mai multe decenii. După 1930, odată cu aplicarea 
reformei agrare şi desfiinţarea acestor /atifundios (plantaţii de 
henequen «agave rigida» un fel de sisal*) calmul a revenit şi 
programele de industrializare au absorbit o parte a populaţiei 
rurale. Atunci, comunitatea maya s-a integrat rapid în viaţa 
naţională. Totuşi, cu toate eforturile puterii centrale, câteva 
triburi neînduplecate au refuzat să-şi părăsească modurile de 
viaţă şi chiar orice contribuţie la dezvoltarea lor. Cel mai 
cunoscut din aceste triburi este minusculul grup (între 180 şi 280 
de indivizi, după spusele etnologilor) al lacandonilor. 


29 Fuziunea mai multor sisteme religioase aparţinând mai multor 
culturi. 

3 Agave din Mexic ale căror frunze dau fibre folosite pentru saci, 
frânghii etc. 

Lacandonii din Chiapas. 


Cu toate că sunt foarte puţin numeroşi şi pe cale de 
dispariţie, lacandonii au atras curiozitatea etnologilor datorită 
aspectului arhaic şi, în oarecare măsură, de fosilă, a modului lor 
de viaţă: ei continuă să vorbească în limba maya clasică şi nu în 
dialectul tzeltal din jurul lor. Şi-au păstrat religia politeistă şi, 
până în ultimii ani, s-au ţinut complet la distanţă, trăind 
dispersaţi în mici grupuri (zece caribale, cătune bine ascunse în 
luminişuri, formate din colibe, uneori fără pereţi, din cauza 
căldurii mari, sufocante, a regiunii) pe aproape 10.000 de km?. 
La graniţele dintre Mexic şi Guatemala, între Usumacinta şi 
Jatate, această regiune din Chiapas se întinde pe un lanţ muntos 
haotic, acoperit de junglă, saturat de umiditate, brăzdat de 
cursuri de apă şi plin de lagune. Jacques Soustelle, printre alţii 
(Alfred M. Tozzer, Frans Blom, Gertrude Duby, Eric Thompson...), 
a contribuit, un timp, la începutul anilor 30, la studiul acestei 
etnii minuscule, dar captivante prin conservarea multor 
caracteristici din trecut şi a publicat rezultatul observaţiilor sale, 
care merită a fi amintite pe scurt aici pentru înţelegerea 
mavyaşilor din vremurile clasice. 

„Poate cel mai surprinzător lucru pentru noi, scrie el, este 
constatarea că lacandonii reuşesc să trăiască, zi de zi, an după 
an, fără a primi nimic din afară. Ei cultivă porumbul, maniocul, 
pătata dulce, ardeiul, fasolea, roşia. Vânează păsările din pădure, 
maimuța, tapirul, porcul sălbatic; pescuiesc în lagune şi râuri: 
arcurile şi săgețile le fabrică din lemn de gaiac*!, din trestie, silex 
şi pene de papagal. Ei îşi construiesc casele şi templele din 
crengi şi din frunze. Cultivă bumbacul, pe care femeile îl torc şi-l 
tes pentru confecţionarea îmbrăcămintei şi tutunul, din care 
răsucesc frunzele abia uscate pentru a-şi fuma ţigările groase. 
Au doborât şi au scobit trunchiurile de acaju? pentru a-şi face 
pirogile. Fără a mai vorbi de scoarţa de ba/che pe care o pun la 
fermentat cu porumbul, ca să obţină băutura rituală, de coaja de 
majagua pe care o bat pentru a obţine un fel de pânză cu care se 
înveşmântează, de colorantul roşu de rucu şi de alte culori 
vegetale pe care femeile le folosesc pentru a-şi împodobi fustele, 


31 Arbore din America centrală, din lemnul căruia se extrage un 
balsam. 
32 Arbore din America, cu lemn roşu şi foarte tare. 

de penele multicolore cu care îşi împodobesc părul, de argila din 
care modelează cădelniţe sacre, de fibrele pe care le răsucesc 
pentru a obţine sfori, plase şi hamacuri, de tigvele care servesc 
ca recipienţi, de trestiile din care fac fluiere cu sunet trist... şi 
câte altele! Totul, absolut totul, de la hrană la petrecerea 
timpului liber, de la armă la jucărie, de la adăpost la ritual, a fost 
smuls pământului, apei şi pădurii, transformat, modelat, ţesut de 
mâinile lor”. (J. Soustelle - Cei patru Sori). 

Astfel, până la o dată foarte recent - izolarea lor s-a micşorat 
mult în prezent - autonomia culturală a lacandonilor a 
supravieţuit în aspectele esenţiale. Doar indispensabila 
machete” din oţel a putut să-i atragă: această sabie pentru tăiat 
copaci, mult superioară toporului de piatră, este absolut 
necesară în junglă. 

Soustelle fi vede şi acum frigând maimuţele mici „cu piele şi 
păr, ca nişte îngrozitori bebeluşi carbonizaţi la un foc de 
canibali”. Ei omoară aceste maimuțe cu arcuri şi săgeți încărcate 
de zimţi şi vârfuri metalice, ţinute cu grijă departe de femei, 
deoarece acestea, doar atingându-le, le-ar face să-şi piardă orice 
eficacitate! In concluzie, vânătoarea, pescuitul şi culesul, aşa 
cum le practicau strămoşii îndepărtați, au rămas o completare 
importantă a ocupaţiei de bază - cultivarea porumbului: 
lacandonul este deci un ţăran şi nu un om din paleolitic. 


Religia lacandonului. 


Cum în aceste regiuni ploile sunt aproape zilnice, Metsaboc, 
zeul Ploii la lacandoni, capătă un aspect mai curând de temut, 
decât binevoitor. Jacques şi soţia sa, Georgette Soustelle, au 
avut privilegiul să meargă în pelerinaj la sanctuarul lui Metsaboc. 
Aflat în limitele teritoriului lacandon. „Sanctuarul lui Metsaboc nu 
este altceva decât o peşteră puţin adâncă - deschizându-se, 
aproape la nivelul unui lac, la baza falezei - acoperită de 
petroglife, desene misterioase care amintesc de cele trasate, 
acum şapte sau opt mii de ani, în centrul Saharei, pe pereţii 
râpelor în Tassili. Lacandonii cred că ele au fost făcute chiar de 
zei. 


33 Cuţit mare, cu mâner scurt, pentru apărare, folosit şi ca 
instrument (cuvânt spaniol). 

În peşteră, o mulţime de cădelniţe, bucăţi de răşină de copal 
ce se arde în loc de tămâie şi cranii de om, fără îndoială cele ale 
caribilor (alt nume dat lacandonilor), cărora rudele le-au acordat 
acest loc de înmormântare, în ziua în care am vizitat acest 
sanctuar, Metsaboc adunase din nou deasupra lacului ceața şi 
ploaia... pirogile noastre înaintau pe un canal strâmt şi sinuos 
prin pădurea inundată, printre arbori uscați care-şi ridicau spre 
cer braţele lor torturate. Niciodată nu m-am simţit, ca atunci, cu 
adevărat la capătul lumii. 

Etnologii noştri au urmărit, de asemenea, tehnica preistorică şi 
rituală de aprindere a focului sacru, menţinut aprins zi şi noapte 
în colibele pline de fum. Pentru a realiza acest lucru, se 
învârteşte între palmele mâinii un băț din lemn tare, înfipt în 
cavitatea unei alte bucăţi de lemn mai moale, ţinută cu 
picioarele; încălzirea celor două lemne frecate provoacă 
aprinderea firelor de bumbac aşezate lângă cavitate. Mai întâi, 
cel care operează, trebuie să-l invoce pe zeul Focului K'ak'; 
folosirea acestui băț de foc pentru a aprinde o parte din pădure 
înainte de însămânţare s-a transmis de milenii. Pentru a cultiva, 
după ce a fost chemat zeul pădurii, va trebui implorat cel al 
Soarelui, K'in. 

Observarea riturilor şi credințelor lacandonilor este instructivă, 
deoarece noi ştim foarte puţine lucruri despre religia mayaşilor 
din primul mileniu; de altfel, se presupune că ea era puternic 
marcată de dualism. Zei binevoitori şi zei de temut erau în 
număr egal şi fiecare din ei era în stare să facă bine şi rău, putea 
să se arate când favorabil, când nefast. Ei locuiau cerul, 
pământul şi lumea subterană; lăcaşurile subterane sub forma 
peşterilor şi a culoarelor subterane, au exercitat o fascinaţie 
deosebită şi continuă asupra mavyaşilor. Jacques Soustelle a 
putut observa că în unele din aceste peşteri vasele lăsate acolo 
erau mai bine lucrate şi mai bune decât cele folosite în prezent 
de lacandoni şi că ele aparţineau probabil unei populaţii 
evoluate, care a trăit mult înainte şi care a dispărut. 

O multitudine de alte divinităţi ocupă cele trei ceruri 
suprapuse ale cosmogonie! Maya, dar ocupă şi cădelniţele rituale 
care le reprezintă în temple, sau locurile sacre, cum sunt unele 
faleze sau unele lacuri. Câteva centre ceremoniale au rămas 
locuri de cult deosebite, cum este Yaxchilan unde statuile ne 
transmit o parte din puterea lor de emoţionare sacră, „în fiecare 
an, lacandonii se duc acolo, încărcaţi cu cădelniţe şi răşină de 

copal (pe care ei o numesc pom), îşi depun acolo vasele 
grosolane rituale pe pragurile sculptate, la baza statuilor, pe 
treptele palatelor şi templelor pe jumătate prăbuşite, ard 
mirodenii, cântă rugăciuni. Nu par a face diferenţă între peşterile 
naturale unde „locuiesc „unii zei ca Metsaboc şi clădirile vechi 
din Yaxchilan; pentru ei, ele sunt două «case de piatră», în 
contrast cu colibele lor de crengi şi de frunze”. Probabil, dacă ne 
referim la obiceiurile vechi observate în diferite puncte, că 
mayaşul, înainte de a se duce în pelerinaj la una din aceste 
peşteri sacre sau la un templu îndepărtat, respecta o abstinenţă 
de patruzeci de zile. O altă convingere a lacandonilor, 
împărtăşită, de altfel, de toţi indienii din Mexic, este că lumea 
noastră este ameninţată de un sfârşit apocaliptic şi că ea a fost 
precedată de alte patru lumi (cei Patru Sori), fiecare din aceste 
ere cosmice găsindu-şi sfârşitul într-un cataclism îngrozitor. 
Această viziune ciclică a timpului universal rămâne una din 
marile originalităţi ale gândirii indiene. 


Lacandonul văzut de aproape. 


|nformatorul lui Jacques Soustelle de lângă lacul Pelja, un 
anume Tehank'in, i-a enumerat şi i-a descris pe zei, numele lor, 
locul unde stau, aici pe pământ sau în cer, familiile din care 
provin şi căsătoriile lor - deoarece lacandonii şi-i închipuie după 
imaginea lor, adică poligami ca şefii lor; el i-a descris „groaznica 
lume subterană şi locurile minunate din cer, în care sufletele 
lacandonilor după moarte găsesc păduri frumoase fără mărăcini 
şi fără jaguari, vânat bogat, porumb din belşug. l-a arătat 
cădelniţele pe care le păstra în templul său: cele ale zeilor sunt 
însemnate cu dungi verticale: cele ale zeiţelor sunt barate cu 
grile roşii şi negre. l-a explicat cum se pregăteşte, într-un trunchi 
de copac scobit ca o pirogă, băutura fermentată care-şi trage 
numele de la ba/che, scoarţa sacră pe care femeile nu pot s-o 
atingă fără să moară. El pregătea vopseaua roşie (meu) zdrobind 
bacele de k'oshop, cu care se stropeau tunicile în momentul 
ritualurilor şi se vopseau în acelaşi fel benzile de coajă bătută cu 
care se înveleau cădelniţele, când se ardea în ele răşina de copal 
şi când se puneau pe buzele figurinelor care le împodobesc 
firimituri de hrană şi de tutun”. 

Altfel, J. Soustelle a căpătat convingerea că sufletul 
lacandonilor era plin de linişte, de seriozitate şi de bunătate, 
chiar dacă, din întâmplare, conflicte brutale izbucneau între 
clanuri sau indivizii dornici să răpească femei. Chiar dacă, din 
când în când, se ajungea cu violenţa până la moarte de om. 
Expresia feţei lor, de altfel, arată această lipsă înnăscută de 
agresivitate. Trebuia să-i fi văzut pe aceşti „omuleţi arămii din 
pădurea din Chiapa”, cu siluetele lor firave cu forme ascunse în 
tunici lungi, femeile purtând coliere simple, din grăunţe, bărbaţii 
cu o pană ce le traversează nasul, toţi cu părul lung zbârlit, 
mergând în picioarele goale, uneori cu o ţigară enormă înfiptă 
între buze. Membrii aceluiaşi clan (există circa zece clanuri) se 
consideră urmaşii unui animal ca maimuța, porcul sălbatic 
(pecari), jaguarul, fazanul de pădure... Uneori se pot căsători 
între ei în acelaşi clan, alteori, tânărul pleacă într-o incursiune la 
vecini cu speranţa că va putea răpi o fată; aşa se iscă bătăi 
uneori sângeroase şi duşmănii neîncetate care continuă să strice 
raporturile dintre clanuri. De la soţia lui, lacandonul aşteaptă să-i 
facă veşminte, să-i pregătească masa şi băuturile, să caute 
plante şi rădăcini comestibile sau scoici de apă dulce din râuri, în 
sânul clanului sau în afara clanului, el trebuie să se căsătorească 
doar în cadrul tribului şi niciodată un lacandon n-ar fi luat o 
tzeltală, dar acest lucru nu se mai obişnuieşte acum. Pe scurt, 
viaţa unui lacandon, puternic impregnată de religie, încărcată de 
interdicții şi obligaţii, era plină de constrângeri. „Eşti tulburat 
când calculezi timpul, energia, ingeniozitatea şi consumul de 
forţă fizică pe care fiecare din aceşti indieni trebuie să le depună 
doar pentru a supravieţui într-o natură ostilă, într-un mediu care 
n-are nimic din paradisul fericiţilor sălbatici aşa cum erau 
imaginaţi în secolul luminilor*; ce muncă fără odihnă, ce efort 
trebuie să depună în fiecare zi pentru a dobori arborii enormi, 
pentru a respinge asaltul continuu al hăţişului, pentru a arde 
jungla, pentru a construi şi repara coliba, pentru a planta 
porumb, manioc, bumbac, tutun, pentru a căuta şi culege 
douăzeci de alte plante, pentru a ucide cu săgeți păsări, 
maimuțe, pecari şi peşti! Ori, el şi-a găsit timp pentru a clădi şi 
un templu, mai spaţios şi mai bine aranjat decât propria lui 
colibă, cu masă-altar şi etajere: el modelează cu grijă 
cădelniţele, figurinele care reprezintă zei, foloseşte rucu, negru 
de fum şi cretă pentru a le împodobi; se duce în pădure să 


34 Secolul XVIII. 

recolteze răşină aromată de copal şi bace colorante; bate coaja 
din care face panglici rituale, scobeşte un trunchi de copac 
pentru a face o pirogă, construieşte un adăpost sub care 
pregăteşte k'ayem, face lungi şi obositoare pelerinaje la 
Yaxchilan; pe scurt, el, care depune atâta efort pentru a-şi 
procura ceea ce este necesar pentru el şi ai lui, se supune unei 
alte munci, aproape egală, pentru a-şi sluji zeii”. 


Originea lacandonilor. 


Soustelle observă, tot relativ la lacandoni, că activităţile lor 
sunt bazate pe cunoştinţe profunde, transmise sau instinctive, 
dar surprinzătoare; şi, trăind printre ei, se minuna văzându-i 
plecând la drum pentru mai multe zile în căutarea unui pâlc de 
copaci cu coajă prețioasă, a unei colonii de papagali, a unei 
plante rare, a unui zăcământ de silex sau de argilă. „Ce semne, 
pentru noi invizibile, îi conduceau în penumbra marii păduri... ei 
erau savanții, iar eu neştiutorul... fiecare lacandon adult are în el 
o geografie, o botanică, o zoologie, o mineralogie - nescrise, dar 
foarte bine adaptate la scopurile lor”, constată Jacques Soustelle, 
plin de uimire. 

Eric Thompson a presupus într-un studiu din 1938, că 
lacandonii proveneau din emigranţi din peninsula Yucatan. 
Soustelle nuanţează puţin această teză. Remarcând că se pot 
deosebi trei tipuri fizice în această mică etnie „reziduală”: un tip 
cu nasul lung coroiat şi pomeţi proeminenţi, care amintesc de cel 
care se observă pe basoreliefurile din Yaxchilan sau pe frescele 
din Bonampak, două situri de pe teritoriul lacandonilor; un al 
doilea tip cu nas subţire şi drept şi cu buze fine; un al treilea tip, 
în sfârşit, cu faţa plată, cu nasul turtit, care ne trimite cu gândul 
la prizonierii legaţi pe care-i vedem îngenunchiaţi în faţa 
majestuosului halach uinic (şef), pe stela nr. 40 din Piedras 
Negras. Aceşti străini, aduşi ca sclavi, erau mayaşi? Nu se ştie. 
Şi-au lăsat ei urmaşi în teritoriul lacandon? Aceeaşi incertitudine. 
Dar Soustelle va trage concluzia, spre deosebire de Thompson, 
că lacandonii sunt „urmaşi ai clasei inferioare a societăţii maya 
civilizate, dar că alte elemente indigene au venit de-a lungul 
secolelor (din Yucatan şi din Guatemala probabil) să se 
suprapună şi să se amestece cu acest vechi substrat”; chiar dacă 

se constată că ei toţi vorbesc limba maya ca peste tot în 
Yucatan. 


Limbile maya. 


Poporul mayaş poate fi împărţit lingvistic în cinci mari grupe 
de dialecte diferite. 

Primul grup cuprinde maya propriu-zisă, o limbă uniformă, 
vorbită încă de mai mult de 300.000 de persoane în statele 
Yucatan şi Campeche: această limbă a fost vorbită mai la sud, în 
Peten, de itzaşi, după ce au fost alungaţi din Chichen, în secolul 
XV. Cei vreo două sute de lacandoni de astăzi care vorbesc 
dialectul maya, sunt de asemenea consideraţi urmaşi ai grupelor 
care şi-au găsit refugiu în păduri, după venirea spaniolilor. 

Al doilea grup, cel al cholilor. Cuprinde mai multe ramuri care 
arată multe afinități cu grupul maya propriu-zis. Popoarele din 
acest grup se pare că au locuit pe teritoriul cuprins între Tabasco 
şi Honduras, dar această continuitate geografică a fost ruptă în 
cursul ultimelor secole, în urma dispariţiei câtorva triburi 
intermediare. Limba chol era vorbită într-un mediu de triburi 
tropicale care s-au opus mult timp şi cu hotărâre spaniolilor, 
ceea ce le-a adus multe necazuri. Cei 25.000 de choli care 
trăiesc la vest de Palenque pot fi consideraţi urmaşii lor, ca şi cei 
din alte nuclee din Chiapas. Limba chontal din Tabasco, vorbită 
de aproape 20.000 de persoane la gurile fluviilor Grijalva şi 
Usumacinta, provine din acest grup. 

Al treilea grup, cel al tzeltalilor are afinități cu cel dinainte, dar 
şi cu cel ce urmează, cel al mamilor. El cuprinde patru dialecte 
principale: tzeltala, vorbită de aproape 50.000 de indivizi, în 
centrul şi sud-estul Chiapas; tzotzila sau chamula, vorbită de mai 
mult de 60.000 de persoane, în vestul Chiapas-ului; chaniabala, 
vorbită din totdeauna în Chiapas, în jurul Comitanului, de circa 
10.000 de indivizi; în sfârşit chuxa, în vestul Guatemalei, dialect 
al celor 15.000 de locuitori din regiunea Huehuetenango. 

Al patrulea grup, cel al mamilor, reuneşte, de asemenea, 
câteva dialecte, mai puţin studiate, de altfel: kanxobala (40.000 
de vorbitori); motosintleka (4.000 de indivizi); ixila (20.000 de 
vorbitori); ag-wakateka (8.000 de vorbitori): în sfârşit, limba 
mam cu cei 300.000 de vorbitori constituie un ansamblu 

important la graniţa mexicano-guatemaleză; dar două treimi 
dintre ei sunt spaniolizaţi, mai ales la Chiapas şi nu-şi mai 
vorbesc limba. 

Al cincilea grup şi ultimul, cel al quicheşilor. Se împarte, la 
rândul lui, în mai multe graiuri provenite din două ramuri 
principale: primul, foarte dens, îi cuprinde pe quicheşi, cu 
400.000 de vorbitori, deci dialectul cel mai folosit din familia 
maya: ea se găseşte în regiunea lacului Atitlan din Guatemala: la 
nord şi la est de acest lac. Limba cakchiquel este vorbită de 
aproape 350.000 de persoane; zutuhilii, la sudul lacului, numără 
doar ceva mai mult de 10.000 de indivizi, după masacrul la care 
au fost supuşi de cele două grupe precedente. A doua ramură 
cuprinde pe ceckişi, în număr de 250.000 de indivizi, care ocupă 
cea mai mare parte a departamentului Alta Verapas şi se întind 
peste Hondurasul britanic. Coban era pe teritoriul lor. Urmează 
dialectul pokomam, vorbit încă în Guatemala, în apropiere de 
Antigua şi de Jalapa, de circa 25.000 de persoane: în sfârşit, 
pokomehi este vorbită la sud de Coban şi în regiunea izvoarelor 
lui Rio Cahabon. De mai mult de 30.000 de indivizi. 

In total, toate aceste diferite etnii care vorbesc o mulţime de 
dialecte pe un teritoriu monobloc şi continuu, de aproape 
330.000 km?, au fost amestecate în mod straniu în trecut şi 
aşezările lor actuale nu reflectă exact cum şi unde erau ele în 
vremurile  prehispanice: este adevărat că, în ciuda 
particularităţilor lor, există între ele o mare asemănare culturală 
şi religioasă. Structurile lor sociale şi politice au fost şi ele, în 
egală măsură, identice de la lacul Atitlan la capul Catoche. 


Organizaţia socială şi politică. 


|n lumina textelor lăsate de spaniolii din timpul cuceririi, 
societatea maya poate fi reprezentată ca fiind structurată după 
un model apropiat de cel al societăţii feudale, cu prinţul sau şeful 
de trib conducând oraşul-stat, cu nobilimea sa, clerul său şi masa 
poporului, în majoritate alcătuită din ţărani. S-au comparat 
oraşele maya - legăturile care le uneau erau mai curând de 
natură culturală, religioasă sau lingvistică, decât politică - cu 
vechile oraşe greceşti din secolele VI-II î.H. - Atena, Sparta, 
Corint... - sau cu oraşele italiene din secolele XIII-XV - Florenţa, 

Veneţia, Genova... -cu porturile din Liga hanseatică, Hamburg, 
Bremen, Lubeck... 

In fruntea fiecăruia din aceste oraşe-stat mayaşe, se găsea un 
fel de rege-preot, de prinţ-episcop, „omul adevărat”, halach 
uinic, a cărui funcţie, era ereditară; dacă primul născut nu avea 
vârsta de a domni la moartea tatălui său, unchii din partea 
tatălui asigurau regența. Ha/ach uinic conducea statul fiind 
asistat de un numeros sfat compus din şefii de clan totemici, de 
preoţi şi de „bătrâni” (astăzi, mayores). Emblema autorităţii sale 
civile era un fel de sceptru îndoit, manikin, terminat la cele două 
extremităţi prin capete fantastice; bara ceremonială pe care o 
ţinea lipită transversal de piept, aşa cum se vede pe stelele din 
Copan, este interpretată ca o emblemă religioasă sau un simbol 
al celor 52 de ani din „secolul” maya. Se poate vedea aici, de 
asemenea, mănunchiul de bastoane care simbolizează clanurile 
tribului: la tzotzili (nume care înseamnă „lilieci”) din San Juan 
Chamula, în Chiapas, în fiecare an are loc schimbarea puterii 
grupului, de la vechii notabili /a cei noi: mayores (cei bătrâni) 
strâng în cercuri mănunchiurile de bastoane care stau drepte şi 
legate la vârf. Soţiile noilor desemnaţi au sarcina să vegheze 
asupra acestor mănunchiuri până la terminarea ceremoniei de 
schimbare a puterii. 

Pe lângă acest halach uinic, un alt şef, îşi consacra întreaga 
activitate pentru îndeplinirea funcțiilor sacerdotale și 
astronomice. Se pare că sfaturile se țineau noaptea, întunericul 
conferind mai mult aura de mister a deliberărilor şi hotărârilor; 
de altfel, în Popol-Vuh, se spune că zeii acționează numai 
noaptea şi tot atunci se fac lucrurile importante. Clerul şi 
nobilimea par a fi trăit în strânsă înţelegere, deoarece nu avem 
nici o dovadă despre vreun conflict - poate că ei nu formau decât 
o singură clasă, ca în sistemul francez feudal în timpul Vechiului 
Regim, în care din familiile Vendome, Rohan sau Le Tellier. De 
exemplu, proveneau ducii conți, dar şi arhiepiscopi, călugăriţe şi 
stareţi, în momentul cuceririi spaniole, Yucatanul număra vreo 
douăzeci de mici regi sau halach uinic. Printre numeroasele 
funcţii, una importantă revenea la fiecare douăzeci de ani, adică 
la debutul noilor katun, când erau „examinaţi” cei care solicitau 
o funcţie de şef de trib sau de cătun: probele, deosebite, cereau 
cunoaşterea unei limbi secrete, înţeleasă numai de puţinii iniţiaţi, 
ceea ce, de la început, rezerva această funcţie micii caste 
ereditare care-şi transmitea cunoştinţele magice. 


72 


Această castă forma nobilimea, numită „almehenoob”, adică 
„cei care au taţi şi mame”. Astfel desemnaţi, guvernatorii, 
bataboob, dobândeau, între altele, puterea de a face dreptate şi 
poliţie; ei vegheau, în special, ca prescripţiile religioase ale 
preoţilor, referitoare la data optimă a culesului şi la alte lucrări, 
să fie respectate în mod riguros, în plus, ajutaţi de delegaţi, ei 
supravegheau strângerea tributului şi a diferitelor mijloace 
materiale destinate şefului suprem: ţesături de bumbac, curcani, 
vase de ceramică, răşină de copal şi boabe de cacao, în caz de 
război sau dacă era hotărâtă o incursiune, aceşti guvernatori 
adunau trupe, miliții (cam ca în Elveţia) şi toţi se puneau sub 
ordinele marelui şef de război, nacomul. Funcţia nacomului era 
ereditară, dar cea de general suprem era prevăzută doar pe o 
perioadă de trei ani şi asta pentru că postul nu era prea dorit, cu 
toate că era copleşit de onoruri: era purtat în litieră şi învăluit 
permanent în fum de mirodenii, dar, pe de altă parte, el trebuia 
să respecte o totală abstinenţă, posturi şi interziceri alimentare, 
pe scurt, era obligat să se manifeste ca un model perfect. 


Clerul şi poporul de jos. 


Clerul constituia clasa savantă, cea a intermediarilor 
poporului pe lângă divinităţi, cea fără de care astrele „intrau în 
grevă”, cea care asigura buna desfăşurare a activităţilor şi 
lucrărilor de tot felul. Suveranul-Şarpe sau marele preot. 
Ahaucan, atotştiutor, era în fruntea comunităţii de preoţi. 
Prestigiul lui era mare şi diferite ofrande se revărsau spre 
locuinţa lui; el era primul consilier al prinţului şi toate sarcinile 
culturale şi de cult erau cuprinse în domeniul său de activitate: 
astronomia, prezicerea, calculele cronologice, înălţarea templelor 
şi stelelor, redactarea de codexuri, educarea novicilor, hotărârile 
privind agricultura, sacrificiile... 

Pentru îndeplinirea acestor multiple şi obositoare sarcini, el 
era ajutat de un mare număr de preoţi, akhinii. O altă clasă de 
preoţi, chilamii, un fel de vraci-prezicători, foarte respectaţi şi ei 
de popor, aveau cu acesta un contact mai strâns decât akhinii 
care făceau legătura cu divinităţile. Paradoxal, sarcina de mare 
preot, care solicita stăpânirea unor cunoştinţe foarte vaste, era 
ereditară! 

La bază se găsea marea masă a poporului, în majoritate 
ţărani, care la nevoie se transforma într-o armată sau o echipă 
de lucrători la terasamente şi în cariere, în oraş, corporaţiile de 
artişti şi de meşteşugari făceau lucrări mai deosebite şi mai 
complicate, ca cioplirea silexului şi a jadului, confecţionarea de 
mozaicuri de pene; sculptorii şi pictorii nu şomau, deoarece 
mayaşii, cei din primele secole mai ales, au fost cuprinși de o 
adevărată frenezie constructoare. Ceramiştii, probabil specialişti 
în meserie, produceau o ceramică de lux mai elaborată decât cea 
domestică, produsă în locuinţe. Pe această bază populară erau 
aşezate clasa teocratică şi feudală. Prin tributuri, ofrande, 
corvezi, poporul întreținea clerul şi pe şefi, construia piramide, 
temple, palate şi drumuri, într-un ritm care creştea mereu. Nu 
putem să nu descoperim la acest popor o energie de necrezut şi 
o disciplină consimţită demnă de admiraţie, în schimb, elitele 
întreţinute nu par a fi contribuit cu priceperea şi cunoştinţele lor 
la obţinerea de tehnici capabile să uşureze acest imens efort 
cerut poporului: până la sfârşit, repetăm, totul a fost cărat, tăiat, 
cioplit, transportat doar cu forţa braţelor şi cu instrumente 
neolitice! Totul a fost plătit, probabil, în secolul IX, dovadă fiind 
„abandonarea”, „abandonul prin aruncarea prosopului*” a 
acestui popor istovit din cauza luptei, extenuat, cu răsuflarea 
tăiată. Brusc, el a refuzat să mai participe şi s-a retras în coliba 
lui; lipsite de resurse, elitele au fost, probabil, constrânse să se 
reprofileze, să devină ţărani; uneori se observă urme de revolte 
care arată că schimbarea nu s-a petrecut firesc. 

Cu o treaptă ierarhică mai jos de ţărani exista o castă a 
sclavilor, pentacoobii, alimentată probabil din incursiunile 
militare sau de deţinuţii din drept comun. Se ştie foarte puţin 
despre statutul şi despre condiţia lor şi problema este obiect de 
discuţie între specialişti. 


Căsătoria. 


În mod obişnuit şi spre deosebire de lacandonii de astăzi, 
mayaşii erau monogami. Adolescenţii se adunau, după sex, în 
colibe diferite, iar primele lor întâlniri, ca peste tot sub soare, 
erau stângace, cu schimburi de priviri furişe... Eric Thompson 


35 Termen din box. 

relatează un obicei de pe malurile lacului Atitlan: tânărul sparge 
urciorul celei pe care o doreşte, când ea se duce să ia apă; dacă 
nu protestează, înseamnă că nu are nimic împotrivă; invers, 
protestând înseamnă că îl refuză şi el n-are altceva de făcut 
decât să încerce cu altcineva. Căsătoriile erau precedate de lungi 
negocieri făcute de peţitori oficiali, prin intermediul cărora se 
convenea, în general, că soţul trebuie să locuiască la socri, 
pentru a-l ajuta pe tatăl soţiei sale în munca de la milpa (cultura 
din luminişul pădurii), la vânătoare şi la pescuit, timp de trei 
până la şase ani după căsătorie. La vânătoare, ei săpau gropi şi 
puneau curse; în casă, întreţineau rezerva de lemne şi creşteau 
albine (acestea erau dintr-o specie deosebită, fără ac şi erau 
crescute în stupi din trunchiuri de copac scobite, astupate la 
capete cu dopuri de argilă, găurite pentru trecere). Soţul avea 
obligaţia să facă şi câteva cadouri, seminţe de cacao, mărgele 
tăiate din scoici, pânză de bumbac, urcioare sau alte obiecte 
ceramice. 

Apoi, preotul fixa data căsătoriei în funcţie de poziţia astrală a 
viitorilor soţi. Şi, în mod obişnuit, această sărbătoare era prilej de 
ospăț unde se bea mult „ba/che”, un hidromel tare. Femeile 
serveau la masă evitând privirile bărbaţilor şi întorcându-şi capul 
în timp ce ei beau. Pentru soţie, sterilitatea era atât de 
dezonorantă încât se putea ajunge la divorţ; pe de altă parte, 
dacă se întâmpla ca într-o noapte ea să viseze un şarpe, era 
semn că va deveni curând mamă şi ea se bucura. Odată născut, 
copilul era crescut cu severitate, cu mare respect pentru părinţi; 
şi cum copilul vedea că aceştia la rândul lor aveau un mare 
respect pentru părinţii lor în mod firesc învăţa să-i stimeze pe 
ceilalţi şi, în mod special, pe cei în vârstă. Copilul era învăţat să-i 
ajute pe cei din jurul lui şi, deşi din fire era prea puţin expansiv, 
el căpăta un simţ al colectivităţii foarte accentuat. 

Uneori, în mediile mai înstărite, se pare că părinţii presau 
capul pruncului între scândurele pentru a-i da o formă ţuguiată, 
ca de obuz, pe care o putem vedea pe numeroase basoreliefuri; 
în plus, bărbaţii şi femeile îşi tăiau incisivii sau îşi încrustau în 
dinţi mici granule din pirită, obsidian sau jad, atunci când aveau 
posibilitatea. Războinicii îşi făceau, adesea, scarificări pe faţă, 
unele de formă perlată. Până la căsătorie, tinerii îşi vopseau tot 
corpul şi faţa în negru; după căsătorie, se folosea roşul, în afara 
perioadelor de post, când se revenea la negru. Tot negrul era şi 
culoarea războinicilor, iar albastrul era culoarea preoţilor. Pentru 

a se vopsi, se foloseau capsule de ceramică gravate care erau 
înmuiate în vopsea. Femeile îşi pictau la fel bustul, cu excepţia 
sânilor. 


Activităţi zilnice. 


După câţiva ani de viaţă comună în coliba părinţilor soţiei, 
cuplul, ajutat de prieteni, îşi construia propria colibă într-o milpa 
(teren defrişat pentru cultivare): această casă putea fi din piatră, 
în nordul Yucatanului, din cărămizi nearse, la celălalt capăt al 
lumii maya, în sudul Guatemalei, sau din lemn şi ramuri de 
palmier, în pădurea virgină centrală, în general, aceste case nu 
şi-au schimbat deloc aspectul de două milenii; forma 
dreptunghiulară este mult mai des folosită decât cea rotundă sau 
pătrată. Desigur, se făceau rituri de purificare înainte de 
instalară locatarilor, pentru a alunga spiritele rele care ar fi putut 
intra înaintea lor. Casele mai deosebite, aveau un perete 
despărțitor interior, în lungime, camera de la intrare servind ca 
loc de şedere obişnuit şi de primire, cealaltă, în spate, fiind 
folosită doar de cei ai casei: acest zid-ecran interior, îmbrăcat în 
stuc, putea fi împodobit cu picturi. Bănci, mese scunde, rogojini, 
paturi de lemn acoperite cu rogojini din papură constituiau 
mobilierul, rezervele de porumb erau ţinute în lăzi de lemn sau în 
vase pentru grăunţe din pământ ars. 

Femeile se sculau foarte devreme, pe la trei sau patru 
dimineaţa şi pregăteau masa: tortillas (plăcinte de porumb sau 
din fasole) sau din atole; în familiile mai sărace, atole era o 
zeamă caldă făcută din porumb măcinat şi fiert în apă cu miere, 
în zori, omul pleca la câmp, la vânătoare sau la alte treburi. El se 
putea duce să pescuiască în piroga lui, pe mare sau pe 
numeroasele cursuri de apă, pe braţele de fluvii sau în lagunele 
din Chiapas sau Tabasco; oamenii de pe litoral aveau pirogi mari 
în care puteau intra patruzeci de oameni şi câteva schifuri cu 
cocă dublă, ca nişte catamarane; aveau şi un vas cu pânză. O 
pictură din templul Războinicilor din Chichen ltza ne arată o 
scenă dintr-un sat de pe coastă - unde broaşte țestoase, peşti, 
scoici, crabi şi pisici de mare veninoase înoată în jurul a trei 
bărci, fiecare cu un om care lopătează în faţă şi, în spate, doi 
războinici înarmaţi, în picioare. Pe mal, între colibele împrăştiate 

printre copaci, populaţia îşi vede liniştită de treabă, în timp ce 
negustori ambulanți, aplecaţi sub povară, se îndepărtează de 
sat. 

Rămasă în colibă, femeia pregătea porumbul pentru acea zi, îl 
treiera, îl macină pe piatra de măcinat uşor concavă cu ajutorul 
unui rulou de piatră, kab-ul. Apoi, pe o placă de argilă încălzită 
pe cele trei pietre rituale ale căminului, ea cocea tortillas, 
plăcinte de zacan (aluat din porumb); odată coapte, ea le păstra 
calde cât mai mult timp în tigve. Mai putea pregăti un pozo/ 
K'oyem, care se lua la drum, învelit în frunze de bananier: este o 
variantă de zacan, care trebuia înmuiată puţin, înainte de a fi 
mâncată. Pentru a obţine ciocolata, se fierbea un amestec de 
mălai şi cacao, la care se adăuga ardei. Aproape de apusul 
soarelui se servea masa principală: fasole, tocană de curcan, de 
cerb lopătar, de pecari, uneori legume, ciocolată. Se cocea 
înăbuşit un tzome, o specie de câine fără păr care nu latră, 
crescut doar pentru a fi mâncat. Când termina masa, bărbatul 
făcea zilnic o baie caldă, într-un ciubăr scobit într-un trunchi de 
cedru. Pe la opt seara, toată casa dormea, dar se avea grijă ca 
toată noaptea să se menţină focul aprins între cele trei pietre. 
Este posibil ca mirosul înţepător al fumului să fi impregnat totul 
şi, mai ales, hainele. 


Moartea unul şef de trib. 


|n cartea sa atât de erudită asupra mayaşilor, Mărirea şi 
Decadenţa Civilizației Maya, Eric Thompson a imaginat un 
adevărat reportaj asupra morţii şi funeraliilor unui şef, bazându- 
se pe tradiţii şi observaţii arheologice. Este păcat că mayaşii nu 
ne-au lăsat scene documentare însufleţite şi expresive, în care să 
fie redată viaţa lor de zi cu zi. Aşa cum au făcut egiptenii din 
timpurile faraonice, în acele mastaba? din Saqqarah sau în 
necropole, în faţa Luxoru-lui. În afară de mica scenă din satul de 
coastă, de la Chichen ltza. Descrisă mai sus şi de extraordinara 
ceremonie pictată în cele trei mici săli ale templului din 
Bonampak, nu dispunem nici de cea mai mică scenă 
documentară! Totuşi, câteva inscripţii şi micile figurine de argilă 


35 Monument funerar trapezoidal construit pentru notabilii Egiptului 
în Imperiul vechi. 

găsite în morminte, în insula Jaina şi în altă parte, ne prezintă 
diferite siluete pline de viaţă ale personajelor de înalt rang social, 
cel mai adesea demnitari, doamne nobile, preoţi, dar şi 
războinici, jucători de pelotă, pitici şi. Mai rar. Ţesătoare. Doar în 
caz excepţional clasele inferioare şi-au găsit loc în reprezentările 
artistice. Dar, să revenim la moartea şefului de trib. 

In momentul morţii, cei apropiaţi introduceau în gura 
defunctului o mărgea de jad în care intra sufletul mortului ca într- 
o nouă locuinţă, precum şi un pumn de mălai. Pentru funeralii, 
rude, vecini şi demnitari veneau în număr mare, unii duşi în 
litiere, făcându-şi încet vânt cu evantaiele, în timp ce purtătorii 
corpului defunctului transpirau, acoperiţi doar cu o mică pânză în 
jurul şoldurilor. Mortul trebuia împodobit cu toate bijuteriile lui de 
sidef sau de jad: „Cercei din jad verde aprins îi atârnau de urechi. 
Moletiere, cu clopoței de cupru care au zăngănit la fiecare pas 
cât a fost în viaţă, îi îmbrăcau picioarele sub genunchi. Era 
încălţat cu sandale, cu ştaifuri înalte, din piele minuţios lucrată. 
O bucată de pânză din bumbac, cu broderii complicate, îi 
înconjura talia şi capetele ei, împodobite cu pene, atârnau în faţă 
şi în spate. Pe umeri avea mai multe haine din bumbac brodat 
sau din pene. «trusoul» pe care femeile sclave îl pregătiseră de 
mai multe luni”. 

Astfel împodobit, fusese pus, stând pe vine, în interiorul unei 
lăzi mari de lemn, care n-ar putea fi numită coşciug, fiind 
aproape cubică. Patru sclavi duceau litiera pe care era aşezată 
această ladă. 

Cortegiul s-a oprit în vârful unei înălţimi şi lada a fost coborâtă 
în groapa mare, deja pregătită. Servitorii au venit, rând pe rând, 
să pună în groapă bunurile defunctului: alte jaduri, oglinzi, vase 
de ceramică, onix mexican, urcioare, pene de quetzal, de ara”, 
de curcan cu pene colorate, cuțite şi vârfuri de armă din 
obsidian, vârfuri de lance din silex, scuturi, mâncăruri din 
porumb, din carne, fasole, sos cu ardei, boluri cu cacao, rogojini 
şi ţesături de bumbac, în sfârşit, toate cadourile aduse de şefii 
vecini. 

A fost ucis mai întâi câinele favorit al defunctului pentru ca 
umbra lui să o conducă pe cea a stăpânului în timpul lungii 
călătorii. Apoi au fost ucişi sclavii, cei ai defunctului şi cei care 
fuseseră aduşi de ceilalţi şefi. Unul câte unul trupurile lor s-au 
aşezat în groapă, împreună cu uneltele lor obişnuite: pive, 


37 Papagal mare din America de Sud, cu pene viu colorate. 

războaie de ţesut, fuse, ace, mături, argilă pentru vase, odată cu 
femeile; topoare de piatră, ţăruşi de plantat, sarbacane, lănci şi 
cuțite, odată cu bărbaţii. Groapa era acum aproape plină. S-a 
aruncat pământ pentru a umple intervalele şi s-a bătut bine în 
cuie. În curând, zidarii vor construi un altar, pe care se vor arde 
răşini aromate şi se vor depune alimente pentru ca spiritele 
defuncţilor să se poată hrăni cu spiritul alimentelor. 

Obiceiul de a se îngropa defunctul în coliba lui - care era 
imediat părăsită de rude - sau foarte aproape de colibă, s-a 
confirmat în mai multe cazuri. 

Riturile funerare variau de la o provincie la alta: mortul se 
incinera în Yucatan, în Chiapas era îngropat în urne mari, iar la 
cocomii din Mayapan i se tăia capul defunctului pentru a-l fierbe, 
apoi i se înlocuiau muşchii cu o mască modelată dintr-un 
material bituminos, un fel de răşină, sau chiar cu mortar, 
străduindu-se să imite cât mai bine trăsăturile răposatului. Unele 
capete ale strămoşilor erau păstrate pe altarul familial şi primeau 
ofrande cu ocazia nenumăratelor sărbători. Acest obicei, care 
consta în a scoate carnea de pe oasele feţei unui şef indian 
pentru a-i modela apoi trăsăturile din răşină şi alte materiale, a 
fost practicat în Uaxactun încă în perioada de formare, adică de 
la începutul erei noastre şi s-a menţinut până la sosirea 
spaniolilor. S-a constatat, de asemenea, în câteva cazuri, că 
femurele fuseseră scoase iar craniul, tăiat, a fost pus între 
genunchi parcă pentru a înlocui femurele lipsă. Dar obiceiul de a 
îngropa câinele - călăuza - odată cu defunctul a fost aproape 
general, ca şi cel de a pune în mormânt figurine de argilă, de 
lemn sau de piatră şi unelte, probabil în legătură cu preocupările 
din trecut ale dispărutului. 

Tot la Uaxactun se observă un alt obicei funerar caracteristic 
mayaşilor, la îngroparea copiilor: se punea corpul între două 
taiere şi au fost găsite în unele cazuri oase ale unui deget de 
adult. Ori, acest obicei de a îngropa o falangă a mamei lângă 
corpul fiului s-a menţinut cu siguranţă în mediile maya. Până la o 
dată foarte apropiată de noi. 


Oraşul maya, un veritabil oraş-grădină. 


Nu trebuie să ne imaginăm oraşul maya, sau indian, după 

cum arată oraşele noastre, nici după cum arătau cele din 
timpurile medievale. Aranjarea caselor în oraşul maya era foarte 
diferită, casele erau mai rare, distanţate unele de altele; totul era 
organizat în jurul pieţii şi a centrului ceremonial. Dincolo de ele, 
locuinţele erau împrăştiate într-o regiune plină de copaci şi de 
terenuri cultivate. Din această cauză, trecerea de la ţară la oraş 
era abia perceptibilă, în plus, locuitorii având la îndemână 
câmpurile şi produsele lor, rolul pieţei era minor: nu exista o 
piaţă de aprovizionare aşa cum este necesar într-un oraş 
aglomerat. Pe scurt, folosind butada lui Alphonse Allais3$, erau 
oraşe construite la ţară! De altfel, în centrul oraşului nu locuiau 
decât membrii clasei nobile şi clerul, artiştii şi meseriaşii având, 
fără îndoială, parcurile şi grădinile lor de zarzavat; în ceea ce 
priveşte „clasa muncitoare”, ea nu exista pentru că se confunda 
cu cea a ţăranilor. Aceştia asigurau prin corvezi cea mai mare 
parte a lucrărilor de construcţie şi de întreţinere şi deveneau 
soldaţi numai când era nevoie. Câţi locuitori aveau aceste oraşe? 

Este foarte greu de apreciat. Institutul Carnegie a optat pentru 
cifra de 50.000 pentru Uaxactun. Morley, unul din cei mai mari 
specialişti, a apreciat până la 200.000 de locuitori pentru fiecare 
din oraşele mai importante: Tikal, Copan, Uxmal, Chichen Itza. 
Aceste cifre sunt probabil exagerate, deoarece nu s-a avut în 
vedere marea împrăştiere a colibelor care micşora mult 
densitatea. O apreciere de 20.000 - 50.000 de suflete ni se pare 
mai rezonabilă. 

Cea mai mare parte a oamenilor „trecea prin” oraş; ei nu 
locuiau acolo. Veneau acolo în costumul lor colorat şi, în special, 
în grup; astfel, de la prima privire, se identifica locul de origine a 
celui întâlnit; participau la ceremonii, aduceau ofrande la templu, 
se spovedeau preotului chilam şi plecau. Nici o învălmăşeală: nu 
erau nici căruţe, nici cai, catâri sau vite mari. Doar oameni tăcuţi, 
uneori cocoşaţi de enormele poveri din spate, ţinute cu o curea 
fixată pe frunte. Din vreme în vreme, trecea câte un şef în litieră. 
Mulțimea era formată din bărbaţi şi femei, adesea cu un copil pe 
şold, în costume specifice şi cu fâşii de pânză colorate în jurul 
coapselor. Echipele de agricultori veneau uneori în număr mare 
să se pună la dispoziţia meşterilor însărcinaţi permanent de cler 
să construiască sau să restaureze templele şi piramidele - care 
erau mândria oraşului. Coş după coş, piatră cu piatră, totul 
trebuia cărat în spate până la locul lucrării, iar materialul era 


38 scriitor francez (umorist) (1855-1905). 

lucrat numai cu unelte de piatră. 

Adevărat oraş-grădină, oraşul maya era deci total diferit de 
oraşul oriental, suprapopulat, anarhic, cu labirinte de străzi, cu 
îngrămădiri de locuinţe şi adesea cu mormane de murdărie. Aici 
casele erau departe una de alta, îngrijite şi curate, ascunse sub 
frunzare şi despărțite de grădini cultivate. Arterele majestuoase 
erau concepute în primul rând pentru fastul procesiunilor, într-o 
carte interesantă asupra arhitecturii maya, Henri Stierlin notează 
că „prin respingerea străzii propriu-zise, urbanismul maya le 
conferea oraşelor un aspect aproape modern, într-adevăr, 
construcţiile nu mărginesc niciodată o arteră care ar deveni 
astfel un canal îngust între ziduri... de altfel, absenţa vehiculelor 
şi a oricărui animal de tracţiune sau de povară face strada 
inutilă... este, cu adevărat, un «centru pietonal» cu peisajul şi 
amenajarea liberă, în care sunt alternate esplanadele şi 
monumentele funerare, culturile şi palmierii”. Această urzeală 
urbană exprimă, de altfel, pacifismul temeinic al mayaşilor, iar 
Henri Stierlin constată, pe bună dreptate, că „diferenţele 
profunde între planuri şi regulile de organizare a oraşelor 
pledează (Stierlin a amintit mai înainte că fațadele palatelor şi 
templelor erau bogat colorate) pentru o relativă autonomie a 
civilizaţiei maya în diferitele provincii. Ne aflăm în faţa unei 
organizări de tip federal, bazată pe similitudini culturale, mai 
mult decât pe o adevărată unitate politică”. 

Aceste oraşe probabil că întreţineau între ele raporturi 
paşnice, rar intrând în conflict, deoarece, cum am spus, lucrări 
militare, fortificaţii, metereze, tranşee... lipsesc, în special în 
perioada clasică: se poate crede totuşi, că a existat un mare gard 
de lemn. Asemănător unui zid de centură, care n-a putut rezista 
atâtor secole de umiditate. 


Tribunalul. 


Oraşul maya îşi avea centrul pe o esplanadă înconjurată de 
temple, de săli pentru sfat, de reşedinţe pentru şefi şi, în jur, ca o 
pânză de păianjen erau aşezate locuinţe ale artiştilor şi novicilor. 
Dar, o spunem din nou, populaţia rămânea în majoritate rurală. O 
relatare din 1695, datorată lui Francisco Antonio de Fuentes y 
Guzman, ne dă, odată cu descrierea oraşului Tecpan, din 

Guatemala, o imagine adevărată a ceea ce putea fi un oraş maya 
în era clasică. El notează, mai întâi, că tot solul acestui vechi 
oraş era acoperit de un fel de pardoseală din mortar şi ciment. 
Printre clădiri, a remarcat una care avea o faţa dă lungă deo 
sută de paşi! Şi „toată din piatră şi mortar, cu piatră cioplită cu 
mare îndemânare, lustruită şi perfect ajustată”; această clădire 
împodobea o „mare piaţă pătrată de o deosebită măreție şi de o 
mare frumuseţe”. Mai departe, el apreciază o altă clădire ca fiind 
„de o splendoare regală”, în lungul străzilor, el observă „multe 
locuinţe bine distribuite, dovedind gradul de civilizaţie al foştilor 
stăpâni”. 

Pe o colină mică, dominând oraşul, o construcţie circulară era 
fostul tribunal: sfatul judecătorilor se instala pe rogojini cu 
spatele la zid, în jurul unui fel de podium şi dezbătea cauzele. 
Din când în când, erau trimişi soli la un mic templu vecin pentru 
a aduna oracolele, deciziile sacre ale divinității locale, 
reprezentată printr-un bloc de obsidian. Dacă răspunsul era 
nefavorabil, acuzatul putea fi imediat torturat, ba chiar executat 
pe podiumul centrai. 

Justiţia era una din prerogativele clasei dominatoare; ea era 
prin excelenţă orală şi nu avea nimic birocratic, ca întocmiri de 
dosar şi multe alte proceduri, nelipsite în vremurile noastre. 
Contracte, acorduri, tranzacţii erau şi ele, numai verbale şi, 
ţinând seama de proverbiala cinste a mayaşilor, trebuie să 
credem că puterea cuvântului însemna mai mult decât 
semnătura: sperjurul se punea singur la stâlpul infamiei clanului. 

Contravenienţii riscau să li se pună un jug de lemn în jurul 
gâtului, să fie închişi sau expuşi în public legaţi la stâlpul 
infamiei. Condamnaţii la moarte în aşteptarea execuţiei erau 
închişi într-o cuşcă de lemn vopsit; iar cei condamnaţi pentru 
adulter sau viol erau omorâţi cu săgeți sau traşi în ţeapă, după 
ce fuseseră expuşi în public, goi şi cu părul ras, legaţi de un 
stâlp. Un hoţ devenea sclav până ce îşi plătea răscumpărarea 
sau i se crestau fruntea şi obrajii, fiind astfel desconsiderat 
pentru totdeauna. Un asasinat ducea la uciderea asasinului: el 
era legat cu braţele în sus între doi stâlpi şi străpuns de săgeți. 
Se pare că nu erau sacrificați pe altarul templelor, fără îndoială 
pentru că erau consideraţi nedemni, neputând să-i mulţumească 
pe zei. |n schimb, unii prizonierii de război condamnaţi 
considerau această execuţie ca pe o adevărată onoare; prin 
moarte ei erau literalmente „satelizaţi”! Se credea că un 

executat se ducea să locuiască în constelații, devenind o stea. 
Cunoaştem aceste pedepse date pentru delicte, datorită 
mărturiilor lui Xiu, un descendent al regilor din Mayapan, care a 
trăit în secolul XVI. 

Cu tot caracterul lor mai curând paşnic, am constatat că 
mayaşii se mai războiau câteodată, dar virusul războiului îi va 
atinge pentru mai multe secole în special după venirea 
oamenilor din Tuia. Incepând cu secolele XI-XII, încep să se 
observe la acest popor puternice tendinţe militariste şi o 
dezvoltare a castei războinice care eclipsează, în parte, clerul. 
Mexicanii au adus în teritoriul maya „perfecţionări” ale artei 
războiului, introducând propulsoare de sulițe lungi şi subţiri, bune 
pentru lupta la distanţă şi dându-le lăncilor o putere de 
pătrundere mult superioară. Nomazii din stepele nordice 
introduseseră folosirea arcului şi săgeţilor pe platoul central 
mexican şi utilizarea lor s-a răspândit curând până în Yucatan. 


Războiul. 


Intr-o luptă, după ce trimiteau de departe salva de lănci cu 
vârf de silex, războinicii năvăleau pentru a se lupta corp la corp, 
ţinând cu o mână marea sabie de lemn plină de aşchii de silex 
(macana) şi cu alta, un scut rotund sau pătrat, împodobit în 
general cu simboluri solare, acoperit, adesea, cu piele de jaguar 
sau de cerb; făcute din trestie împletită, ele erau foarte uşor de 
mânulit în lupta de aproape. Membrii ordinelor militare, jaguarii, 
pumele, vulturii... se recunoşteau după semnele lor, după 
coifurile încărcate cu pene lungi, adesea în formă de mască 
imitând capete de animale. Un al doilea scut fixat în spate, îl 
ferea pe războinic de surprize; el purta uneori şi o vestă de 
bumbac, tighelită şi umplută cu sare pentru a o întări, care 
aminteşte de sagum-ul* roman şi galic; convinşi de eficacitatea 
sa, spaniolii îl vor adopta şi ei. 

Unii războinici purtau pe braţe, ca apărători sau brățări, falca 
unui duşman omorât, pusă pe biceps. Chemaţi de şefii lor, ei 
încercau să se regrupeze în jurul drapelului ordinului lor şi 
strigătele erau acoperite de bătaia tobelor mari, urletul cochiliilor 


39 pelerină de război, (lat.). 

marine,  buccinelor“ şi trompetelor. Absența uniformelor, 
siluetele umflate de veste, măştile, membrele vopsite, penele, 
desenele pictate pe scuturi, aceste mii de culori dădeau un 
aspect fantastic luptelor, aşa cum se vede în reprezentarea 
picturală de pe un perete din BonampaKk. 

Cu toată părerea destul de răspândită care susţine că primul 
mileniu a fost puţin războinic, frescele din Bonampak, stelele din 
Piedras Negras şi numeroasele figurine de argilă reprezentând 
războinici de temut, încordaţi într-o atitudine provocatoare, nu 
ne vorbesc deloc despre o viaţă pastorală, liniştită. Dacă iniţial 
se putea constata absenţa lucrărilor militare la marginea 
oraşelor, situaţia n-a mai fost aceeaşi în momentul venirii 
spaniolilor: Cortez a întâlnit în Peten mai multe oraşe fortificate, 
înconjurate de gropi artificiale umplute cu apă. Metereze, ziduri 
din lemn cu ferestre pentru aruncat săgețile şi turnuri de 
observaţie. Dar este adevărat că înainte de venirea mexicanilor, 
lipsa armamentului la mayaşii din perioada clasică dovedeşte că 
ei nici nu se gândeau să-şi pună marea lor inteligenţă în slujba 
invențiilor diabolice şi ucigaşe. Să menţionăm, în plus, acele 
grenade de pământ conţinând cuiburi de viespi, folosite pe 
platourile înalte mayaşe. De asemenea, Jacques Soustelle 
notează, în lucrarea Patru Sori, că „este o mare prăpastie între 
aceste lupte accidentale purtate între oraşele-stat mayaşe de la 
început şi militarismul sistematic care a marcat cu amprenta sa 
sângeroasă Mexicul celui de al doilea mileniu... Rezultă că 
tehnica militară, rămasă în stare embrionară timp de o mie de 
ani. S-a perfecţionat în a doua fază a civilizaţiilor autohtone”. 
Creat dintr-o necesitate religioasă, războiul devenise un scop în 
sine şi un fel de sport indispensabil. Dar să vedem mai întâi, 
natura acestei religii a mayaşilor. 


10 instrument de suflat din familia goarnelor. 

4. 


Religie şi ştiinţă la mayaşi. 


Documentarea noastră şi izvoarele ei. 


În spus câte ceva despre religia mayaşilor atunci când am 
încercat să schiţăm un portret al lor; am arătat cât de mare era 
religiozitatea lor, cât de complex şi de autoritar era panteonul 
lor, specific unui popor cu activităţi în special agricole; am 
semnalat caracterul dual al acestor divinităţi care se pot înfăţişa 
cu un aspect protector, curând dezminţit de o altă faţă, de 
demon de temut. Şi aceasta deoarece raporturile zeilor cu 
oamenii depindeau fie de partea pozitivă, fie de cea negativă a 
aceluiaşi principiu - ploaia favorizează încolţirea plantelor, dar le 
poate şi îneca, dacă este în exces - iar această dualitate poate fi 
reprezentată printr-un cuplu divin sau poate să apară ca profile 
contradictorii ale aceleiaşi divinităţi. Am spus că ştim foarte puţin 
despre religia mayaşilor din perioada clasică, ba mai mult, din 
acest puţin sunt multe aspecte care ne scapă. De asemenea, cu 
toată stabilitatea trăsăturilor generale, este posibil ca religia 
mayaşilor să fi evoluat permanent în cursul lungului mileniu de 
progres cultural. Rămâne însă sigur, dacă ne referim la numărul 
extraordinar de temple şi de piramide pe care acest popor le-a 
ridicat, că un spirit religios profund şi puternic n-a încetat să 
existe în el. 

Pentru informarea noastră asupra cadrului religios al 
mavyaşilor, dispunem de o documentație disparată şi 
fragmentară: putem căuta răspunsuri în documentele 
arheologice (sculpturi, picturi, codexuri...) şi în anchetele 
etnografice recente asupra grupelor de mayaşi ferite de influențe 
străine; putem analiza cărţile epice salvate de naufragiu de către 
ştiutorii de carte mayaşi, care ne-au transcris analele şi vechile 
mituri cu caractere latine (Chi/am Balam şi Popol-Vuh sunt 
lucrările de căpetenie); în sfârşit, pentru cercetarea noastră, nu 

sunt deloc de neglijat mărturiile câtorva cronicari spanioli din 
timpul cuceririi, deşi în acelaşi timp, alţii ca ei şi chiar ei înşişi - 
ne gândim în mod special la episcopul de Merida, Diego Landa - 
distrugeau multe temple şi multe manuscrise preţioase. 

S-a remarcat că, în cea mai mare parte, aceste izvoare 
documentare sunt recente, mergând rareori dincolo de năvălirea 
tolteco-itzaşă, din jurul anului 1000: aceasta înseamnă că tabloul 
nostru este în pericol de a fi deformat atunci când încercăm să 
vorbim de religia primelor secole, pentru care documentaţia 
disponibilă este mai mult decât lacunară şi superficială. Să 
pătrundem, totuşi, pe acest teren obscur. Ceea ce ştim despre 
panteonul maya ne poate lămuri asupra spiritului şi asupra 
comportamentului metafizic ai acestui popor profund religios. 
Oricât de complex ar fi, panteonul maya este mult mai puţin 
confuz şi mai puţin încărcat faţă de cel al aztecilor, deoarece, 
spre deosebire de ei, mayaşii răspândiţi din Yucatan până în 
Guatemala nu au fost rezultatul unui mare amestec de etnii, al 
unei stratificări de culturi diverse venite din orizonturi multiple; 
în diversitatea sa, lumea maya are o unitate mai solidă decât 
restul lumii mexicane prehispanice. 


Generalităţi asupra panteonului maya. 


Studiul panteonului maya ne poate permite să desprindem 
câteva observaţii generale, din care Eric Thompson reţine în 
special şase: 

1. Mai întâi, se remarcă faptul că divinităţile Ploii şi 
Pământului, legate de activitatea vitală a agriculturii, prezintă, în 
general, caractere ofidiene sau reptiliene, adică au trăsături 
caracteristice şerpilor sau aligatorilor, adesea amestecate cu 
trăsături omeneşti şi de aici rezultă aspectul lor fantastic, în plus, 
divinităţile antropomorfe (ca tânărul zeu al Porumbului, care pare 
un adolescent) sunt foarte rare în ansamblul imaginilor religioase 
maya. 

2. Thompson notează apoi caracterul de „quadruplicitate” pe 
care-l prezintă numeroşi zei a căror personalitate se scindează în 
patru, corespunzând fiecărui punct cardinal. Ca şi Treimea 
creştinismului, aici există zei formaţi din patru entităţi care pot 
fuziona mistic. 

3. Apoi Thompson subliniază dualitatea, caracterul ambivalent 
al zeilor, arătat deja mai sus: o divinitate poate fi benefică şi-n 
aceeaşi măsură malefică, îşi poate schimba vârsta - trecând 
brusc de la tinereţe la bătrâneţe - sau sexul. 

4. În plus, Thompson constată că există o întrepătrundere 
între universul ceresc, terestru şi subteran şi că o divinitate 
poate fi întâlnită în toate aceste lumi, ca atare ea aparţine unor 
cicluri diferite. 

5. Specialistul englez remarcă apoi marea importanţă pe care 
mayaşii au dat-o scurgerii timpului, determinării lui în scopuri 
religioase, dovadă fiind mulţimea zeilor legaţi de timp. 

6. In sfârşit, constată că dacă unele divinităţi au un caracter 
dublu, contradictoriu şi atunci este vorba de zei populari, 
adoptați, „recuperaţi” de clasele conducătoare care i-au asimilat 
cu alţi zei, de unde caracterul lor sincretic. 

Modul în care mayaşii au acceptat creştinismul, total străin 
universului lor, ne poate lămuri asupra întâlnirii credinţei lor cu 
cea a oamenilor din Tuia şi din Golf care au năvălit peste ei cu 
cinci secole înainte de spanioli. Ce putem observa? Se constată, 
în primul rând, că nu s-a produs o eliminare radicală a vechilor 
zei, ci, mai curând, un amalgam, o asimilare a noilor zei cu cei 
vechi: astfel Chacii, zeii ploii, au devenit arhangheli călare, iar 
zeiţa Lunii. Ixchel, s-a identificat cu Fecioara Maria. Uneori, s-a 
produs o simplă juxtapunere, aşa cum se vede în unele sate. 
Unde biserica şi preotul veghează asupra caselor şi locuitorilor 
lor, în timp ce zeii din trecut protejează milpas-urile. Recoltele, 
pădurile şi pe cei care le locuiesc. Şi, fără îndoială, peonii de 
treabă s-ar simţi insultaţi dacă ar şti că ar putea fi cât de cât 
bănuiţi de păgânism sau de animism“. 


Un panteon cu trei etaje. 


Simplificâna, divinităţile mayaşe se pot grupa în mai multe 
mari familii, mai importante fiind: cele cereşti, terestre, 
subterane, ale timpului şi ale cifrelor. Mayaşii aveau, se pare, 
treisprezece divinităţi principale pentru cer, şapte pentru pământ 
şi noua pentru lumea subterană. Spre deosebire de mexicani, ei 


11 Formă primitivă a religiei, când oamenii credeau în spirite şi în 
existenta unor duhuri ale obiectelor. 

nu par a fi avut un cult pentru zeul Focului, pe care-l au acum. 
Totuşi, lacandonii. Curios, zeul suprem, Hunab Ku, mare zeu 
creator al lumii şi tatăl tuturor divinităţilor, nu are decât un loc 
minor în panteonul maya. Poate fi recunoscut în reprezentările 
sale simbolice, prin cele două pârâiaşe de lacrimi care-i curg pe 
obraji şi se umplu treptat cu peşti, flori şi animale diverse, iar la 
urmă cu oameni. 

Printre divinităţile cereşti, se înţelege că Soarele (zeul Kinich 
Ahau) şi Luna (zeiţa Ixchel) deţineau un loc important; un întreg 
ciclu de legende le este dedicat. Astfel, înainte de a fi mutate în 
ceruri, cele două astre trăiau ca soţ şi soţie pe Pământ, unde 
Luna nu s-a dovedit o soţie prea credincioasă, în cursul unei 
dispute, soţul ei i-a scos un ochi, ceea ce explică strălucirea ei 
mai redusă! 

Artele, muzica, ceramica şi vânătoarea, se găseau sub 
protecţia Soarelui, în timp ce sarcina femeii, naşterea, recoltele 
şi țesutul erau ocrotite de Lună. Paradoxal, pe vinietele 
codexurilor, putem vedea Luna reprezentată în manifestările ei 
duşmănoase şi negative, chiar distrugătoare: ea este, între 
altele, zeiţa inundaţiilor şi apare ca o bătrână mânioasă, 
înconjurată de simboluri funebre, cu un şarpe încolăcit pe craniul 
ei, oase risipite şi prinse de fustă cu gheare de păsări răpitoare în 
loc de unghii. Naşterile, moartea... două trăsături contradictorii, 
fireşte, dar caracteristice gândirii indiene. 

Kinich Ahau, „Faţa Soarelui”, soţul ei, se găsea asociat şi 
uneori, chiar confundat, cu ltzamna (cerul propriu-zis) numit cel 
care „sclipeşte orbitor” şi considerat manifestarea diurnă a lui 
ltzamna; dacă ne luăm după frecvenţa reprezentărilor sale, 
acesta din urmă a fost o divinitate superioară şi binefăcătoare. 
ltzamna apărea adesea ca un monstru bicefal, un fel de aligator 
ciudat sau şopânrlă, cu un cap la fiecare extremitate, el 
simbolizând atunci bolta cerească. De altfel, „itzarn” înseamnă 
şopârlă în limba yucatană; unul din cele două capete ale acestui 
dragon ceresc este viu şi reprezintă fără îndoială răsăritul, locul 
unde se nasc aştrii, în timp ce al doilea cap pare mort şi 
sugerează probabil apusul, locul unde dispar stelele şi soarele. El 
mai era reprezentat şi având trăsăturile unui bătrân cu obrajii 
supţi şi ridaţi, uneori bărbos, cu un fel de dinte de rechin ieşind 
în afară din maxilarul superior şi cu marginea pleoapei îngroşată 
în jurul orbitelor, semănând cu nişte ochelari. Adesea, capul său 

ciudat ţâşneşte din botul dragonului ceresc. Acest caiman’? îi 
obseda pe mavyaşi, deoarece suntem siguri că ei îşi imaginau 
pământul ca pe un disc circular aşezat pe un aligator, sau pe 
patru, după alte versiuni: câte unul în fiecare punct cardinal, 
plutind pe apele subterane; şi acest disc avea nouă lumi 
subterane, una peste alta, fiecare fiind dominată de un suveran 
al Nopţii, de temut şi îngrozitor. In plus, patru genii protectoare, 
Bacabii, susțineau cerul; roşu cel de la est, alb cel din nord. 
Negru cel din vest (noaptea), galben cel din sud. Ei aveau ca 
sarcină să oprească vântul cu lame de obsidian. Mayaşii 
creştinaţi îi vor asimila cu Magdalena şi cu sfinţii Dominic, lacob 
şi Gabriel. 

Dar să revenim la ltzamna: ca mulţi alţi zei, el se scindează în 
patru, câte unul pentru fiecare punct cardinal, cu o culoare 
proprie, ca simbol. In iconografia maya, aceşti monştri revin cu o 
regularitate constantă. Se pot asimila cu Chacii, zeii ploii şi ai 
vegetației, recunoscuţi uşor cu nasul lor în formă de trompă, 
ochiul ca un tău (litera grecească T) şi cei doi colţi. Această 
trompă este creată, poate, după modelul celei a tapirului sau a 
furnicarului, dar în nici un caz din cea a elefantului, necunoscut 
în America pe vremea aceea. Poate că aceşti Chacii nu sunt 
decât o altă manifestare a lui ltzamna sau chiar o manifestare 
regională, localizată în extremul nord al Yucatanului sau o 
expresie mai populară şi mai ţărănească a unor ltzamna 
apreciaţi de oamenii de ştiinţă. Nu se ştie. Pe codexurile lor, se 
recunosc după trăsăturile net ofidiene - este adevărat că şarpele 
le este adesea asociat - după faptul că aduc ploaia, răsturnând şi 
răsucind tigve pline cu apă pe sol. 

Aceşti zei „stropitori” învârtesc adesea topoare de piatră 
deasupra capului, care simbolizează trăsnetul şi fulgerele. Chacii 
sunt deci zei ai ploii, ai vântului şi, prin aceasta, ai vegetației, ai 
fertilităţii şi ai agriculturii. Chacii se arată, de asemenea, ca o 
cvadruplă manifestare a unui zeu, unic la început. Am spus că el 
era pus uneori în legătură cu şarpele, simbol al umidității, pe 
care-l călăreşte sau pe care îl duce în spate, umflat şi 
transformat în burduf cu apă de ploaie! Rolul său benefic şi 
binevoitor i-a adus o faimă surprinzătoare, îndeosebi în aridul 
Yucatan, unde ploaia, fără a fi nici excesivă, nici nefastă ca în 
pădurea virgină din sud (Chiapas şi Peten) era. Din contră, rară şi 
dorită, în siturile septentrionale ale Yucatanului, tema măştii lui 


42 Crocodil cu gură mare din America centrală şi meridională. 

Chac, cu lungul lui apendice nazal, a revenit uneori până la 
obsesie, aşa cum se poate vedea la Kabah, unde 250 de măşti 
ale zeului îmbracă complet faţada palatului numit Codz-Poop, 
„rogojina rulată”, nume care vine de la treapta pragului pe care 
se vede nasul zeului rulat ca o rogojină! 

Codz-Poop sau Palatul Măştilor din Kabah - pe fațadă se află 

250 de măşti ale zeului Chac. 


Printre cei treisprezece zei cereşti, să-l numărăm şi pe cel al 
planetei Venus, a cărui importanţă a fost ceva mai mică în 
sufletele oamenilor, aşa că ştim prea puţin despre el. Să-l 
menţionăm şi pe Xaman Ek, zeul stelei polare, cu faţă de 
maimuţă, turtită, pătată cu negru. El este patronul protector al 
negustorilor care îi aduceau în mod obişnuit ofrande şi-i făceau 
arderi de copal, în mici capele înşirate în cinstea lui - pe 
marginea drumurilor. 


Divinitaţile terestre. 


Astrele au ajuns în ceruri şi trimit ploaia pe pământ; recoltele 
cresc, porumbul se coace, înainte de a-şi defrişa milpa sa 
provizorie, înainte de a lucra pământul cu bastonul lui de săpat, 
de a semăna, de a recolta... ţăranul maya postea, practica 
abstinenţa - timp de treisprezece zile pentru însămânţări, de 
exemplu - aducea ofrande şi ardea copal la picioarele 
divinităţilor pământului. A reprezenta porumbul ca pe o fiinţă vie 
şi a-l zeifica poate să ne surprindă, dar această concepţie a fost 
fundamentală în gândirea maya; aşa cum noi spunem că ne-am 
născut din lut, mayaşii spuneau că sunt născuţi din porumb. Aşa 
că zeul Porumbului ocupa un rol important în cult şi în mod 
deosebit, în inima ţăranilor. Este, de altfel, singurul zeu care are 
forme omeneşti, tinere şi frumoase în acelaşi timp: este 
reprezentat având trăsăturile unui tânăr - capul său servea ca 
simbol pentru cifra 8 - cu păr lung, fără îndoială pentru a sugera 
mătasea porumbului, din care ieşeau chiar ştiuleţi ai acestei 
plante venerate. 

In ultima epocă, a fost denumit Yum Kax. „Suveranul 
pădurilor” şi avea toate caracteristicile divinității agrare. Zeu al 
prosperității şi al belşugului era adesea asociat cu simbolurile 
morţii, deoarece nu poţi crea viaţă decât prin moarte: pentru ca 
bobul să încolţească, trebuie îngropat ca un cadavru şi lăsat să 
„lucreze”! Astfel, zeul este reprezentat decapitat sau purtând un 
cap tăiat aşezat în diagonală, pe piept, pentru a aminti că 
grăuntele moare pentru a se naşte noua plantă. Te gândeşti 
imediat la Osiris al egiptenilor, care are ambele roluri: este zeul 
teluric al forţelor vegetale şi în acelaşi timp, domnul lumii de 

dincolo şi al practicilor îmbălsămării. El simbolizează pământul 
egiptean şi vegetaţia sa arsă periodic de soare şi de uscăciune, 
dar mereu revenind la viaţă, înverzind! In Orientul apropiat, 
Dumuzi-Tammuz avea un rol asemănător - el va deveni Adonis la 
Greci - la fel reprezentat, ca un frumos adolescent, totodată zeu 
al agriculturii şi al fertilităţii şi zeu al vieţii de dincolo, coborând 
mereu în infern, pentru a ieşi la suprafaţă triumfător ca 
totdeauna. 

Fasolea avea, de asemenea, zeii săi, dar mult mai puţin 
stimaţi decât cel al porumbului. Se pot adăuga la zeii telurici pe 
cei care locuiau pe vârful munţilor - în legătură cu norii şi ploaia 
- la vărsarea râurilor, la izvoare sau în peşteri. Zeul-Jaguar făcea 
parte din două universuri: sub aspectul său vizibil, exterior, el 
simboliza puterile pământului: sub aspectul său ascuns, retras în 
vizuina lui, el simboliza puterile subpământene. 


Divinităţile subpământene. 


Nouă suverani ai Nopţii, denumiți Nouă-Zei (Bolontiku) erau 
în fruntea diferitelor lumi subpământene suprapuse: glifele lor au 
fost recunoscute dar nu se pot citi, din păcate. Aici este domeniul 
morţii şi al lumii de dincolo şi am aflat cât era de obsedat poporul 
mexican de moarte. Simbolurile morţii, cum sunt craniile 
descărnate şi oasele încrucişate, revin adesea în iconografia 
maya. Sub forma unui schelet împodobit cu clopoței. Ah Puch 
este zeul Morţii. Animale rău prevestitoare îl însoțesc: 
cucuveaua, câinele - călăuza morţilor - pe care-l îngropau odată 
cu stăpânii, „demonul norilor”, pasărea moan, (un fel de erete). 
Poate chiar Ek Chuah, zeul războiului şi al sacrificiilor, 
reprezentat din belşug pe codexuri, nu este decât o formă 
secundară a zeului Morţii. Poate fi recunoscut după silueta sa 
neagră, după buzele groase şi lăsate şi, câteodată, după coada 
de scorpion. Personalitatea sa este, de asemenea, dualistă şi 
ambivalenţă: uneori este prezentat ducând un balot în spinare, 
fiind şi el un zeu stimat de călători şi de negustorii ambulanți, 
consideraţi adesea ca spioni - şi în acest caz el este zeul 
arborelui de cacao ale cărui seminţe serveau ca monedă - alteori 
era reprezentat ridicând o lance deasupra capului, ca zeu al 
luptelor şi al sacrificiilor sângeroase. 

Printre zeii Morţii şi ai lumilor infernale, trebuie inclusă Ixtab, 
zeiţa sinuciderilor, prezentată pe codex agăţată de cer cu o 
frânghie legată de gât. Sinucigaşii, sacrificaţii, soldaţii ucişi în 
luptă, femeile moarte la naşteri... toţi aceştia aveau dreptul să 
intre direct în paradisul maya, un loc idilic, un paradis plantat cu 
ceiba (Ceiba pentadra), arbori sacri: enormi, ei au pe semințele- 
capsule fire de kapok* - de unde numele „arborele cu kapok” - 
cu utilizări multiple. 

Legendele mayaşe ne informează că un ceiba uriaş traversa 
tot universul, de la lumile subpământene la cele cereşti. 

Cei condamnaţi se duceau după moarte în Mitna!/, lumea de 
jos unde bântuie un frig năpraznic. Trebuie să mai spunem că în 
filosofia maya, moartea, bolile, deficienţele nu aveau un caracter 
accidental sau natural, ci erau dreapta pedeapsă a greşelilor din 
trecut şi erau trimise de zeii mâniaţi. 

Divinităţile timpului şi ale cifrelor au avut un rol destul de 
important deoarece mayaşii au fost în mod curios obsedaţi şi 
fascinaţi de scurgerea timpului, de ritmul său ciclic, caracterul 
său repetitiv sau capricios; pasionaţi de cunoaşterea eternității, 
preoţii astronomi au făcut calcule pentru mii şi chiar milioane de 
ani înainte! Toate perioadele de timp, zilele, „lunile” de douăzeci 
de zile, anii, „secolele” de 52 de ani. Erau zeificate; şi s-a acordat 
un cult stelelor din piatră pe care le ridicau la date regulate, ca şi 
cifrelor care permiteau realizarea acestor calcule uimitoare. 

La această nebuloasă de divinităţi trebuie adăugate cele 
ocrotitoare ale numeroaselor profesii, de la cele ale breslelor de 
meseriaşi, până la ale celor ce practicau tatuarea şi creşterea 
albinelor. Tăişurile din obsidian sau din silex îşi aveau şi ele zeul 
lor patron! 

In sfârşit, în timpul renaşterii din secolele XI şi XII trebuie notat 
cultul precumpănitor al Şarpelui cu pene, Quetzalcoatl, tradus 
prin Kukulkan de mayaşi; el a fost un personaj istoric, şef religios 
şi războinic, despre care am vorbit pe larg când am discutat 
despre tolteci. Chichen ltza a fost, desigur, centrul în care cultul 
Şarpelui cu pene a avut cea mai mare trecere. Ela avutun rol 
capital ca simbol al concepţiilor noi. Şi poate fi văzut pe un disc 
de aur şlefuit sau obţinut prin presare la rece. Găsit în renumitul 
altar de sacrificii, fabulosul şarpe ridicându-se deasupra unei 


43 Puf vegetal foarte uşor şi impermeabil care îmbracă grăunţele 
unor copaci din America Centrală, folosit pentru centuri de salvare şi 
pentru perne, (cuvânt englez). 

victime întinsă pe spate, pe care un preot sacrificator se 
pregăteşte să o înjunghie. Dar dacă Kukulkan a fost zeul cu cea 
mai mare trecere atâta timp cât itzaşii au fost stăpâni, chiar în 
ziua când au fost alungaţi, el a intrat în dizgrație şi moda lui a 
apus imediat, vechii zei maya devenind din nou puternici. 


Clerul. 


Caracterul teocratic al conducerii în teritoriul maya dă 
clerului, prin definiţie, locul de onoare. Sacrul având un caracter 
copleşitor prin omniprezenta sa, nu exista putere civilă în sensul 
pe care-l înţelegem acum. Autoritatea religioasă şi autoritatea 
tribală sau orăşenească erau strâns întrepătrunse. De altfel, 
cunoştinţele şi ştiinţele aparţineau reprezentanţilor religioşi: 
preoţii erau aceia care transmiteau cunoştinţele: scrisul, 
calendarul, astrologia, genealogia, istoria, mitologia, medicina, 
prezicerea şi tot ritualul obligatoriu, ceremoniile ce trebuiau 
îndeplinite pentru a nu-i supăra pe zei. Clerul era obligat, înainte 
de toate, să respecte cultul la care zeii aveau dreptul şi mai ales. 
Trebuia să-i hrănească. 

Se pare că întregul cler provenea dintr-o clasă ereditar 
privilegiată, chiar dacă trebuia să reuşească la examinarea 
cunoştinţelor, pentru a dovedi că poate participa în diverse 
consilii. Desigur, „marele şef” avea autoritate asupra „marelui 
preot”, dar nimic nu dovedeşte că ei nu proveneau din aceeaşi 
clasă. Dovada neseparării activităţilor sacerdotale de cele civile 
ne este dată de traducerea pe care o dădeau mayaşii cuvântului 
halach-uinic, marele lor şef: guvernator-episcop! Şeful suprem 
era deci totodată şef spiritual şi temporal. Poate ar trebui să 
luăm în considerare, ca la cakchiquelii din Guatemala, prezenţa 
unui mare preot însărcinat special cu ritualul şi cu ceremoniile - 
între care şi sacrificiile! - pe lângă un al doilea mare preot, mai 
puţin ocupat cu problemele zilnice, nelegat de activităţile directe 
ale comunităţii şi consacrându-se în întregime speculațiilor 
astrologice, ştiinţifice şi culturale, cum ar fi întocmirea 
codexurilor, calculul calendaristic şi almanahurile, programarea 
ridicării stelelor din piatră sau planurile templelor ce trebuiau 
construite. Această autoritate ştiinţifică, care răspundea de 
învăţământ, adică de păstrarea şi transmiterea cunoştinţelor 

enumerate, era subordonat lui halach uinic care deţinea toată 
puterea laică pe lângă, probabil, puterea religioasă. 

Ah Kin-ii, „Cei din Soare”, erau preoţii însărcinaţi cu 
speculaţiile mai mult intelectuale decât practice, deşi ei erau 
printre cei ce oficiau sacrificii; ei prooroceau raportându-se la 
almanahurile lor şi la diferitele lor cărţi hieroglifice. Adevăraţi 
vizionari, chilamii, sau prezicătorii, prooroceau, de asemenea, 
cercetându-şi calendarele care-i ajutau la ghicit sau intrând în 
transă prin dansuri şi percuţii obsedante, transă favorizată de 
folosirea drogurilor exultante. Pe bază de alcaloizi, de tipul 
mescalinei. Totuşi, peyotl““ şi datura“”, folosite în mod curent pe 
platoul central mexican, nu se găsesc în zona maya. 

Inainte de a-şi consulta scrierile, din documentele pliate ca un 
acordeon, preotul le stropea cu apă numită zuhuy, renumită 
pentru puritatea ei, provenită din izvoare sau din altare speciale, 
de care femeile nu aveau dreptul să se apropie sau să le 
folosească. 

O altă categorie de preoţi, nacomii, era în legătură cu moartea 
şi era foarte de temut; ei trebuiau să smulgă inima victimelor 
imobilizate pe piatra altarului. Imediat ce era extrasă din piept, 
inima era dată ah kini-ilor, care-i aveau pe nacomi ca ajutoare, în 
plus, patru Chaci - bătrâni, mai ales, care purtau acelaşi nume ca 
zeul Ploii - dădeau ajutor oficianţilor, ţinând picioarele şi mâinile 
victimei. Ei erau, de asemenea, însărcinaţi cu aprinderea focului 
în cursul unor ritualuri. 

Între preocupările metafizice, ghicirea viitorului, succesiunea 
timpului şi rolul său în evenimente - zeii care conduceau şi 
„duceau” zilele de 4,7,9 şi 13 erau favorabili, în timp ce zeii 
responsabili ai zilelor de 2, 3, 5 şi 10 erau nefavorabili! - jucau 
un rol considerabil. Motivul fiecărei probleme - o recoltă proastă, 
o boală, o muşcătură veninoasă, pierderea unui obiect, dizgraţia 
unei fiinţe apropiate sau a unui şef - era în mod obligatoriu 
înscris în cărţi ce dădeau răspunsul. Modul de a se purta, 
hotărârile de luat depindeau de mii de alte semne pe care 
trebuia să ştie să le descifreze: se urmărea modul în care murea 
un curcan sacrificat, cum se contracta pulpa piciorului sau poziţia 
boabelor de porumb sau de fasole. Chiar şi astăzi, multe sate şi- 
au păstrat vraciul (şamanul) sau preotul calendarului, care 
interpretează prevestirile şi semnele. 


4# Cactus din Mexic care conţine mescalină. 
4 Plantă exotică toxică. 

Deoarece îşi închipuiau că boala era consecinţa directă, preţul 
plătit, pe drept, pentru un păcat din trecut, se presupunea că 
spovedania te izbăvea de acest păcat, în lipsa unui preot, îşi 
puteau descărca conştiinţa cuiva apropiat. Astfel, spovedania 
juca un mare rol în viaţa mayaşilor. Dar prima din activităţile 
preoţilor era de a participa la ceremonii, la dansuri, la sacrificii şi 
de a se supune atunci unui ritual meticulos şi complicat. 


Ceremoniile. 


Datorită influenţei lor favorabile sau defavorabile asupra 
desfăşurării vieţii oamenilor, ceremoniile erau obiectul unor 
preocupări deosebite din partea indienilor şi ele ocupau o mare 
parte din timp. Nu le făceau în mod superficial şi nici pentru a se 
distra; aceste ceremonii aveau în sine ceva neînduplecat şi 
sever. Era ceva ostentativ în caracterul lor sacru; ele necesitau o 
pregătire, o purificare prealabilă, care se realiza prin posturi, 
abstinenţe şi cumpătare. Şi asta pentru că întregul succes al 
ceremoniei depindea de gradul de neprihănire al celor ce oficiau 
şi a diferitelor elemente folosite. 

Diego de Landa a păstrat, printre altele, amintirea unei 
ceremonii care avea legătură cu realizarea de temut a idolilor din 
acaju. Era o acţiune periculoasă, din cauza puterii răufăcătoare a 
idolilor în cazul în care ar fi fost supăraţi! Cu trupul uns cu seu, 
sculptorii, însoţiţi de preoţi şi de Chaci, se retrăgeau într-o colibă 
singuratică, ascunsă după un gard înalt, totul fiind construit în 
acest scop. Cum puritatea celor care oficiau era obligatorie, 
postul şi abstinenţa erau respectate cu rigoare în tot timpul 
lucrului: într-un aer înţesat de fumul de copal, artistul lucra cu 
precauţie, umezind permanent idolul în curs de realizare cu 
sânge scos din rănile ce şi le făcea pe nas, pe obraji, pe lobii 
urechilor şi în alte părţi ale corpului. Când el se odihnea, preoţii 
aveau grijă să strângă repede idolii într-un urcior pentru a 
neutraliza efectele lor magice, aşteptând trezirea sculptorului. La 
sfârşitul lucrului, idolii erau aliniaţi pe un altar, purificaţi, sfinţiţi. 
Adesea, erau comandaţi de particulari, deoarece toate familiile 
aveau în colibă un mic altar consacrat idolilor protectori. 
Ceremonia se termina printr-o serbare şi o beţie cu ba/che, 
băutura care te apropia de zei, ca şi dansul! 

Şi dansul avea un caracter net religios, deloc profan; dovadă 
este faptul că trebuia în prealabil să se respecte o perioadă de 
post şi de abstinenţă pentru a fi autorizat să intri în „horă”. 
Dansurile mimau adesea scene de sacrificii şi primul obiectiv al 
participanţilor era să devină „altul”, să se identifice cu un animal, 
cu un zeu, prin folosirea măştilor, a penelor strălucitoare, a 
culorilor uluitoare întinse pe trupuri şi a costumelor sclipitoare. 
Un dansator nu era vecinul sau prietenul tău costumat făcând pe 
măscăriciul, era, nici mai mult nici mai puţin, un zeu convingător 
şi de temut. Ritmul obsedant al tobelor, strigătul sfâşietor al 
trompetelor - indienii nu cunoşteau instrumentele cu coarde - şi 
bătăile înfundate ale marilor tobe, huehuetl, întreţineau o 
tensiune continuă şi obositoare. Ca şi în timpurile cele mai vechi, 
probabil că dansurile cu caracter magic şi incantaţiile se 
desfăşurau înaintea marilor vânători, a războaielor sau a 
recoltelor. 


Ofrandele. 


Fără consultarea prealabilă a preoţilor care hotărau zilele 
favorabile şi fără o purificare prin post şi abstinenţă, nu se făcea 
nici o vânătoare colectivă, nici defrişarea pentru milpa, nici 
semănăturile, nici o construcţie de templu sau de casă, nici o 
ceremonie, nici un ritual de migrare, nici o căsătorie. Nu se pleca 
la război decât după ce divinităţile fixau data favorabilă, în mod 
obişnuit, perioadele de abstinenţă durau o săptămână maya, 
adică treisprezece zile. Intr-o mie şi una de ocazii, credinciosul 
aducea ofrande şi sacrificii zeilor pentru ca aceştia să îi satisfacă 
rugămintea, întotdeauna neexagerată. Ce-i dăruia el? Cel mai 
adesea alimente, mâncăruri, plăcinte, pozol (un fel de 
mămăligă), boabe de porumb, de dovleac sau de fasole: un 
peşte, o broască ţestoasă, un curcan şi, mai rar, un cerb; ba/che, 
adesea şi flori; copal, desigur, cel mai des. Prin magie imitativă - 
fumul evocând norii - se credea că arderile de copal aduceau 
ploaia. 

Mayaşii aduceau şi un alt tip de ofrandă, destul de ciudat, al 
propriului sânge pe care-l obțineau rănindu-se în diferite feluri, 
cu spini, cu aşchii de silex, cu un ghimpe luat de la un tip de 
calcan, pe care ei şi le înfigeau în limbă, în lobii urechilor, în nas. 

Obraji, buze, membre şi chiar în penis. Uneori, o făceau cu o 
panglică acoperită în întregime cu mulţi spini de aloe pe care şi-o 
treceau pe limbă, aşa cum putem vedea pe unele reliefuri, la 
Yaxchilan, mai ales. De altfel, numeroşi ghimpi de calcan au fost 
găsiţi în morminte. Odată făcută rana, se lăsa sângele să curgă 
pe frunze sau pe benzi de hârtie din coajă de copac, aşezate apoi 
într-un coş care era oferit zeilor. Era obiceiul, de asemenea, să se 
mâzgălească cu acest sânge idolii templelor. 

Cei mai bogaţi ofereau pene de quetzal, bucăţi de jad, tăişuri 
de obsidian sau de silex cioplite în forme originale şi complexe, 
cu o virtuozitate uimitoare. Fără îndoială, sacrificiul sângelui 
reprezenta ofranda supremă. Prin ea se supuneau dogmei, care 
afirma că nu se putea garanta şi întreţine viaţa decât oferind 
viaţă... adică ucigând! Zeii cereau sânge pentru a căpăta forţa 
necesară îndeplinirii sarcinii lor şi misiunea de a o procura 
revenea, în mod natural, oamenilor care fuseseră creaţi în acest 
scop. După cum ni se explică în Popo/-vunh. La a patra Creaţie, 
zeii au considerat că oamenii sunt în stare să le celebreze cultul 
şi să-i hrănească. Sacrificarea putea fi a unui animal - o pasăre, 
un curcan, un cerb lopătar... - dar şi a unui om, copil sau adult, 
indiferent de sex. 


Sacrificiile umane. 


Dacă sacrificarea oamenilor a fost relativ răspândită şi 
obişnuită începând cu perioada mexicano-toltecă, am spus că ea 
a fost, probabil, făcută doar în cazuri excepţionale în perioada 
clasică. Atunci se recurgea la ea doar în situaţiile critice, cu 
ocazia marilor calamităţi sau catastrofe, cum ar fi o secetă 
prelungită, o epidemie ucigaşă sau un uragan devastator. Se 
pare că se sacrificau câteva vieţi şi cu ocazia marilor inaugurări, 
ale templelor-piramide, de exemplu; s-au găsit în spatele 
zidurilor şi la subsolul unor temple, la Tikal mai ales, oseminte şi 
cranii în vase de pământ. Deci, pentru aceste jertfe sângeroase 
victimele erau decapitate; dar poate că aceste rămăşiţe macabre 
sunt doar cele ale preoţilor sau nobililor a căror poziţie socială le 
permitea să beneficieze de onoarea de a fi îngropaţi în 
perimetrul templului (ca în cazul catedralelor din epoca feudală); 
nimic nu dovedeşte că erau victime sacrificate, obiceiul de 

descărnare şi de dezmembrare a morţilor existând la mayaşi ca 
şi la tibetani, pe lângă alte obiceiuri nu mai puţin surprinzătoare. 

Cum se desfăşura un asemenea sacrificiu? 

Avem o descriere datorită mărturiei culese de Landa despre 
nobilii din Yucatanul de nord. Viitoarelor victime, adesea 
resemnate, deoarece sacrificiul le era prezentat ca un semn de 
onoare care le purta în paradisul ceresc, li se dădea să bea. In 
prealabil, o bună cantitate de ba/che pentru a-i ameţi. Cel mai 
adesea erau sclavi - comunitatea contribuise pentru a-i cumpăra 
- prizonieri de război sau copii şi tineri, deoarece zeii erau 
sensibili la calitatea neprihănirii care mărea valoarea jertfei. „Unii 
din evlavie îşi ofereau proprii copii: a notat Landa. Orice 
malformaţie sau lipsă de frumuseţe fizică te descalifica... adică 
îţi salva viaţa! 

Oficianţii şi ofranda lor vie urcau în vârful piramidei templului, 
cu trepte deosebit de strâmte şi intrau în curtea unui templu mic; 
apoi cei patru Chaci întindeau victima pe spate, sprijinită şi cu 
toracele bombat pe piatra convexă de sacrificiu. Anterior fusese 
dezbrăcat şi vopsit în albastru, culoarea pentru sacrificii şi îi 
puseseră un acoperământ de cap special. Cei patru Chaci îl 
ţineau bine de extremităţile membrelor întinse; şi ei, ca şi piatra 
de sacrificiu şi victima, fuseseră vopsiți în albastru. Nori de fum 
ieşind din cădelniţe învăluiau scena, în timp ce un preot, înarmat 
cu un pămătuf făcut din solzi de şarpe cu clopoței, stropea cu 
balche - hidromelul zeilor - locul şi în mod special victima. 

Cu un pumnal de sacrificiu din silex sau din obsidian, numit 
„mâna zeului”, preotul nacom lovea în partea de jos. In stânga, a 
cutiei toracice, smulgea imediat inima şi o dădea preotului, care. 
La rândul lui. O ridica deasupra capului spre apus, acolo unde 
astrul moare în fiecare seară. Trupul sacrificatului era apoi 
aruncat pe scări în jos. Unde preoţii îl jupuiau şi-l tăiau în bucăţi. 
Două stele din Piedras Negras arată cum iese un răsad de 
porumb din torsul despicat al sacrificaţilor, ceea ce arată că o 
asemenea jertfă era probabil legată de un cult agrar al fertilităţii. 
Apoi veneau la rând alte victime, dacă existau şi în tot acest timp 
erau lovite marile tobe verticale, care acopereau gălăgia făcută 
de cochiliile marine, de trompete, de plesnitoare şi de carapace 
de broaşte țestoase lovite cu bucăţi de coarne de cerb. La baza 
piramidei, convinşi de rolul lor, dansatorii cu măşti enorme se 
identificau cu zeii, cu animalele care le patronau clanurile, sau cu 
monştri cereşti. Preoţii care-o simbolizau pe Venus se apropiau 

atunci de idol, fiecare cu un vas conţinând o inimă de om. 
învăluit într-un fum gros de copal, marele preot lua unul câte 
unul aceste organe sângerânde şi-l freca de suprafaţa stelei sau 
a statuii ce trebuia onorată, murdărind-o cu sânge, înainte de a 
pleca, se depuneau în jurul idolului ofrande, hrană, bijuterii şi 
pene de quetzal. Uneori, cei ce oficiau şi credincioşii se ofereau 
ei înşişi pentru sacrificii, aşa cum am mai arătat, folosind spini, 
vârfuri de obsidian, oase ascuţite sau ghimpi de calcan. Apoi 
îmbibau hârtii din coajă de copac, dar şi nuieluşe, cu sângele 
provenit din rănile lor şi le ofereau divinităţilor templului: în toate 
religiile sângele are o semnificaţie mistică. Se întâmpla uneori ca 
un chilam să pună pe el pielea jupuită de pe victimă după ce se 
dezbrăcase. Pentru a executa un dans special. Corpul victimei, 
dacă fusese un om merituos şi valoros în timpul vieţii, putea fi 
împărţit şi mâncat: în felul acesta îşi însuşeau calităţile lui, ca şi 
cele ale divinității în care el se preschimbase în momentul morţii. 
Trupul era dat şefilor, capul, mâinile şi picioarele erau date 
preoţilor şi ajutoarelor lor, în timp ce războinicul care, eventual, îl 
făcuse prizonier, primea câteva oase, de exemplu, mandibulele, 
pe care şi le punea la braţe, purtându-le foarte mândru. O astfel 
de serbare se încheia desigur cu o petrecere şi cu beţii teribile. 
Dar trebuie să reținem că sacrificaţii erau consideraţi, de acum 
înainte, sfinţi şi memoria le era foarte respectată. 


Execuţiile „în genul martiriului sfântului 
Sebastian” 


Tot în lucrarea sa, Re/atare despre Yucatan, Diego de Landa 
prezintă un alt tip de sacrificiu omenesc, în care se foloseau 
săgeți. Victima era legată, goală, vopsită în albastru, între doi 
stâlpi, cu braţele încrucişate la spate, cu o tichie conică pusă pe 
cap. Puțin înainte, participase la un dans sacru, în mijlocul unor 
oameni mascaţi şi înarmaţi cu lănci şi arcuri. Apoi preotul, 
îmbrăcat cu impresionantele sale veşminte de ceremonie, se 
apropia de victima legată, femeie sau bărbat şi o rănea cu o 
săgeată în sex; strângea sângele din rană şi ungea idolul 
sărbătorit cu acea ocazie. Apoi. Dansatorii făceau cerc în jurul 
victimei şi fiecare îi trimitea o săgeată în regiunea inimii care 
fusese însemnată mai înainte, o pată albă făcută pe piept, „în 

acest fel, scrie Landa, pieptul lui se transforma în ceva 
asemănător cu un arici făcut din săgeți. 

Landa relatează şi un al treilea tip de sacrificii „dezgustător şi 
penibil” care se făcea în temple. Aşezaţi în şir, credincioşii îşi 
făceau mai multe găuri în membrul viril şi treceau prin ele o 
sfoară lungă, rămânând, astfel, legaţi toţi unul de altul. Ungeau 
apoi demonul cu sânge din toate aceste organe şi cel care o 
făcea cel mai mult era considerat cel mai curajos”. 


Cenotul de sacrificii de la Chichen Itza. 


Mayaşii practicau încă un tip de sacrificiu uman, cel al 
înecului; cenotul sacru din Chichen Itza a fost scena principală, 
atrăgând, timp de secole, mulţimi de pelerini veniţi să arunce în 
el ofrande. Acolo, în cenot, în puţul enorm cu pereţii abrupți, lat 
de circa 60 de metri şi adânc de 40 de metri, din care jumătate 
în apă. Pelerinii veniţi din toate părţile aruncau, în apa ciudat de 
calmă şi de tainică, tot felul de ofrande, clopoței, bulgări de 
copal, bijuterii de jad şi chiar oameni, pentru cinstirea lui Chac, 
zeul Ploii, îi cereau să pună capăt secetei, foametei greu de 
suportat, sau altor mari pericole. Pentru a obţine răspunsul zeului 
şi pentru ca acesta să poată fi ghicit, oficianţii, după ce 
respectaseră abstinenţa şi cumpătarea în mod foarte riguros (60 
de zile), aruncau femei, de condiţie bună în special, dar şi copii şi 
bărbaţi, în cenot la răsăritul soarelui. Un text spaniol ne spune că 
„femeile trebuiau să ceară zeului un an prielnic şi benefic pentru 
soţul sau stăpânul lor. Dacă. La prânz, ele mai pluteau încă, li se 
arunca o frânghie, erau scoase afară, epuizate şi erau lăsate să- 
şi revină lângă foc şi în mijlocul norilor de fum de copal. Apoi ele 
povesteau că existau jos mulţi oameni din neamul lor care le 
primiseră bine. Când încercau să ridice capul sau când îl înclinau 
sub apă pentru a-i privi, erau lovite tare în cap, iar când priveau 
fundul vedeau prăpăstii mari şi locuitorii acestor abisuri le 
răspundeau la întrebările privind anul rău sau bun pe care-l vor 
avea stăpânii lor”. După aceea, aceste femei salvate erau 
venerate ca fiinţe răsfăţate de zei. 

Datorăm relatarea acestui obicei lui Diego Sarmiento de 
Figueroa, alcade (primar) al Madridului, care a vizitat Yucatanul 
în secolul XVI; el ne confirmă mărturiile culese de Landa. Şi 

bărbaţii, dar mai ales copii, erau aruncaţi în acelaşi fel dintr-un 
mic templu ale cărui ruine sunt încă vizibile pe marginile puţului. 
Răspunsul divin dat prin intermediul celor salvaţi se referea la 
precipitaţiile din anul următor, la cantitatea lor, suficientă sau 
insuficientă. Unul dintre aceşti salvaţi, răsfăţat de zei, va deveni 
şef în Mayapan: este renumitul Ceel Cauich despre care am 
vorbit deja, ca fiind cel ce i-a alungat pe itzaşi şi care era 
apărătorul soţilor batjocoriţi. Desigur că aventura sa din cenotul 
sacruşi aura pe care a dobândit-o i-a favorizat ascensiunea 
politică. 

La începutul secolului nostru, Edward Herbert Thomson, 
consul al Statelor Unite în Yucatan, a căpătat o mare pasiune 
pentru stilul de la Chichen ltza şi a cumpărat ferma pe care se 
găseau ruinele; cu cinci ani înainte, John L. Stephens făcuse la fel 
la Copan şi obținuse de la indianul Don Jose Maria, pentru suma 
de 50 dolari, cele 2400 de hectare de junglă umedă care 
ascundeau ruinele oraşului cu 38 de stele minunate! Timp de 
treizeci de ani, Thompson a trăit la ferma sa din Chichen Itza fără 
ca pasiunea lui să slăbească. Apoi, anumite tulburări, 
incendierea bunurilor sale, discuţiile cu conducerea l-au gonit. 
Dar interesul său pentru cenot nu a diminuat, deoarece se 
vorbea despre un tezaur fabulos care ar fi căzut pe fundul apei. 
Intre 1904 şi 1907 el va făcut dragaje şi a angajat chiar 
scufundători greci pentru a sonda puţul, după ce fusese curăţat 
parţial, scoţându-se aproape 3 metri de nămol. După multe zile 
de cercetări fără rezultat, doi bulgări de răşină de pom (copal) au 
fost scoşi la suprafaţă. Apoi a urmat, spune Thompson - 
americanul Edward Thompson, care nu trebuie confundat cu 
omonimul său englez, Eric - „o cantitate mare de figurine 
simbolice gravate în jad şi pe răşină... un mare număr de hulches 
sau lansatoare de lănci şi numeroase săgeți cu vârfurile bine 
prelucrate din silex, calcită şi obsidian...” A găsit, de asemenea, 
sute de clopoței de cupru care seamănă cu cei ce se pot vedea 
agăţaţi de  veşmintele zeului Morții, Ah Puch, figurine, 
pandantive, brățări, coliere, mărgele din smarald şi jad gravat, 
cercei, topoare, discuri de cupru sau aur cu scene gravate sau 
presate, cuțite de ceremonie cu mânere din lemn frumos 
fasonate, cochilii lucrate cu migală, cupe, câteva tălpi de sandale 
din cupru şi, lucrate în lemn, propulsoare, inele de buze şi idoli. 

Au fost, de asemenea, scoase de la fundul celor cinsprezece 
metri de apă numeroase oseminte omeneşti care au confirmat 

tradiţia, printre ele găsindu-se 21 de copii, cu vârste între 18 luni 
şi 12 ani, 8 femei şi 13 bărbaţi, circa 40 în total; dar probabil că 
pruncii, ale căror oase prea moi nu rezistă, au fost mai numeroşi, 
probabil majoritatea. 

In plus, se observă că aproape toate obiectele aruncate în put 
fuseseră intenţionat sparte în prealabil, „ucise”, cum este 
obiceiul în multe ţări, pentru ca prin această „moarte rituală” 
spiritul ofrandei să fie definitiv neutralizat. 

In cursul anilor 1920 şi 1930, convulsii politice au agitat 
Yucatanul şi, ca urmare a diferitelor tulburări, ferma lui E. H. 
Thompson a fost arsă, biblioteca şi atelierele-depozit, de 
asemenea, distrugându-se lucrările şi tezaurele. Din fericire, 
numeroase piese de o mare valoare arheologică fuseseră 
transportate mai devreme în Statele Unite, la Cambridge 
(Massachusetts). La muzeul Peabody de arheologie şi etnologie 
al Universităţii Harvard care a participat financiar la lucrări. Din 
această cauză, guvernul mexican a cerut o despăgubire de 
500.000 de dolari lui Thompson care, neputând plăti şi-a văzut 
proprietatea confiscată şi i s-a interzis de a mai locui în Mexic. 

Cercetarea obiectelor a arătat că unele proveneau de foarte 
departe: din Oaxaca, din Mexico. Din Honduras, din Guatemala şi 
chiar din Columbia şi Panama! Obiecte din jad, fiind datate din 
anul 690, cum este cazul unei mărgele, adusă probabil din 
Palenque, după cum indică stilul şi din anul 706, în cazul unui 
mic cap (8,5 cm) bărbătesc din jad, provenit din Piedras Negras 
şi care fusese spart intenţionat. Aceste două obiecte preţioase 
fuseseră aruncate în puț chiar în acei ani? Sau fuseseră păstrate 
peste secole, ca bijuterii preţioase, de persoane care au venit 
apoi să le arunce în cenot? Nu se ştie. Numeroase obiecte provin 
din epoca tolteco-itza din secolele XI şi XII, dar asta nu 
dovedeşte că acest loc de pelerinaj n-a fost vizitat chiar din 
primele secole. 

In 1960-1961, o echipă americano-mexicană a reluat lucrările 
cu oameni-broască şi un material modern, din care un aparat 
injector şi aspirator cu presiune de aer care a adus la lumină 
ofrande şi fragmente de ţesături şi chiar păpuşi moderne 
îmbrăcate în mătase artificială. Aceasta dovedeşte că puţul nu și- 
a pierdut nici astăzi atracţia şi virtuțile sale şi nici puterea de 
fascinaţie asupra oamenilor simpli. 

Se poate vorbi de cruzime? 


Odată cu venirea oamenilor de pe platoul central şi de pe 
coasta golfului, sacrificiile s-au înmulţit şi au provocat o 
recrudescenţă a activităților războinice, necesare pentru 
împrospătarea continuă a prizonierilor, condamnaţi să fie ucişi 
pentru a-i satisface pe zeii însetaţi de sânge. Pentru a răspunde 
acestei macabre şi neîncetate exigenţe, războiul sacru între 
oraşe a devenit o instituţie de stat! La Chichen ltza, capetele 
sacrificaţilor erau expuse departe de cenotul sacru, pe un 
podium lung (60x12 m) izolat în marea piaţă ceremonială, ceea 
ce ne face să credem că sacrificiile aveau loc în acest sector. 
Acel masiv de zidărie, numit tzompani!i, un altar în care se 
îngrămădeau craniile, nu era cunoscut până atunci în teritoriul 
maya. El era împodobit pe patru laturi cu o friză din cranii 
macabre văzute din profil şi străpunse de ţăruşi. La câţiva paşi, 
la templul denumit al Vulturilor, se poate vedea această pasăre 
răpitoare, simbol solar desigur, dar, de asemenea, simbol al unei 
caste militare, repetat adesea în basorelief, în alternanță cu 
jaguari - simboluri stelare - şi ei patroni ai unui ordin războinic, 
toţi devorând inimi de oameni. Smulgerea inimii era legată de 
cultul lui Kukulkan, devenit zeul astral Venus, de cultul solar şi de 
cel al forţelor diurne şi nocturne. Acest obicei sângeros de 
sacrificare a oamenilor, prea puţin potrivit la origine cu 
temperamentul maya, va continua şi după cucerirea spaniolă, se 
pare, dar mai rar. Una din primele măsuri ale invadatorilor a fost 
de a interzice aceste sacrificii, dar un obicei milenar nu se 
schimbă într-o zi şi se cunosc multe cazuri de sacrificii 
clandestine, după cum dovedesc procesele inchiziţionale din 
secolul XVI. In anul 1562, de exemplu, sunt menţionate două 
cazuri, cel al tânărului care a fost crucificat - se poate observa 
actualizarea procedeelor în funcţie de noua credinţă! - într-un 
cimitir, după care i-a fost extirpată inima pentru a fi dată 
demonilor şi idolilor; celălalt caz a fost povestit de un tânăr 
învăţător mayaş, convertit, dar care continua totuşi să venereze 
şaizeci de idoli moşteniţi de la tatăl său, pe care-i ascunsese într- 
o peşteră - convocat într-o seară de şeful indian din Yaxcaba, 
satul său, i-a găsit pe acest şef împreună cu un tânăr din Tekax 
(un sat din provincia Mani), care avea mâinile legate la spate; 
băiatul era în vizită la rudele sale din partea locului. Vrând 

nevrând. Învățătorul a participat la acest sacrificiu crud. Oameni 
din sat au adus dintr-un câmp de porumb unde erau ascunși, 
vreo zece idoli pe care i-au aliniat în biserică pe frunze de copo. 
Un soi de smochin sfânt; alături de aceste figurine, pe o rogojină, 
au pus un cuţit din silex cu mânerul îmbrăcat cu o pânză albă. 

Dar să-l lăsăm pe Eric Thompson să ne povestească urmarea: 
„Au dezlegat băiatul şi l-au trântit pe rogojină. Preoţii au pus jos 
lumânările pe care le aveau: patru dintre ei l-au prins pe băiat de 
picioare şi de mâini şi l-au ţinut culcat. Pedro Euan, primarul din 
Yaxcaba, a luat cuțitul de silex, a făcut o tăietură în stânga 
pieptului, a apucat inima cu mâna şi a tăiat arterele cu cuțitul. l-a 
dat inima preotului Gaspar Chim, care i-a făcut o tăietură în 
cruce la un capăt şi a ridicat-o deasupra capului. Apoi, a tăiat o 
bucată şi a pus-o în gura celui mai mare idol, cel al lui ltzamna; 
au luat trupul băiatului, inima, sângele pe care-l strânseseră într- 
un urcior mare, idolii şi au revenit în casa şefului indian”. Se 
poate observa înţelegerea secretă, suprapunerea celor două 
culte, cel vechi şi cel creştin: alegerea bisericii ca loc de sacrificii, 
tăietura în cruce pe inimă... 

In anul care a precedat căderea Tayasal-ului, deci în 1696, doi 
dominicani, Cristobal de Prada şi Jacinto de Vargas au suferit o 
cardioctomie, adică smulgerea inimii. Două secole mai târziu, în 
1868. Locuitorii unui sat chamula din Chiapas şi-au dorit să aibă 
propriul lor Christ, un Christ după imaginea celui al spaniolilor 
(ladinos) care „în antichitate l-au ales pe unul din ai lor pentru a-l 
crucifica şi a-l numi Domnul lor”. Ei au crucificat un băieţel de 
zece ani în mijlocul unor nori groşi de fum de copal şi într-o 
exaltare extremă a sătenilor veniţi să asiste la această atroce 
ceremonie. 

Aceste cardioctomii, aceste sacrificii sângeroase ne dezgustă 
astăzi, desigur, dar nu se poate nega că au fost făcute din 
motive superioare, excluzând orice urmă de sadism. Din contră, 
victima era foarte respectată şi considerată ca sfântă după 
moarte; era o sălbăticie, fără îndoială, dar categoric nu era ură. 
Jacques Soustelle a remarcat absenţa torturilor sadice, ca şi acea 
stranie complicitate dintre victimă şi sacrificator şi acceptarea 
stoică, de către primul, a unei soarte considerată glorioasă: „Nu 
lipsesc povestirile în care unor astfel de prizonieri li se oferă 
viaţa şi ei o refuză şi se duc singuri să se aşeze sub cuţit. O 
stranie legătură se stabileşte între prizonier şi cel care, 
capturându-l, îl duce la moarte: primul îi numeşte pe al doilea 

tată venerat”. Şi pentru a-l face să accepte mai uşor sfârşitul, de 
ce nu l-ar fi drogat cu un stupefiant cu scopul de a-i micşora 
suferinţele? 

„Chiar noţiunea de cruzime capătă sensuri diferite în funcţie 
de regiuni şi epoci, notează J. Soustelle şi cursul Istoriei este 
jalonat de masacre, de suplicii, de oraşe distruse, de populaţii 
exterminate, de eretici arşi, de prizonieri chinuiţi în sute de 
feluri...” 

Probabil că mayaşi, dacă ar fi asistat în Franţa, o mie de ani 
mai târziu, la Marea Teroare din iunie-iulie 1794, ar fi fost 
deosebit de şocaţi de metodele de exterminare, de căruțele 
încărcate de condamnaţi şi de miile de decapitări care se 
încheiau uneori cu cântece de răzbunare; unde era „necesitatea 
divină” a acestor hecatombe? In nici un caz morţii Revoluţiei nu 
luptau contra haosului, nu hrăneau astrele. La Paris, un 
funcţionar meticulos, Fouquier-Tinville, înecat în dosare, constata 
că atunci capetele cădeau „ca ţiglele de ardezie pe vreme de 
furtună”. Poate că mavyaşii au făcut mai puţine omoruri şi 
execuţii într-un mileniu decât Revoluţia într-un singur an, 1794... 
Aztecii, sângeroşi din fire, au fost puternic surprinşi de războiul 
exterminator pe care l-au purtat contra lor conchistaaorii. 


Scrisul. 


|n afară de organizarea şi desfăşurarea ceremoniilor, clerul 
avea în sarcina sa tot ce era în legătură cu activităţile spirituale, 
intelectuale şi culturale, reunite într-o singură preocupare 
religioasă: să nu-i supere pe zei şi să caute să le afle intenţiile. 
Transformarea lumii depindea de voinţa lor şi de felul legăturilor 
lor cu oamenii, însărcinaţi de ei să-i venereze şi să-i hrănească. 
Mayaşii trăiau cu teamă continuă în aşteptarea celui de-al 
cincilea cataclism care va veni cu siguranţă şi care va fi preludiul 
unei noi creaţii, în măsură să-i satisfacă mai mult pe zei, poate 
decepţionaţi de oamenii de acum. In fond, indienii trăiau cu 
teama că nu sunt buni credincioşi şi că sunt incapabili să-i 
fericească pe zei. Convinşi cum erau că istoria universală era 
supusă alternanţei perioadelor diferite, întrerupte de cataclisme, 
mayaşii trăiau în aşteptarea unui nou sfârşit, ceea ce îi făcea să 
fie fascinaţi de scurgerea timpului. Toată perioada scursă căpăta 

din această cauză un aspect sacru şi era venerată ca atare: anii, 
lunile, săptămânile şi chiar zilele erau considerate nişte zei! 

Inainte de toate, era important să contabilizeze acest timp 
trecut şi să tragă concluzii pentru viitor, deoarece mayaşii 
observaseră aspectul său ciclic şi repetitiv: zi după noapte, 
anotimp după anotimp, mersul astrelor... Trebuia deci înscrise 
toate aceste observaţii, importante şi susceptibile de a fi folosite 
pentru prezicere; trebuia deci să ştie să scrie şi să socotească. 
Ori, „din cele 123 de familii etnice care populau cele două 
Americi înainte de cucerirea spaniolă, a notat Ferdinand Anton, 
interesat de universul maya, mayaşii au fost singurii care au 
dezvoltat o adevărată scriere”. Ştim deja că înaintea lor au fost 
oamenii din La Venta, iar ei n-au făcut decât să le dezvolte 
moştenirea: aceşti enigmatici olmeci născociseră o scriere 
complexă, embrionară, pe care mayaşii au transformat-o într-o 
scriere, aparent nealfabetică, deoarece are între 450 şi 500 de 
semne diferite, denumite glife. Semne care par mai curând 
ideograme deoarece, în loc să dea adevărate reprezentări grafice 
ale obiectelor, cum procedează scrierea pictografică. Aceste glife 
sunt atât simboluri, cât şi elemente determinante şi chiar sunete, 
dacă luăm în consideraţie ultimele lucrări. Dacă unele glife aveau 
chiar valoarea sunetelor înseamnă că mayaşii erau pe drumul 
grafiei alfabetice şi fonetice, în prezent, noi nu înţelegem decât 
aproximativ o treime dintre aceste semne, adică mai puţin de 
200. 

Nu putem să nu presupunem că cele care nu pot fi citite sunt 
silabice şi servesc deci să exprime sunetele, deci limbajul. 
Semnele neînţelese ar f i prea puţine dacă ar fi ideograme, 
pentru că n-ar putea fixa toate ideile şi miile de cuvinte ale unei 
limbi. Cercetătorii ruşi au ajuns la concluzia că e vorba fie de 
prefixe, fie de sufixe. Matematicienii siberieni, sub conducerea 
profesorului Sobolev şi cu ajutorul unui calculator electronic, au 
crezut că sunt aproape de rezolvare; se putea citi, într-o revistă 
moscovită: „Studiind regularitatea construirii componentelor 
frastice, a frazelor şi a grupelor de fraze, trei tineri cercetători 
siberieni, Ustinov, Kosarev şi Evreinov, au putut separa 
substantivele cu sens deosebit”. Este analiza recurenţei sau a 
frecvenţei cu care apar anumite semne care permite să fie 
considerate prefixe şi sufixe. Dintre rezultatele obţinute anterior 
acestor lucrări, trebuie să apreciem lucrările lui Morley, Gann şi 
Thompson care au avansat mult în decriptarea acestei scrieri 

ciudate. Au fost descoperite până acum mai mult de o mie de 
texte pe care se poate exercita perspicacitatea savanților; ele 
figurează pe stele, panouri de piatră sau de lemn - ne gândim la 
minunatul relief“ din muzeul din Basel, provenind din Tikal - pe 
părţile verticale ale scărilor, piese de jad, vase policrome şi în 
cele doar trei codexuri, trei carnete pliate ca un acordeon. Din 
aceste texte, doar părţile legate de cronologie, de calcule, de 
astrologie şi, în oarecare măsură, de panteon, sunt înţelese de 
specialişti. Un progres serios în citirea lor s-a putut realiza 
datorită relatării episcopului de Merida, faimosul Diego Landa, 
ajuns în Yucatan în 1549. In cartea sa, scrisă după 1566, ela 
vorbit de această scriere şi a transcris cu ajutorul ştiutorilor de 
carte indieni numele celor douăzeci de zile ale lunii şi cele 18 luni 
ale anului maya. Aceasta îl absolvă poate de absurda ardere pe 
rug inchizitorială din Mani. Care a prefăcut în cenuşă circa 5.000 
de idoli, 20 de stele, 13 altare, 27 superbe manuscrise şi alte 187 
de manuscrise mai mici şi de toate formatele, dacă-i dăm 
crezare iezuitului Domingo Rodriguez. „Aceşti oameni, scria 
Landa, folosesc unele semne sau unele litere cu care ei înscriu în 
cărţile lor istoria veche şi doctrinele ei. Datorită acestor litere, ca 
şi desenelor şi figurilor, ei îşi cunosc istoria, o fac de înţeles 
pentru ceilalţi şi-i învaţă şi pe urmaşi. Am găsit un număr mare 
de astfel de cărţi şi cum ele nu conţineau nimic care să nu fie în 
legătură cu superstiţia sau minciunile satanice, le-am ars pe 
toate, spre marea lor supărare, care s-a manifestat cu o 
surprinzătoare violenţă şi cu disperare”. 


46 sculptură în care motivul iese în relief mai mult sau mai puţin pe 
un fond. 

[+ LL: Doo Doha: 


Sacrificiu mayaş - mayaşii considerau că inima 
smulsă din pieptul victimei se transformă într-un 
astru reintegrându-se circuitului universal 


Stelele din piatră şi cultul lor. 


In timpul marii epoci clasice şi în special spre sfârşitul ei, 
mayaşii aveau obiceiul să înalțe la fiecare katun - douăzeci de 
ani - apoi din zece în zece ani şi, curând, la fiecare cinci ani, în 
marea piaţă de ceremonii a oraşelor lor, o stelă sculptată, 
comemorativă, a cărei ridicare, probabil, se făcea cu un mare 
număr de participanţi, prilej pentru ceremonii şi serbări, în mai 
mult de 100 de oraşe, au fost găsite aproape o mie de stele - 86 
doar în oraşul Tikal - de exemplu, numai pentru anul 790, 
sărbătorind această dată, au fost găsite stele în nu mai puţin de 
nouăsprezece oraşe. 

Ele aveau o secţiune pătrată, rareori depăşind 3 metri în 
înălţime; una dintre ele, aflată la Quiriga. Datând din 771, cu cei 
11 metri în înălţime şi cele 65 de tone în greutate, este o 
excepţie. Adesea, un altar mic, monolit, cu forme care variază de 
la un simplu cilindru la reprezentări de animale foarte 
complicate, stă alături de stelă; unele din aceste altare sunt 
sculptate ca nişte dragoni mitici fabuloşi. Acest tandem stelă- 
altar pare originar din marele oraş Tikal. Aproape toate stelele 
sunt sculptate pe cele patru feţe şi reprezintă, în general în 
altorelief“”, un personaj stând în picioare, cu găteli bogate, ţinând 
în braţele strânse la piept, o bară ceremonială. Este, fără 
îndoială, un preot-astronom, îmbrăcat într-un costum luxos şi 
încărcat de bijuterii de o extremă complexitate; în spaţiul lăsat 
liber în jurul lui se înşiruie coloane de glife nedescifrate. 
Necunoscând semnificaţia acestor texte, nu se poate explica 
motivul ridicării periodice a acestor monoliţi care continuă să ne 
pună întrebări. Odinioară pictate în culori vii, aceste stele au 
astăzi o frumoasă patină monocromă. 

Timp de 6 secole - 292 şi 909 din era noastră pot fi datele 
extreme - au fost înălțate stele în centrul oraşelor. Dacă la 
venirea cuceritorilor spanioli locuitorii uitaseră total semnificaţia 
şi rolul lor exact, ele exprimă totuşi importanţa permanentă pe 
care cosmosul şi scurgerea timpului o aveau în viaţa strămoşilor 
lor. Se presupune că acele codexuri au varietate a reliefului, în 
sculptură, în care formele se desprind puternic, fără să piardă 
însă contactul cu fondul. 


Preluat ştafeta de la stelele de piatră în epoca de renaştere, 
deoarece, să ne amintim, în jur de 850-900 a avut loc ciudatul 
colaps care a acţionat asupra lumii maya. In paranteză, putem 
încerca aici următoarea schemă: lemn - piatră - pergament, care 
dă ordinea progresivă de folosire a materialelor care au servit pe 
rând ca suport pentru scris; piesele iniţiale, pe lemn, au dispărut 
din păcate, din cauza materialului slab şi a umidității generale, 
ambiante. Aşadar nu am putut găsi acele dovezi emoţionante ale 
tatonărilor unei scrieri care-şi căuta drumul. Ca şi Atena, născută 
gata înarmată şi cu coif din capul lui Zeus, scrierea maya ne este 
cunoscută doar în stadiul său adult şi încheiat; şi nu este unul din 
cele mai mici mistere mayaşe. 


17 Varietate a reliefului, în sculptură, în care formele se desprind 
puternic, fără să piardă însă contactul cu fondul. 

Cele trei codexuri. 


Trei codexuri mayaşe (codices) au rezistat, din întâmplare, 
perioadei coloniale şi se găsesc astăzi la Dresda, la Madrid şi la 
Paris; un al patrulea, găsit de curând, n-a putut fi încă desfăcut. 
In total, împreună cu codexurile din platoul mexican, ne-au 
parvenit doar 17 dintre aceste preţioase manuscrise; mai multe 
mii au fost distruse de cuceritorii iberici. Ele sunt pliate ca un 
acordeon, cu multe foi scrise şi pictate pe cele două feţe; cele 
mai multe sunt făcute dintr-un fel de hârtie groasă numită huun. 
Obţinută prin pisarea fibrelor vegetale ale cojii de Ficus 
cotinifolia - un smochin sălbatic - acoperită mai întâi cu o răşină 
(gumă naturală vegetală), apoi cu un strat fin de var stins, 
acoperit şi el cu amidon; pregătirea se aseamănă cu a unei 
fresce. Pliate şi suprapuse, foile arată ca o carte. Unele au fost 
făcute din piei fine de cerb-lopătar. Vopsite pe ambele feţe în 
culori deschise şi delicate, paginile sunt umplute cu texte şi 
desene, cu viniete reprezentând personaje cel mai adesea 
mitice. Aceste cărţi ne vorbesc de divinităţi, de astronomie, de 
horoscoape, de ritualuri religioase - în partea care s-a putut 
înţelege, deoarece din 372 de glife catalogate, 200 au rămas 
total de neînțeles. 

Codexul din Dresda (numit codex Dresdensis), cel mai frumos 
şi mai complet din cele trei (3,5 x 0,2 x 0,09 m) datează, se pare, 
din secolele XI sau XII şi recopiază un original din perioada 
clasică; de-a lungul celor 78 de pagini, el vorbeşte de eclipse, de 
revoluțiile sinodice“ ale lui Venus, de riturile religioase şi de 
practicile ghicitului. Plecând de la acest codex din Biblioteca din 
Dresda, Ernst Forstermann, funcţionar al acestei biblioteci, a 
reuşit să descifreze o parte a calendarului maya şi calculul lung 
care permite să se precizeze o anumită dată pornind de la 
punctul de plecare al cronologiei maya, cu ajutorul unei serii de 
glife. Forstermann s-a ambiţionat să descopere conţinutul acestei 
scrieri, până atunci ilizibile şi a fost primul, în 1887, care şi-a dat 
seama că era vorba de tabele referitoare la planeta Venus. John 
Teeple, un inginer chimist, nevoit să călătorească mult cu trenul 


48 Durata cuprinsă între două treceri consecutive, ale unei planete 
sau ale unui satelit prin acelaşi punct. 

din cauza meseriei lui, a folosit acest timp pentru a pătrunde în 
sistemul complex al acestor tabele; unul din ele, de exemplu, dă 
69 de date de eclipse solare posibile, pentru o durată de 33 de 
ani în viitor... de la data întocmirii codexului, desigur. Acest 
preţios manuscris a fost descoperit la Viena în 1739 şi cumpărat 
mai târziu, de biblioteca Saxoniei din Dresda. Codexul Troano- 
Cortesianus din Madrid, al doilea supravieţuitor de acest gen, se 
întinde pe mai mult de 7 metri (7,15x0,24x0,13 m), are 112 
pagini şi ar putea data din secolul XV; el tratează despre 
prevestiri şi apare ca un fel de culegere de indicaţii pentru 
preoţii-vraci; probabil că tratează şi ceremoniile legate de 
problemele artizanatului şi despre riturile legate de sărbătoarea 
Anului Nou. Probabil că a fost tăiat în două, la o dată 
necunoscută, deoarece două biblioteci din Madrid le împărţiseră 
odinioară sub numele de codex Troano şi de codex Cortesianus. 
S-a demonstrat mai târziu că ele formau un singur tot şi 
amândouă părţile au fost reunite la Muzeul de Arheologie şi 
Istorie din Madrid. 

Al treilea exemplar, codex Peresianus, de la Biblioteca 
Naţională din Paris, este, de asemenea, din epoca târzie (secolul 
XV) şi, aflat în stare proastă, pare incomplet; el se desfăşoară pe 
1,45 m şi nu are decât 22 de pagini; este, de asemenea, un fel 
de culegere de căpetenie pentru preoţii-vraci; s-ar putea ca 
profeţiile din acest manuscris să fi avut un caracter istoric, 
deoarece evenimentele viitoare erau, în concepţia maya, 
proiectări ale trecutului, repetări inevitabile ale evenimentelor 
anterioare. Pe o altă faţă, el vorbeşte de zeii katune/or (7200 zile 
sau două decenii) şi ai tunel/or (anii), ca şi de ceremoniile legate 
de succesiunea câtorva din aceste katune. Cu toate că nu este 
foarte vechi, stilul îl apropie de reliefurile din Quiriga şi din 
Piedras Ne-gras. A fost descoperit în 1860 într-un coş cu hârtii 
vechi, abandonat într-un şemineu al Bibliotecii Naţionale din 
Paris; iar cum banda de hârtie care-l înfăşură purta numele 
Perez, i s-a dat numele de codex Peresianus. 

Urnă pentru arderea tămâiei figurându-l pe Zeul Ploii, 
Chac, identificabil după nasul în formă de trompă; se 
poate observa că oferă o inimă drept ofrandă - Mayapan, 
Mexic. 

Cărțile mayaşe din timpuri coloniale. 


Nu este posibil ca mayaşii să fi avut o literatură aşa cum o 
înţelegem astăzi, excepţie făcând mitologia şi cosmogonia. Din 
fericire, imediat după cucerirea spaniolă, ştiutorii de carte indieni 
au avut iniţiativa fericită de a transcrie, cât au putut de bine. 
Adesea pe caiete simple şi în limba lor, dar fonetic, cu ajutorul 
caracterelor latine, tradiţii orale şi vechi povestiri din trecut de 
un interes deosebit. Cele mai cunoscute şi mai preţioase din 
aceste cărţi sunt Analele cakchiquelilor (numite şi Memorialul de 
la Tecpan Atitlan), păstrate la Biblioteca Universităţii din 
Pennsylvania şi care tratează despre trecutul acestui popor; 
Popol-Vuh, scris în anii 1550 la Chichicastenango, adevărată 
biblie a mayaşilor quichei din Guatemala, al cărui manuscris 
original a fost găsit în 1928 de Walter Lehmann. În colecţia Ayer 
de la „Newberry Library” din Chicago, după care fusese făcută 
traducerea la începutul secolului XVIII de către preotul Francisco 
Jimenez; această carte a păstrat cel mai complet mitul indian al 
Creaţiei; în sfârşit, lucrarea împărţită în zece culegeri, denumită 
Chilam  Balam (se precizează adesea locul de origine a 
manuscrisului: Mani, Chumayel, Tizmin, Nabula, Ixil, Telchac, 
Tusik...), toate conservate în Biblioteca Universităţii din 
Pennsylvania. Cel mai important din ele, cel de la Chumayel, cu 
toate că a fost întocmit în 1782 de indianul Jose Hoil, tratează 
perioada precorteziană: cel din Nabula, scris în 1673, se referă la 
o teribilă epidemie care a decimat districtul; cel din Telchac 
grupează informaţii istorice, predici, texte religioase catolice etc. 

Morley traduce numele Chilam Balam prin „Cartea 
Ghicitorului” sau „Cartea lucrurilor secrete, oculte”, chilam 
însemnând „ghicitor” şi balam „jaguar”, dar şi probleme 
misterioase şi oculte; este adevărat că, bazându-se în special pe 
calendarul sacru, această carte conţine nenumărate profeţii şi 
mistere, în paralel cu o cronică a Yucatanului care relatează două 
invazii mexicane pe teritoriul maya. Prima condusă de Kukulkan, 
puţin înainte de anul 1000, a doua de xilcallanca-nahuaşii care l- 
au ajutat pe suveranul maya Hunac Ceel - faimosul 
supravieţuitor din cenotul sacru din Chichen Itza - să-i respingă 
pe itzaşii din Chichen. Spre deosebire de Popol-Vuh, lucrare 

referitoare la mayaşii din sud, cărţile culegerii Chilam Balam se 
referă la mayaşii din nordul Yucatanului. Pe ansamblu, ele rămân 
cărţi istorico-religioase, îmbinate cu profeţii, cu precepte rituale, 
incantaţie, magie, frânturi din cronici, totul provenind din 
vremurile cele mai îndepărtate; cele mai recente sunt relatările 
unor migrări de triburi, cu enumerarea tuturor etapelor şi 
opririlor succesive pe parcurs. Stilul cu ton de vrajă şi cu 
elemente redundante îl face pe Eric Thompson să creadă că 
„acest caracter de repetare continuă, antifon“, a versurilor 
mayaşe probabil că se regăseşte în textele hieroglifice. Glifele 
care par a avea o dublă funcţie corespund acestei ipoteze. 
Rugăciunile mayaşilor actuali au, de asemenea, calităţi literare 
deosebite şi au tendinţa să ia această formă de contrasubiect50. 

Aceste cărţi diferite, întocmite în perioada colonială, au găsit 
mereu traducători şi exegeţi din diferite domenii de activitate, 
ca; Adrian Recinos, Villacorta, Delia Goetz, Ralph L. Roys, 
Leonhard Shultze Jena, D. J. Brinton, Juan Martinez Hernandez, 
Barrera Vasquez... şi Benjamin Peret care a ajuns în Mexic în 
1941. De curând, profeţiile din Chilam Balam au atras atenţia 
scriitorului J. M. G. Le Clezio care a tradus în septembrie 1976 în 
limba franceză această „carte magică”. Despre aceste profeţii şi 
povestiri se spune în prefața lui Le Clezio că „vin de la începutul 
timpurilor, dense, asemănătoare cu stelele de piatră. Ele sunt 
pline de simboluri şi de semne, ca şi cum ar fi scrise în vis, fiind 
fragmentate de pasajele negre ale uitării”. 

J. Soustelle scria într-un articol recent: „Scribii, magicienii, 
înţelepţii indieni, care la invocaţia Preotului-jaguar, în secret şi cu 
teamă, au smuls cu grabă neantului fragmentele unei ştiinţe 
străvechi, îşi întindeau mâinile spre noi, fără a ne cunoaşte. 
Acum trebuie ca noi să le apucăm...” Şi gândindu-se şi la Popo/- 
Vuh, Soustelle se înduioşa în faţa acestor „sărmane manuscrise, 
copiate şi recopiate pe caiete simple, mărturii emoţionante ale 
unui efort pasionat a celor rămaşi din intelectualitatea autohtonă 
pentru a salva ceva din acest imens naufragiu”. 


49 versete sau parafrazări din psalmi care se repetă de două coruri 
sau două voci, ca şi cum şi-ar răspunde reciproc. 
50 Fragment melodic concomitent cu tema. 

Popol-Vuh. 


Popor-vun, care se referă în acelaşi timp la mituri, la legende, 
la cosmogonie şi la istoria mayaşilor quichei din Guatemala, este, 
în primul rând, istoria Creaţiei, o Creaţie care se împarte în patru 
acte, în patru Creaţii succesive; şi această concepţie originală a 
fost împărtăşită de toţi  mezoamericanii. „Această carte 
admirabilă, consideră J. Soustelle, este însufleţită de un suflu 
biblic... şi cărţile din Chi/am Balam nu ajung la acelaşi nivel de 
intensitate literară şi metafizică”. Dar mai înainte de a ne referi, 
într-o oarecare măsură, la această carte de o deosebită 
importanţă care este Popo/-Vuh, să căutăm să înţelegem cum şi 
pentru ce conţinutul său nu s-a pierdut, ba chiar s-a transmis cu 
o precizie tulburătoare, aşa cum a dovedit-o captivanta exegeză 
a lui Raphael Ginard. Un text al lui Bartolomeo de Las Casas, 
apostolul indienilor, ne lămureşte foarte bine asupra rolului şi 
cunoştinţelor cronicarilor-analişti mayaşi. Aceşti cronicari şi 
istorici cunoşteau originile şi toate lucrurile legate de religie, de 
zei şi de cultul lor, ca şi despre întemeietorii oraşelor şi cetăților. 
Ei relatau despre regii şi nobilimea de la începuturile istoriei lor, 
despre regatele lor, cum erau aleşi şi cum îşi urmau unul altuia la 
tron, numărul şi valoarea prinților care au realizat lucrări, acţiuni 
şi fapte memorabile, bune şi rele, dacă au condus bine sau rău, 
care erau oamenii virtuoşi sau eroii, în ce războaie s-au luptat şi 
cum s-au pus în evidenţă, care au fost obiceiurile lor vechi şi 
primele populaţii, schimbările în bine sau dezastrele pe care le- 
au suferit, în sfârşit, tot ce aparţine Istoriei, pentru a putea 
înţelege şi memora faptele din trecut. Aceşti cronicari ţineau 
socoteala zilelor, lunilor şi anilor. Chiar dacă nu au avut o scriere 
ca a noastră, ei aveau totuşi semnele lor pentru scris cu ajutorul 
cărora se făceau înţeleşi... încât am putea spune că scrierea 
noastră nu le-ar fi fost de mare folos. 

Existenţa unui fel de administrații cu scribi însărcinaţi să 
înscrie pe pergament evenimentele importante, este confirmată 
de valorosul cronicar spaniol din timpul Cuceririi, Bernal Diaz, 
care scrie: „Se pare că Montezuma ştia de sosirea noastră, când 
am debarcat prima dată cu Francisco Hernandez de Cordoba şi 
că el a ştiut dinainte ce s-a întâmplat în bătălia de la Catoche, ca 
şi la Champoton... Toate aceste evenimente i-au fost arătate pe 
o stofă pictată”. 

Dar să ascultăm ce mai spune Las Casas: „Existau întotdeauna 
astfel de cronicari deoarece, în afară de faptul că aceasta era o 
profesie care se transmitea din tată în fiu, foarte apreciată în 
întregul stat, întotdeauna cel care o exercita trebuia să-şi înveţe 
doi sau trei fraţi sau rude din aceeaşi familie despre tot ce era în 
legătură cu cronicile. El scria continuu, toată viaţa şi la el se 
apela când apărea vreo problemă neclară. Dar nu numai noii 
cronicari îi cereau sfatul, ci şi regii, prinții şi chiar preoţii. În toate 
problemele confuze ce puteau apărea în legătură cu ceremoniile 
şi preceptele religioase, cu sărbătorirea zeilor şi cu tot ce avea 
legătură cu domeniile anterioare în probleme profane, din 
momentul în care aveau o anumită importanţă, se adresau 
cronicarilor, în funcţie de problema respectivă”. 

Se înţelege acum cum au fost transmise fără întrerupere 
cunoaşterea şi înţelegerea trecutului marilor lor strămoşi, chiar 
când aceasta se făcea, la început, sub formă exclusiv orală. 

Chiar dacă textul din Popo/-vuh care a ajuns până la noi a fost 
scris aproximativ în 1550. in dialect quiche, transcris cu litere 
latine de un cronicar nobil destituit din funcţia sa, important 
rămâne volumul de cunoştinţe transmis până la el; şi pare un 
miracol că a avut iniţiativa de a le pune pe hârtie, sperând 
neîndoielnic că într-o zi textul lui va reînvia, ceea ce s-a şi 
întâmplat. Un dominican, preotul Francisco Jimenez, de care am 
mai vorbit, l-a descoperit în secolul XVIII, în satul Santo-Tomas 
Chichicastenango şi l-a tradus pentru prima dată. Apoi, 
neobositul şi zelosul abate Brasseur de Bourbourg i-a dat o nouă 
versiune, înaintea celor mai recente, ale lui Adrian Recinos. 
Villacorta şi Leonhard Schultze Jena. Marele scriitor guatemalez 
Miguel Angel Asturias, decedat în 1974. S-a inspirat din el şi chiar 
stilul său este influenţat de această cunoaştere aprofundată a 
„bibliei” strămoşilor săi. 

Adevărată Geneză a mayaşilor quiche scrisă dintr-o suflare, 
fără capitole, Popo/-vuh este textul principal din care putem 
înţelege sufletul maya în intimitatea lui. Elveţianul Raphael 
Girard, care trăieşte în Guatemala, a făcut o analiză profundă şi 
clară a textului, cu ajutorul unei metode de analiză originală care 
face apel în acelaşi timp la etnografie, economie, botanică, 
mitologie, religie... R. Girard demonstrează că mitologia, axa 
conducătoare a cărţii, este „izvorul explicaţiei” şi „modelul 
suprem al artei care exprimă sentimentul religios şi forma 
socială a fiecărei epoci”. în plus, el constată permanenta 

legătură dintre miturile din Popo/-Vuh, arta şi riturile din epoca 
arheologică şi arta şi riturile culturii actuale a mayaşilor quiche, 
ceea ce dovedeşte permanenţa ideilor de-a lungul secolelor”. 
Jean Babelon se alătură acestei concepţii când scrie: „Popo/-Vuh 
este cel mai puternic evocator din documentele care ne-au 
transmis imaginea unui popor. Imagine dintr-un relief baroc - 
abracadabrant! Scrie el - violent colorată, grandioasă ca tabloul 
unei Geneze biblice, în acelaşi timp carte de poveşti, cronică şi 
culegere de reţete magice, întocmită de astrologi supuşi puterii 
vrăjitorului”. 


Creaţia după Popol-Vuh. 


P opol-Vuh relatează mitul Creaţiei aşa cum îl înțelegeau 
mayaşii şi expune evoluția umanității cu creaţiile sale diferite şi 
cataclismele sale succesive. La început, nu se ridicaseră din 
haosul primordial decât cerul şi apa în care nu mişca nici măcar 
un rac! „Nu era decât nemişcarea şi tăcerea în întunericul 
nopţii”. Dar. Prin puterea Cuvântului şi strigând doar „Pământ”, 
zeii creatori, Gukumatz şi Hurakan (din care vine cuvântul nostru 
„uragan”) l-au făcut să apară. L-au îmbrăcat imediat cu păduri, 
câmpii şi râuri, l-au populat cu o mulţime de animale, fiecare 
specie cu propriile deprinderi şi obiceiuri, cu funcţia sa şi 
aşezarea sa specifică. Dar aceste animale n-au putut să-i 
cinstească pe zei; atunci au fost menite să nu servească decât ca 
hrană şi deci să fie ucise şi mâncate. Zeii creatori au modelat 
apoi fiinţe din argilă care n-au avut nici inteligenţă, nici 
sentimente, fără stabilitate, fără forme, neputând să vorbească 
şi să-i cinstească pe zei. Decepţionaţi, zeii s-au grăbit să-i 
distrugă, dizolvându-i în apă. 

După sfatul vrăjitorilor şi vânătorilor, zeii au sculptat apoi 
fiinţe din lemn, care vorbeau, mâncau, procreau, dar figurile lor 
rămâneau... de lemn, fără viaţă şi expresie, cu membre, dar fără 
degete la mâini şi la picioare şi cu o carne galbenă, fără sânge. 
Inteligența lor era slabă; lipsiţi de sentimente, ei nu-i băgau în 
seamă pe zeii lor creatori. Descurajaţi, zeii i-au înecat în potopuri 
de apă întunecată, care au acoperit scoarţa terestră ca o răşină 
groasă. Tot universul a luat parte la distrugerea acestor triste 
marionete, a acestor „Pinocchio” fără suflet şi Creaţia întreagă s- 

a ridicat contra lor; păsările mai întâi şi între ele şi curcanii; chiar 
şi uneltele din gospodării, oalele de fiert şi tigvele, sitele şi 
metatele (pietre de măcinat) au participat prefăcându-i în 
pulbere sau obligându-i să fugă şi să se refugieze în arborii cei 
mai înalţi, care au început să se clatine şi ei ca să-i alunge: din 
această cauză, maimuţele, care sunt descendenţii lor, trăiesc în 
copaci, în paranteză, notăm că această pitorească revoltă a 
uneltelor contra stăpânilor lor se regăseşte şi în mitologia 
peruviană; toată această lume supranaturală şi fantastică 
dovedeşte, de asemenea, ironia muşcătoare, o altă trăsătură 
proprie populaţiei maya, care este înclinată spre ironie şi critică. 

Atunci, zeii au luat o nouă iniţiativă: au frământat fiertură de 
porumb din speciile galbenă şi albă. Pe care au furat-o prin 
viclenie, cu ajutorul vulpii, coiotului, corbului şi papagalului, din 
mijlocul unui munte care ascundea grăunţele în măruntaiele 
sale. Au modelat patru oameni la început, dar le-au dat simţuri 
prea perfecte, care le permitea să vadă până la infinit. Gândirea 
lor. De asemenea, putea să cuprindă tot şi să înţeleagă tot. 
Neliniştiţi în faţa acestor genii - egalii lor! - zeii le-au suflat în 
faţă şi privirea oamenilor s-a voalat, vederea le-a slăbit imediat. 
„N-au mai văzut decât ceea ce era apropiat şi numai asta a 
rămas limpede pentru ei!” Zeii le-au dat apoi soţii, pe care le-au 
găsit „cu bucurie” lângă ei când s-au trezit. De acum încolo, 
zorile vor înroşi cerul la răsărit în timp ce Steaua de Dimineaţă 
va anunţa Soarele. Aceste fiinţe - oamenii - cunoscând 
ceremonialul religios, i-au satisfăcut pe zei, care i-au privit cu 
bunăvoință şi le-au primit ofrandele. Uitându-se la Steaua 
Dimineţii, aceşti strămoşi ai mayaşilor istorici s-au rugat: „slavă 
ţie, o, Creatorule, o, Făuritorule, tu care ne vezi şi ne auzi, nu ne 
părăsi, nu ne neglija! O! Zeule, care eşti în cer şi pe pământ, dă- 
ne nouă urmaşi şi prosperitate, atâta timp cât Soarele şi aurora 
îşi vor urma drumul, cât se face încolţirea, ca şi lumina lor. Dă-ne 
nouă posibilitatea de a merge mereu pe căi verzi şi pe poteci 
verzi, să fim liniştiţi şi în pace cu ai noştri, să petrecem o viaţă 
fericită, dă-ne o viaţă, un trai departe de orice învinuire, o, 
Hurakan... Gukumatz, o, tu care zămisleşti şi care dai viaţă, fă ca 
plantele să încolţească şi să fie lumină!” 

Trebuie notat că în gândirea maya, punctul culminant al 
creaţiei nu este apariţia omului ci renaşterea zorilor! Frumoasă 
lecţie de modestie care face din om o fiinţă subordonată şi 
accidentală, în plus, toate acţiunile creaţiei, naşterea lumii sau a 

speciilor de oameni, de animale sau de vegetale, se săvârşesc 
numai noaptea şi trebuie încheiate în zori. Aceasta se practică şi 
acum la quichei şi la chortii la care, după cum observă Girard. 
„actul generator nu se face decât noaptea, ca şi ceremoniile 
cultului agrar, deoarece amândouă sunt o repetare a actului 
grandios al creaţiei cosmice. Procreaţia, ca şi hrănirea, nu este 
un simplu act fiziologic, ci un ritual prin care omul se include în 
sacru... atunci se dezvoltă şi vegetaţia; şi, pentru acest motiv, 
preoţii trebuie să acţioneze în acelaşi fel ca grupul teogonic*! pe 
care ei îl reprezintă. Un atât de ciudat obicei impune 
cercetătorului, care are privilegiul de a asista la aceste 
ceremonii, lungi nopţi de veghe într-o ambianţă profund mistică 
în care el simte cum palpită coardele sensibile ale sufletului 
indigen”. 

Paralel cu această Creaţie în trepte, se desfăşoară şi alte 
mituri, cum este cel al celor doi Gemeni, Hunahpu şi Ixbalamque: 
Hunahpu, cel mai important din cei doi, „cumulează două funcţii, 
scrie Girard: el este zeul Porumbului în timpul perioadei agrare şi 
zeu al Soarelui, în timpul verii. Ceremoniile cultului solar sunt 
celebrate ziua, în public, pentru că ele glorifică Soarele; 
dimpotrivă, cele ale zeului agriculturii se fac noaptea, deoarece 
doar atunci zeii agricultori /ucrează şi sunt secrete”. 

li vedem pe cei doi Gemeni transformând în maimute pe cei 
doi fraţi vitregi ai lor care îi persecutau, apoi, prin viclenie şi 
farmece pun mâna pe echipamentele tatălui lor pentru a juca 
pelotă: mănuşi, şorţ şi scut din piele, mingii din cauciuc... 
mesagerul lor, păduchele, este înghiţit de o broască râioasă pe 
care o mănâncă un şarpe, care este prins, la rândul lui, de un 
erete, ţânţarul face pe spionul şi complicele lor, musculiţa, 
găureşte urciorul bunicii lor pentru a o face să întârzie. Găsim 
aici universul fabulelor cu miraculosul şi caracterul lor vrăjit: 
brusc copacii cresc peste măsură; ţevile de suflat se transformă 
în canoe, ca eroii mitologiei greceşti. Gemenii noştri înfruntă serii 
de încercări prin care trec cu bine. Datorită ajutorului eficace al 
furnicilor şi broaştelor țestoase, ca şi al iepurelui. Dar ei sunt şi 
eroi civilizatori şi epopeea se termină cu indicarea diferitelor lor 
realizări culturale: organizare socială, arhitectură, rituri 
religioase, dar, din păcate şi războiul! 

Plecând de la haosul primitiv, Popol-Vuh se termină când este 
atins un nivel superior de civilizaţie. Urmărind labirintul şi 


51 Ansamblu de divinităţi ale unei anume mitologii. 

meandrele povestirii, cercetând toate detaliile. Raphael Girard s- 
a străduit să descopere sensul ascuns al textului şi să cuprindă 
valoarea şi importanţa istoriografică a cărţii, „uşor de înţeles 
pentru mayaşii quichei”. „Mitologia a părăsit terenul literar 
pentru cel ştiinţific”, constată Girard: „cu atât mai mult cu cât, 
vieţuirea şi acţionarea în acord cu normele mitice a fost 
permanenta obsesie a mayaşilor quiche, a căror cultură rămâne, 
mai presus de orice, mitologică, ştiinţa şi istoria nefiind încă 
desprinse de religie”. Girard constată că indianul trăieşte încă în 
epoca mitologică, concepţie capitală pentru cel care încearcă să-l 
înţeleagă. Asta însă nu înseamnă că el a rămas la epoca gândirii 
prelogice. Observându-i pe lacandoni, J. Soustelle vedea în 
comportamentul lor „o activitate tipic intelectuală care nu pare 
diferită prin nimic de procesele noastre mentale cele mai 
raţionale”. 


Popol-Vuh, interpretarea şi învăţămintele 
sale. 


|n toată lucrarea sa capitală, R. Girard arată că datele mitico- 
istorice din Popol-Vuh oferă o viziune panoramică completă a 
culturii maya, de la origini până la perioada istorică. Cu precizie 
şi nuanţe, se descrie „viaţa, personajele, datinile şi obiceiurile, 
fenomenele spirituale şi sociale, cultura materială şi spirituală a 
fiecărei perioade etnice, ceea ce permite să se reconstituie, să se 
reconstruiască sistemul de gândire şi de valori al fiecărei epoci”. 

In prima fază - orizontul primitiv - observăm grupuri de 
oameni vorbind limbi diferite şi ocupându-se cu vânătoarea, 
pescuitul şi culegerea bacelor şi a fructelor sălbatice; arcul, 
sarbacana. Olăritul şi țesutul nu le sunt cunoscute. „Trăsăturile 
tipice ale acestei epoci sunt: monoteismul, monogamia, 
descendența patriliniară*?, pacifismul”; nu sunt nici rituri, nici 
ceremonii, nici cult, nici animism, nici fetişism, nici totemism! 
Este slăvit doar Creatorul. Se trăieşte în peşteri şi în văgăuni. 
„Popol-Vuh ne redă un tablou patetic al vieţii nesigure a acestor 
primitivi care luptau contra spectrului foamei”. Permanent îi 
vedem rătăcind prin păduri şi în lungul râurilor, pândind prăzile, 
căutând bace. Această continuă căutare a mâncării nu le lăsa 


52 Filiaţiunea în care contează doar rudenia paternă. 

timp pentru hrana spirituală şi artistică; din această cauză, 
Popol-Vuh îi asimilează pe aceşti primitivi din prima epocă cu 
simple creaturi animale: ni-i arată pe Gukup Cakix şi Zipacna 
mâncând fructe în copaci sau pândind animale pe lângă ochiuri 
de apă şi râuri. Cunoşteau focul şi fierberea mâncării, dar nu 
ştiau să-şi construiască locuinţe, în plus, ei înlocuiau viclenia şi 
subtilitatea spiritului care le lipseau, cu forţa brutală. Faptul că 
memoria colectivă a transmis o astfel de amintire este 
tulburător! 

Cu epoca a doua - a Doua Creaţie - asistăm la o mutație 
fundamentală a ordinii sociale, economice şi religioase. Din 
individualist, vânătorul nostru devine comunitar; cetele se 
grupează în clanuri şi sistemul economic din parazitar devine 
horticol şi agricol; femeia joacă un rol activ în acest sistem - ea 
cultivă pământul - trecem de la regimul patriliniar la un altul, 
matriliniar**, dominat de soţie. Paralel cu această schimbare a 
instituţiilor umane, asistăm la o fixare necesară a grupurilor, 
organizate în clanuri şi concentrate pe teritorii care au condiţii 
favorabile apariţiei unei agriculturi care încă bâjbâia. Un nou 
nucleu etnic apare din îmbinarea acestor grupuri disparate care 
caută să-şi pună în concordanţă diferitele lor idiomuri. La fel se 
întâmplă în religie, unde această situaţie aduce conceptul de 
pluralitate în unitate, un monoteism complex care nu este 
altceva decât „proiecția structurii comunitare asupra 
organismului teogonic”. 

Străbuna ĮIxmucane - femeia joacă acum primul rol - 
personificare a zeiței seleno-terestre, este o figură activă: ea 
inventează cultura plantelor personificate prin fiii săi, Ahpu, 
primii zei ai agriculturii. Ixpiyacoc, soțul ei, are un rol pozitiv. 
Religia este pe cale să-şi găsească principiul ei definitiv, bazat pe 
cultele agrare şi mitologia amerindiană înfloreşte cu 
strălucitoarea creație a „Gemenilor. Eroii civilizatori care 
încarnează principiul dualist inseparabil al cultului agricol şi care 
se proiectează într-un sistem social bipartit”. Concepţia animistă 
care-şi arată efectele în cultul morţilor se dezvoltă de-a lungul 
celui de-al doilea ciclu. Zeilor, ca şi morţilor, li se oferă alimente 
şi în morminte se pun obiectele obişnuite ale defunctului, un 
obicei care a durat foarte mult, până în ultimele secole. 

Femeile, cu ajutorul unui baston de săpat ascuţit la vârf, 


53 Sistem de filiaţie şi de organizare socială în care doar ascendenta 
maternă este luată în socoteală. 

produc şi cultivă tuberculi care existau până atunci în stare 
sălbatică: yucca sau  maniocul dulce, cartoful, jicama... 
Descoperirea morii şi producerea vaselor de pământ, decurg din 
această nouă activitate. Vasele de pământ se adaugă la folosirea 
tigvelor. Bărbatul, leneş, îşi fumează ţigara şi devine betiv, 
deoarece tocmai a inventat băuturile fermentate. Primele mingi 
de cauciuc sunt presate permiţând jocul de pelotă, o instituţie 
strâns legată de cultul astral. Cultivarea pământului duce la 
observarea anotimpurilor şi a fenomenelor naturale ca ploaia, 
însorirea... Apar acum rudimentare calendare care încep cu 
calculul fazelor lunii. Astronomie, astrologie, cronologie se 
contopesc. Oamenii practică cultul focului şi al vetrei; începe 
confecţionarea rogojinilor din fibre vegetale, se pune în practică 
meşteşugul  aranjării penelor,  împodobirea corpului. Se 
înarmează cu măciuci, cu săbii de lemn, cu sarbacane şi cu lănci 
- lancea mayaşilor va fi întotdeauna mai scurtă decât cea a 
mexicanilor. 

La riturile agricole din cea de-a Doua Creaţie, trebuie 
adăugate apariţia sacrificiilor umane prin decapitare urmată de 
tăierea în bucăţi a cadavrelor aşa cum se poate vedea în scena 
decapitării şi dezmembrării Ahpuilor, ale căror capete agăţate de 
crengile copacilor „ilustrează într-o manieră absolut 
convingătoare un alt obicei tipic al acelor vremuri: capetele 
trofee. Acelaşi episod mitic menționează torturile pe care le 
suferă prizonierii, cruzimea oamenilor din a Doua Creaţie şi 
canibalismul ritual”. Constituirea clanurilor, devenite repede 
rivale, a dus la descoperirea războiului - viclenia mereu mai 
subtilă a jucat în asta un rol important - în timp ce în interiorul 
clanului domnea disciplina, iar furtul şi adulterul erau sever 
pedepsite. 

Cu a Treia Creație, caracterul predominant social al femeii, al 
străbunei în special, se accentuează; urmarea acestei 
superiorități se regăseşte în importanța care se dă zeiţei lunare, 
care este şi zeiţa Apei şi care comanda celor doisprezece zei ai 
Ploii, în mitologia vremii, trei femei diferite simbolizau fazele 
principale ale Lunii; de altfel, astrele devin treptat obiectul unei 
observații mai extinse şi calendarul se complică. „Aceleaşi 
formule magice se folosesc pentru prezicerea timpului şi a 
destinului omului şi sunt bazate pe cifre mistice care sunt 
totodată numere, zei şi corpuri cereşti”. Progresul calendarului şi 
al astronomiei este legat de progresul culturii agricole şi 

alimentul de bază a devenit fasolea; urmează tuberculii, apoi 
porumbul şi arborele de cacao. Popol-Vuh insistă asupra faptului 
că această fază este cea a lemnului; dar apar invenţii 
importante, ca torsul şi țesutul bumbacului, producând o 
revoluţie în arta îmbrăcămintei. Populaţia s-a sedentarizat 
definitiv şi societatea se stratifică în pături de activitate care 
încep să se diversifice; casele se înmulţesc; curcanul este 
domesticit. 

Pentru ritualuri se descoperă proprietăţile copalului, denumit 
tămâie americană. „Hun-Batz şi Hun-Chouen personifică tipul de 
preot şi omul obişnuit al celei de-a Treia Creaţii. Ei nu se ocupă 
de munca la câmp, în afara defrişării peticului de pământ pe care 
îl va lucra soţia; însămânţările. Recolta şi transportul alimentelor 
îi revin femeii”. Eliberaţi astfel, cum îşi petrec bărbaţii timpul? Ei 
se ocupă de arte: cântă, dansează, cu capul împodobit cu măşti, 
se roagă, pictează, sculptează; şi iată prima fază a artei statuilor 
care probabil că erau făcute din lemn şi au dispărut din cauza 
umidității ambiante. Când artistul a trecut la piatră, stilul şi 
tehnica lui erau mult superioare. 

Deci bunul trai economic produce îndeletnicirile plăcute şi 
acestea stimulează viaţa spirituală: artele, ştiinţa şi religia au 
făcut un salt. Adevăratele temple, cu altare, vase rituale, idoli şi 
curţi pentru dansurile sacre au apărut acum: în ele se celebrau 
ceremoniile cultului agriculturii. Sacrificiile umane se limitau la 
cele ale copiilor foarte mici. Societatea se rafina; în cursul celei 
de-a Treia Creaţii se poate urmări dezintegrarea sistemului de 
descendență matriliniară în favoarea sistemului patriarhal care 
se va impune în a Patra Creaţie. 

Evul al Patrulea este marcat de o tulburare profundă a 
regimului social şi economic: ciclul patriarhal agricol urmează 
obiceiurilor matriarhale din stadiul precedent. De acum înainte, 
agricultura se bazează aproape exclusiv pe porumbul cultivat 
metodic şi în grup de bărbaţi; alte plante, ca fasolea din epoca 
precedentă, regresează. Se obţin două recolte pe an şi nu numai 
una singură, în ordinea importanţei, departe în urma porumbului 
vin: ardeiul, fasolea, seminţele de cacao, sapotul5, anonele> şi 
mierea. O mai bună organizare bazată pe un calendar seleno- 
solar şi nu doar lunar, randamente superioare, recolte multiple şi 
îmbelşugate, diversificate, iată diferenţele dintre stadiul horticol 


54 Fructul sapotierului din America centrală, foarte dulce. 
55 Fructul dulce al unui arbore din America centrală. 

precedent şi agricultura noii epoci. Astfel, străbunica din timpul 
erei precedente îşi vede cultul eclipsat de cel al tânărului zeu al 
Porumbului, „simultan cu cultul strămoşilor în ascendență 
masculină”. 

Importanţa socială a bărbatului se accentuează, se întăreşte şi 
iese în evidenţă în arta statuară, care devine de acum înainte 
mai mult masculină, decât feminină, în reprezentările sale. 

In cel de al Patrulea Ev clanurile se organizează pe o treaptă 
superioară, cea a triburilor care grupează mai multe clanuri, care 
păstrează, totuşi, legături interne de solidaritate foarte 
puternice; o autoritate teocratică conduce această nouă 
organizaţie socială născută din creşterea demografică şi din 
schimbările economice. Aceste schimbări, la rândul lor, provoacă 
o nouă atitudine morală şi religioasă care arată un categoric 
progres; sacrificiile umane sunt înlocuite cu ofrande animale, iar 
prizonierii sunt făcuţi sclavi şi nu mai sunt executaţi. „Viciul 
leneviei a dispărut de când munca a fost ridicată la categoria de 
obligaţie religioasă şi cultura porumbului a devenit un ritual 
colectiv”. Se caută să se extirpe acele infracţiuni faţă de morala 
colectivă, cum sunt cruzimea, beţia şi înfumurarea. „Stăpânirea 
de sine, pacifismul, altruismul în cadrul comunităţii, dreptatea 
socială, umilinţa, dragostea de muncă şi de dreptate, 
respectarea dreptului altuia şi sentimentul de recunoştinţă faţă 
de zei şi de oameni sunt virtuțile fundamentale ale mayaşului 
quiche”. Religia cuprinde totalitatea activităţilor de zi cu zi: 
greşind, eşti vinovat atât faţă de religie cât şi faţă de societate. 

Această măreție morală şi spirituală îşi găseşte ecou în artă, 
care este expresia vibrantă şi inspirată a psihologiei şi mitologiei 
mavyaşilor. In domeniul arhitecturii, piramida aproape verticală cu 
scările ei abrupte, exprima această aspirație de înălţare; în 
templele plasate pe vârful lor, arderile de copal au devenit o 
regulă. La numărul de trăsături caracteristice noi, trebuie înscris 
şi calendarul original care nu seamănă cu nici un sistem 
cronologic din Noua sau din Vechea Lume: acest instrument 
ciudat, cu diferitele sale cicluri armonizează toate acţiunile 
individului şi ale grupului la ritmul universal, lată cum se prezintă 
cel de-al Patrulea Ev, cel din zilele noastre, aşteptând ca o 
catastrofă să-i pună capăt, pentru a se intra în al Cincilea Ev, 
aşteptat şi inevitabil. Dar să părăsim aici acest minunat Popol- 
Vuh care ne-a condus din timpurile mitologice în cele ale Istoriei, 
adică în era scrisului şi să vedem mai îndeaproape astronomia şi 

calendarul maya, atât de originale! 


Calendar şi astronomie. 


Preoţii erau deţinătorii cunoştinţelor savante şi ale religiei, 
care la data aceasta, se afla strâns legată de astronomie ca şi de 
toate celelalte activităţi culturale: speculaţiile aritmetice, calculul 
timpului şi calendarul, despre care s-a scris că a exercitat o 
adevărată dictatură asupra vieţii mayaşilor. Absolut original, unic 
în genul său, acest calendar dovedeşte o precizie cu atât mai 
uimitoare cu cât preoţii astronomi mayaşi credeau că Pământul 
este plat ca un disc şi nu şi-au dat seama că el se învârteşte în 
jurul Soarelui. Sistemul aritmeticii lor - cu progresie din 20 în 20 
şi nu din 10 în 10 ca în sistemul nostru de astăzi - le permitea 
calcule complexe pentru studiul fenomenelor cereşti, deoarece 
astrologia era cea care regla şi dirija toate acţiunile vieţii. Pentru 
calcule, ei foloseau simboluri simple, ca punctul pentru unităţi şi 
bara pentru cifra 5; în plus, mayaşii fiind unul din rarele popoare 
care-l foloseau pe zero, simbolizat de o cochilie, cu o mie de ani 
înaintea Europei şi admițând deci să noteze inexistentul, au 
putut să dea o valoare poziţională cifrelor şi deci să execute 
calcule complexe. Ei au ştiut, de altfel, să prevadă cu exactitate 
eclipsele; însemnau pe tabele deplasările lui Venus cu o precizie 
care îi stupefiază şi acum pe oamenii de ştiinţă moderni. Codexul 
din Dresda, de exemplu, dă un total de 11.960 zile pentru 405 
lunaţii luate în studiu: ori, astronomii actuali fixează această 
durată la 11.959,89 zile, ceea ce înseamnă o eroare (!), sau o 
diferenţă de o zi pentru 380 de ani! La fel, astronomii mayaşi 
apreciau anul venusian la 584 zile, iar noi ştim astăzi că el este 
egal cu 583,92 zile, ceea ce dă o eroare mai mică de o oră 
pentru un an! Aceste rezultate sunt cu atât mai surprinzătoare 
cu cât ştim că mayaşii nu aveau nici aparate optice, nici o 
unitate de timp minimală ca ora sau minutul. Prin repetarea 
calculelor, prin „statistică”, transmiterea regulată a rezultatelor, 
ei corectau datele empirice scoase dintr-o geometrie a spaţiului 
şi dintr-o astronomie mai curând sumară. Totuşi, după Eric 
Thompson, calendarul maya a fost mai exact decât cel 
gregorian. 

O mare victorie a arheologilor şi istoricilor moderni a fost 

găsirea metodei de transcriere a cifrelor şi datelor, ceea ce a 
permis să situăm lumea maya în timp. Să precizăm acest sistem: 
am spus că el se bazează pe numerotarea vicesimală (din 20 în 
20) şi poziţională, adică în loc să schimbe coloana la 10, cum o 
facem noi, ei n-o schimbau decât la 20, trecând de la 20 la 400, 
apoi la 8.000, la 160.000, la 3.200.000 etc. Aceasta nu era 
posibil decât datorită folosirii lui zero (figurat printr-o cochilie). O 
dată maya are 5 cifre suprapuse, nu dispuse orizontal cum facem 
noi, făcând, totuşi, o numerotare poziţională: prima cifră 
corespunde baktun-ilor, adică de câte ori s-au scurs 144.000 zile; 
a doua corespunde katun-ilor, un katun având 7.200 zile; a treia 
corespunde tun-ilor (360 zile pentru un tun); a patra indică uina!- 
ul sau luna de 20 de zile; a cincea, în sfârşit, dă kine-lele, sau 
zilele. O dată era deci exprimată în zile: stela D din Copan, ca să 
luăm un exemplu, ne dă un total de 1.405.800 zile scurse de la 
data inaugurării calendarului maya - în anul 3113 î.H. (sau 3373 
î.H. după sistemul lui Spinden) - ceea ce ne dă anul 736 d.H., în 
plus, o dată era indicată arătând poziţia sa în anul religios şi 
poziţia sa în anul solar. 

De altfel, aceste date seamănă, la prima vedere, cu micile 
scene animate: vedem uneori personaje, negustori ambulanți, 
aşezaţi pe sol; ori. Pe aceste glife complexe, doar capetele au o 
valoare de calcul, care pot fi recunoscute printr-un amănunt 
precis, ca punctele sau o mână pe bărbie, un maxilar inferior 
osos şi descărnat, un acoperământ de cap stilizat... Restul glifei, 
trupul care poartă capul, fără valoare aritmetică, era lăsat în 
seama fanteziei artistice. Conform concepţiei maya. Timpul era 
dus permanent în viitor de zei, care se schimbau şi se înlocuiau 
mereu pentru a conduce lumea; zeul zilei venea după zeul nopţii 
şi lua în spate greutatea timpului ţinută cu o curea pe frunte. 
Apoi el îl ceda locul unui nou zeu nocturn şi aşa mai departe. 
Zilele erau fiinţe vii şi fiecare din ele se găsea sub conducerea 
unui zeu; devenea ea însăşi o divinitate cu o natură dublă, una 
corespundea numelui zeului, cealaltă unui număr. Şi cifrele, 
invariabile, aveau mai multă importanţă decât numele, care 
putea varia. 

Ca pentru orice civilizaţie bazată pe agricultură, determinarea 
ritmului anotimpurilor era necesară pentru a asigura succesul 
recoltelor. Era important să sapi, să semeni, să recoltezi, în 
perioade favorabile: şi era sarcina calendarelor să precizeze 
aceste perioade. Mayaşii aveau două calendare principale: cel 

mai simplu, calendarul sacru, Tzolkin. Era rezervat ghicitului şi 
avea 260 de zile repartizate în 13 luni de 20 de zile. Plecând de 
la el se fixa programul sărbătorilor religioase şi toate activităţile 
ceremoniale sau private. Al doilea calendar, Haab, solar şi 
agricol, avea 360 de zile repartizate în 18 luni de 20 de zile, la 
care se adăuga, la sfârşitul ciclului, pentru completare, o 
perioadă malefică, de 5 zile nefaste, goale, fără nume, zise de 
„refacere” sau uayeb, zile critice în care nu se lucra, se postea şi 
se respecta abstinenţa. Intersectarea acestor două calendare se 
producea o dată la 18.980 de zile, adică la 52 de ani, un interval 
care se asimila cu „secolul” nostru dar care este mult mai lung. 
Fiecare din cei treisprezece zei principali din panteonul maya 
domnea timp de o lună. 

O a treia cercetare s-a făcut în legătură cu anul venusian, mai 
lung, deoarece Venus nu face decât 5 revoluţii în timpul a 8 ani 
solari. Şi pentru a desemna durata, mayaşii concepuseră o serie 
de perioade crescând cu multipli ai lui 20, cu excepţia lui tun, 
anul lor de 360 de zile corespunzător la 18 ui/na/ide 20 de zile. 
Acestea erau: 


- Katunul (20 tuni) 7.200 zile. 
- baktunul (20 katuni) 144.000 zile. 
- piktun (20 baktuni) 2.880.000 zile. 
- kalabtun (20 piktuni) 57.600.000 zile. 
- Kinchiltun (20 kalabtuni) 1.152.000.000 zile. 


Şi aşa mai departe... Ultimul ciclu cuprindea 23 miliarde şi 40 
milioane de zile! 

Am spus că computuls€ lor cifrat al timpului - pe care se pare 
că îl calculau cu o oarecare plăcere - pleca de la o dată zero de 
origine, fixă, pe care cronologia stabilită de Thompson, 
Goodmann şi Hernandez o stabileşte la anul 3113 î.H.: această 
dată mitică asupra căreia ne pierdem în ipoteze s-ar putea să se 
refere la un eveniment astronomic uitat, sau poate că 
desemnează ultima din cele patru Creaţii ale Lumii. La rândul lui, 
Spinden a stabilit o cronologie care împinge toate datele cu 260 
de ani mai departe în timp (- 3373), o cronologie pe care ar 
confirma-o analizele cu carbon 14, dar care creează un hiatus de 
neînțeles în desfăşurarea evenimentelor între perioadele vechi şi 
perioada istorică. Din acest motiv, specialiştii continuă să 
folosească cronologia lui Thompson. 


55 Calcul care determină timpul în scopuri bisericeşti (de exemplu, 
pentru determinarea datei Paştelui). 


128 


Prin ce metode aceşti mayaşi, care nu aveau decât unelte din 
piatră, au putut să ajungă la aceste cunoştinţe astronomice şi 
astrologice cu o atât de uimitoare precizie? 

Pare sigur că nu au folosit nici nisiparniţă, nici clepsidre, nici 
vreun instrument oarecare de precizie. Măsurătorile lor se bazau 
deci doar pe urmărirea cu ochii, pe calculele de triangulaţie şi pe 
măsurarea umbrelor; ei au observat că astrele, Soarele în 
special, apăreau sub unghiuri schimbătoare în diferitele perioade 
ale anului. Au observat, de asemenea, că durata prezenţei solare 
diurne şi zilnice varia după aceste poziţii şi au încercat să 
determine solstiţiile, adică poziţiile extreme - ziua cea mai lungă 
şi ziua cea mai scurtă a anului. Pentru aceasta, neîndoielnic că 
au folosit gnomonul”” - o vergea fixată vertical pe o placă 
orizontală în centrul unor cercuri concentrice; umbra proiectată 
pe pământ la 21 iunie la prânz (solstițiul de vară), este cea mai 
scurtă, în timp ce aceea din 21 decembrie la prânz (solstițiul de 
iarnă) este cea mai lungă. Dacă se fac la răsăritul Soarelui, 
diversele măsurători, plecând de la un punct fix şi precis, vor 
prezenta un unghi diferit în tot lungul anului, deoarece Soarele 
apare mai la sud iarna, vara mai la nord, pe linia orizontului, 
când răsare. Aceste măsurători, la Chichen Itza, s-au putut face 
prin ferăstruicile care străpung turnul-observator bine cunoscut, 
numit Caracol (Melcul) din cauza scării sale elicoidale. Ricketon şi 
Morley au demonstrat, de asemenea, că un observator aşezat în 
vârful piramidei numită E-VIII la Uaxactun, vedea Soarele 
apărând în unghiul sud-est al platformei cu trei temple în faţa lui, 
în zorii zilei solstițiului de iarnă şi în unghiul opus, în nord-estul 
aceleiaşi platforme, în dimineaţa solstițiului de vară. La 
echinocţiu, Soarele se ridică pe axa mediană, chiar în spatele 
templului central. Este clar că aranjarea locului a fost 
subordonată şi calculată în funcţie de aceste observaţii şi că 
această îmbinare nu este întâmplătoare: probabil că avea chiar 
însemnătatea ei. In plus, ea presupune o lungă perioadă de 
observaţie. 

In afara observării cerului în timpul zilei, cea din timpul nopţii 
nu era mai puţin importantă. Observațiile asupra transformărilor 
şi traiectoriilor Lunii au fost însemnate în Codexul din Dresda şi 
se întind pe 405 lunaţii, aşa cum am mai spus, adică pe circa 33 
de ani de observaţii. Şi manuscrisul dă un tabel cu 69 de date în 
timpul cărora se pot produce eclipse solare. Venus, luceafărul, 


57 Cel mai vechi instrument astronomic inventat de caldeeni. 

prima stea care apare, ultima care se stinge, cu drumul său 
neregulat, a reţinut şi ea atenţia şi mayaşii s-au străduit să-i 
măsoare poziţia, variabilă în momentul răsăritului şi apusului 
soarelui. 

Cum  calculau unghiurile? Viniete din codexuri ne arată 
personaje plasate sus pe piramide, având doar faţa sau un ochi, 
aşezate sub un baldachin care le proteja, lângă două bastoane 
încrucişate aşezate în faţa lor. De altfel au fost găsite tuburi 
goale din jad, de douăzeci de centimetri lungime, care seamănă 
în mod ciudat cu lunetele astronomice chinezeşti şi ele fără sticle 
optice. Rezultă că toate aceste preocupări care depăşeau pe cele 
necesare pentru întocmirea unui calendar agrar, arată o obsesie 
faţă de infinit, spaţial sau temporal, o teamă faţă de scurgerea 
timpului. 


Jocul de pelota. 


Jocul de pelotă, care avea un rol important în prevestiri şi în 
preocupările mavyaşilor, poate fi pus în legătură directă cu 
activităţile astronomice. S-a observat, într-adevăr. Caracterul 
religios al acestui joc. Care se contopea cu ritul ghicitului: preoţii, 
în calitate de intermediari ai puterilor sacre, aveau sarcina să 
interpreteze viitorul după modul de desfăşurare al partidei. 
Putem considera practicarea acestui joc de pelotă ca una din 
trăsăturile cele mai caracteristice ale civilizaţiei mezoamericane. 
Cu toate că ele au variat în timp şi în spaţiu, regulile generale de 
joc ne-au fost transmise de primii cronicari spanioli care au avut 
ocazia să urmărească astfel de „reprezentaţii” sau partide. De 
altfel, Popol-Vuh este singura sursă americană care menţionează 
originea foarte veche şi simbolismul solar al jocului. Codexuri 
mexicane (Vindobonensis, Magliabecchi...) ne-au păstrat, de 
asemenea, câteva reprezentări desenate ale acestui joc sacru. 


130 


A MIP 
AAA rr tete 
HN 


A RINEODTIR 


Jucători de pelotă in fața Zeului Tezcatlipoca. 

Terenul de joc avea forma unui H alungit, înconjurat de trepte 
sau de ziduri în pantă, cu înclinare foarte puternică. Adesea, 
orientată de la nord la sud, suprafața terenului de joc reprezenta 
Cosmosul, în timp ce mingea de cauciuc plină, tare şi grea 
simboliza Soarele, în unele cazuri, trebuia s-o faci să treacă prin 
inele de piatră, în formă de şerpi (puterile telurice) sau de capete 
de păsări (puterile cereşti), fixate în zidurile laterale, la cinci 
metri înălţime sau mai jos, pe pantele înclinate ale zidului. 
Regulile amintesc oarecum de cele de la baschet! Inelele puteau 
materializa răsăritul şi apusul astrului solar. O echipă reprezenta 
umbra, cealaltă lumina şi fiecare jucător se identifica cu o 
divinitate distinctă purtându-i, în timpul jocului, atributele 
simbolice. Fiecare echipă apăra o zonă şi jucătorii nu puteau 
atinge mingea decât cu şoldul, piciorul (genunchiul) şi cotul 
drept; Popol-Vuh, din contră, interzice folosirea capului, a 
picioarelor şi a braţelor! Căderile, obişnuite, puteau fi mortale, 
atât de violent era jocul. Pe de altă parte, jucătorul care reuşea 
să treacă mingea prin inel putea să ia hainele spectatorilor pe 

care-i putea prinde. 

Unele surse afirmă că şeful învingătorului era decapitat la 
sfârşitul partidei, deoarece realizările lui îi dădeau privilegiul să 
ajungă în lumea cosmică; altele, din contră, arată că se executa 
pe teren căpitanul echipei învinse. Jacques Soustelle afirmă că 
nu-i omorau, nu făceau decât să-i dezbrace şi poate că se dedau 
la simulări de sacrificii simbolice. Important este că acest joc 
violent îmbrăca aspecte metafizice: totuşi, se ştie că el a dat, în 
perioada finală, ocazia unor mize şi a unor pariuri foarte profane 
între spectatori; şi se miza mult: bijuterii, bunuri, casă... La fel ca 
în Lumea Veche, de la sacru şi religios la origine, teatrul a 
devenit şi el, treptat, o distracţie laică şi profană. 

In teritoriul maya, jocul de pelotă a fost rar în perioada clasică, 
apoi se pare că oamenii din Tuia i-au arătat un mare interes. S- 
au numărat cincizeci de terenuri în oraşele din nordul 
Yucatanului, ceea ce demonstrează caracterul sacru ar acestui 
joc. Doar în oraşul Chichen ltza erau şase! Terenul de joc vechi 
din Copan, cu cele şase statui de arasi’? aşezate pe treptele 
laterale, ne confirmă caracterul solar al jocului: în gândirea 
maya, într-adevăr, ara reprezintă travestirea zeului solar. 

Acest joc se baza, fără îndoială, la origine, pe concepţiile 
cosmice simbolizând lupta dintre Lumină şi întuneric - mingea 
personifica Soarele - dintre larnă şi Vară, dintre Viaţă şi Moarte: 
treptat, a căpătat un caracter mai puţin sacru, mai „sportiv” şi 
mai militar. O friză lungă în basorelief, la Chichen Itza, pare să 
demonstreze că în timpul itzaşilor se desfăşurau practici 
sângeroase la terminarea partidelor; se poate vedea unul din 
actori împodobit cu pene, ţinând într-o mână capul tăiat al 
nefericitului său adversar şi în mâna cealaltă un pumnal din 
obsidian. In faţa lui, şase şerpi cu limba bifurcată - simboluri ale 
fecundității - şi un uriaş lotus ţâşnesc din gâtul rivalului 
decapitat, încă îngenuncheat. 

Un alt joc se integra în acelaşi mod în preocupările cosmice şi 
căpăta prin asta un caracter religios: este acel faimos vo/ador 
care s-a menţinut până în zilele noastre în regiunile Puebla, 
Papantla şi la mayaşi, quichei din Chichicastenango şi chiar în 
Honduras, în vârful unui catarg înalt de treizeci de metri, înălţat 
în centrul unei pieţe mari, cinci bărbaţi din care un cântăreţ la 
flaut sau la tobă se strâng pe o platformă minusculă, terminală, 


58 Papagal mare din America de Sud, cu coada lungă şi pene viu 
colorate. 

destul de instabilă. Apoi, în timp ce muzicantul rămâne în 
picioare, cântând la instrument, cei patru oameni-pasăre 
(voladorii) care-l înconjurau se aruncă în gol, legaţi cu câte o 
funie prinsă în jurul gleznei de vârful catargului. Cei patru 
oameni, cu capul în jos, prinşi de un picior, se învârtesc încet în 
jurul catargului, în timp ce funiile se desfăşoară de la vârful 
stâlpului, lăsându-i încet, încet, aproape de sol. Fiecare execută 
13 rotiri, deci un total de 52 pentru cei 4 actori, adică de atâtea 
ori câţi ani sunt incluşi într-un „secol” mexican. Această 
ceremonie era privită ca prezentarea coborârii pe pământ a 
sufletelor războinicilor morţi în luptă şi, prin asta, transformați în 
stele. 


Arhitectura maya. 


Cu siguranţă, arhitecţii mayaşi pot fi consideraţi printre cei 
mai mari decoratori şi constructori, cei mai prolifici de pe planeta 
noastră. Ei au ridicat mii de construcţii care atrag atenţia prin 
armonia formelor lor, simplicitatea planurilor, puritatea 
volumelor, uneori şi prin ambiția şi amploarea proiectelor şi 
printr-o frumusețe de netăgăduit. Printre constantele principiilor 
arhitecturale ale precolumbienilor, se observă că edificiile lor se 
sprijină întotdeauna pe fundații, platforme, terase a căror 
importanță variază şi care s-au dezvoltat până au căpătat locul 
primordial în edificiu la piramida înaltă: la Tikal, aceste piramide 
au o înălţime de şaptezeci de metri! 

Arhitectura, mai mult decorativă şi vizuală decât funcţională, 
nu realiza, cu toată amploarea clădirilor, decât puţine suprafeţe 
locuibile sau acoperite. Aceasta deoarece aceşti constructori nu 
cunoşteau arcada, bolta în semicerc, cupola, coloana - în afară 
de perioada tolteco-mayaşă - atâtea mijloace care permiteau 
realizarea de suprafeţe mari la acoperişuri. Bolta numită mayaşă. 
In consolă, care se realiza prin folosirea betonului, a mortarului şi 
a blocajelors? nu a permis deschideri largi şi ca atare construcţia 
sălilor mari, decât după introducerea coloanei de către itzaşi. 


59 Zid format din materiale de diferite mărimi aruncate grămadă în 
mortar. 

Templul din Palenque. 


Aproape întotdeauna, spaţiul din interior a fost redus, nefiind 
decât o simplă dezvoltare multiplicată a planului modestei colibe 
maya, adică se suprapuneau, se aliniau fără prea mare 
imaginaţie celule dreptunghiulare strâmte. Dar dacă din această 
cauză există o atât de mare monotonie în distribuţia interioară a 
planurilor, mayaşii, în schimb şi-au pus toată imaginaţia lor în 
serviciul prezentării externe a clădirilor, punând accentul pe 
proiectele  exterioarelor; aşadar, dacă nu este funcţională, 
arhitectura maya este formată în totalitate din efecte şi 
teatralism, ajungând uneori până la efecte de perspectivă, aşa 
cum se observă în centrul Yucatanului. „Un urbanism savant şi 
grandios a dat importanţă spaţiilor externe, scrie Henri Stierlin: 
curţi interioare, pieţe, esplanade şi acropole“ se combină cu 
suprafeţe de tot felul, ale căror vaste perspective mărginite de 
trepte şi de clădiri creează ansambluri de o frumuseţe 
spectaculară”. Piaţa cu patru laturi a Călugăriţelor, la Uxmal este 
unul din exemplele cele mai reuşite, cu curtea sa mare şi clădiri 


€ Partea cea mai înaltă a unui oraş. 

construite pe terase în platforme lungi de aproape 100 de metri. 

„Bolta falsă” defineşte şi caracterizează, după părerea lui 
Sylvanus Morley, întreaga civilizaţie maya; compusă din două 
părţi înalte de zid înclinate care se unesc, ea era copia în piatră a 
acoperişului de paie al colibelor locale. Cresteria sau creasta, 
care se presupune a fi „pietrificarea”, realizarea în piatră a unor 
embleme ornamentale, fără îndoială de natură vegetală şi 
perisabilă la origine, caracterizează, de asemenea, stilul epocii 
clasice. Templele erau adesea acoperite de un fel de mitră 
ajurată, doar decorativă, făcută dintr-unul sau din două ziduri 
înclinate pe ambele părţi, crescând în lăţime la mijlocul 
acoperişului. Destul de des această creastă se ridica tot atât de 
sus pe cât era de mare clădirea de sub ea, ca în cazul celor din 
Palenque şi Yuxchilan. 

Mai târziu, în Yucatan, uneori, un al doilea etaj fals dubla în 
mod artificial înălţimea fațadei, în plus. Fațada joacă un rol 
primordial, deoarece ea trebuie, înainte de toate, să-i 
impresioneze pe credincioşi şi prin aceasta să aducă un plus de 
prestigiu şi de glorie divinităţilor. De altfel, înclinarea puternică a 
scărilor piramidelor contribuia la aspectul teatral al arhitecturii şi 
accentua caracterul neliniştitor şi sacru al cultului. Această 
aspirație a mavyaşilor din epoca clasică pentru verticalitate, 
pentru liniile ascendente, a fost subliniată de Paul Westheim care 
aminteşte că domina, din contră, concepţia orizontală la 
mexicani, la Teotihuacan în special şi se va regăsi, deci, în 
secolele XI şi XII pe teritoriul maya, datorită influențelor şi 
aportului toltec. Fațada 

Fațada Palatului guvernatorilor de la Uxmal 


Palatului guvernatorilor de la Uxmal va depăşi 100 metri de 
desfăşurare şi decorul mozaicat va cere peste 20.000 plăcuțe de 
piatră ajustate cu grijă şi cioplite pe bandă în prealabil, deoarece 
o altă constantă a arhitecturii maya era preferința pentru decorul 
bogat şi uneori baroc, cu exuberanţa sa ornamentală, încărcată 

de simboluri. Sculptura făcea parte integrantă din programele 
arhitecturale. 


Fațada edificiului de la Chichen Itza. 

O sculptură impregnată de misticism. 


Sculptura maya îmbracă două aspecte principale: în primul 
rând, ea a urmat o cale independentă de arhitectură, atât în 
realizările de format redus, ca micile figurine din insula Jaina, cât 
şi în cele de format monumental, ca marile stele din Quiriga sau 
din Copan; în al doilea rând, ea a completat arhitectura şi a 
contribuit la ornamentarea, adesea exagerată, a fațadelor. Argila 
şi lemnul, dar şi jadul şi obsidianul, erau potrivite pentru 
formatele mici, în timp ce piatra, adesea calcarul, era preferată 
pentru marile realizări. Trebuie să recunoaştem meritele artiştilor 
mayaşi. Rămaşi anonimi, care cu dălţi de bazalt şi de diorit, au 
realizat şi cizelat opere cu o minuţiozitate admirabilă: panourile 
şi lintourile din Yaxchilan, Palenque şi Piedras Negras au dus pe 
adevărate culmi arta basoreliefului. 

Arta nu era o distracţie aşa cum o concepem astăzi, sau o 
activitate independentă şi pur gratuită; noţiunea de „artă pentru 
artă” este foarte recentă. Mult timp ea a fost dependentă şi doar 
în serviciul religiei. Făcea chiar parte integrantă din religie. Am 
văzut mai sus că a sculpta părea a fi o acţiune periculoasă şi că 
sculptorul trebuia, obligatoriu, să se pregătească, să fie 
neprihănit ritualic înainte de a modela pământul, de a înfige 
dalta în lemn sau în piatră. Fără această precauţie care consta în 
a se pregăti printr-o cumpătare şi o abstinenţă prealabile, opera 
ar fi fost apreciată ca impură şi distrusă imediat. De asemenea, 
sunt rare reprezentările sau subiectele care pot să ne pară 
profane dar care poate nu sunt. Dar este adevărat, de exemplu, 
că într-o societate în care totul este religios şi sacru, până la 
urmă nimic nu mai este aşa deoarece nu există delimitare între 
profan şi sacru. Temele sculpturii maya se referă în esenţă la 
mituri şi la ritualuri şi se poate chiar considera sculptura ca 
mijlocul de expresie privilegiat al gândirii religioase a mavyaşilor; 
nu se poate nega că arta lor statuară este foarte încărcată şi 
impregnată de misticism şi de această credinţă profundă care 
sălăşluia în toţi. Oare nu este aşa, de exemplu la Yaxchilan, unde 
se pot vedea scene legate numai de cult. De automortificări şi de 
penitenţă? Pe un relief foarte cunoscut, se poate vedea un nobil 
credincios, îngenuncheat în faţa unui preot, agitând deasupra 

capului un stindard din pene şi care-şi înfige prin limbă o sfoară 
plină de spini. Pe un alt lintou din acelaşi oraş - încă trecut cu 
vederea de arheologi - se află un zeu care iese din gura unui 
şarpe şi care ameninţă cu lancea un om care se roagă stând în 
genunchi în faţa lui. 


Groaza de gol. 


Marea epocă a sculpturii maya - care, neîndoielnic, a atins de 
mai multe ori perfecțiunea estetică şi are, cu siguranţă, mai mult 
de o capodoperă universală - poate fi situată, în mare, între anii 
600 şi 800 din era noastră; fiecare din marile oraşe din epoca 
clasică a cunoscut pe rând momentul lui de splendoare: pentru 
Palenque la mijlocul secolului VII; la Yaxchilan la începutul 
secolului următor; la Piedras Negras şi la Copan, în deceniile care 
au urmat. Cu toate calităţile incontestabile de echilibru, de viaţă 
inclusă şi în compoziţie, adesea realizată cu pricepere, unele 
reliefuri pot părea confuze şi supraîncărcate de detalii; să nu 
uităm însă că, la urma urmelor, culoarea care trebuia să le facă 
mai lesne lizibile şi deci mai uşor de înţeles, a dispărut astăzi, de 
unde acest aspect general monocrom care uniformizează totul, 
în plus, se pare că mayaşul a avut groază de gol şi pentru asta a 
umplut suprafeţele până la saţietate cu o abundență de efecte, 
în mijlocul decorului acoperit de hieroglife care umpleau la 
maximum spaţiile libere, el împrăştia cu mare plăcere, în toate 
sensurile, smocuri de pene, supraîncarcă figurile cu măşti 
complicate, cu simboluri diferite, bare ceremoniale, sceptre sau 
bijuterii, inele de buze, pandantive, pieptare, cercei, mănuşi fără 
degete, care se adăugau şi complicau ţesăturile deja lucrate şi 
bogat brodate ale veşmintelor. 

Dar ei n-au excelat doar în arta reliefului. Cea a stucatorilor nu 
a fost cu nimic mai prejos şi cei din Palenque şi Comalco au făcut 
dovada unui talent pe măsură, iar capetele adunate de pe 
pardoseala criptei Templului Inscripţiilor din primul oraş sunt 
socotite printre capodoperele artei universale. Descoperirea 
răsunătoare a acestei cripte merită să fie povestită, deoarece ea 
constituie, desigur, una din descoperirile arheologice cele mai 
importante din ultimele decenii. 

La circa 160 de kilometri la est de Villahermosa, Palenque se 

ascundea într-o vegetaţie luxuriantă de cedri, de acaju şi de 
sapotilieri; o serie de clădiri, de mici temple dominate de o 
creastă ajurată şi un palat împodobit cu reliefuri şi dominat de un 
turn de observaţie se înalţă chiar la limita unei regiuni plate cu 
bălți şi terenuri mlăştinoase, mărginită de primele coline ale unei 
regiuni mai accidentate. Am spus mai înainte că, în 1525, Cortez 
a trecut foarte aproape de sit fără a-i bănui existenţa. Locuit din 
secolul IV, oraşul a fost părăsit în cursul secolului IX şi era deci, 
în momentul sosirii spaniolilor, total invadat de junglă şi de 
pădurea ecuatorială virgină. 

Foarte aproape de Palat, în vârful unei piramide de 21 de 
metri, se înălţă unicul templu, numit al Inscripţiilor, din cauza 
magnificelor panouri sculptate, relativ bine luminate, unde se 
îngrămădesc 620 de glife enigmatice. 


Surpriza lui Alberto Ruz Lhuilller. 


În 1949, arheologului Alberto Ruz Lhuillier i-a fost trezită 
curiozitatea, ca şi arheologului danez Frans Blom, cu douăzeci de 
ani mai înainte, pentru pardoseala neobişnuită din interiorul 
acestui mic templu, cu ciudatele sale dopuri circulare de piatră, 
perfect încastrate printre dalele cu secţiunea în patru laturi. El a 
scos aceste dopuri, a ridicat dala pe care ele o încadrau şi a 
apărut prima treaptă a unei scări pentru a cărei degajare i-au 
trebuit trei ani (sau mai exact trei campanii de săpături); această 
scară cu 68 de trepte, împărţite în două şiruri, cobora 23 de 
metri mai jos şi fusese complet astupată în trecut. Era primul 
exemplu mayaş al unui edificiu de acest tip: o piramidă cu scară 
interioară. 

Mormântul, denumit al Marelui Preot, la Chichen Itza, 
descoperit la începutul secolului de Edward Thompson, avea un 
puț vertical - de asemenea umplut - ducând într-o mică 
adâncitură naturală şi nu într-o criptă mare, aşa cum s-a găsit la 
Palenque. La Chichen Itza au fost găsite oseminte, obiecte de 
cupru şi bijuterii de jad, care îl situează în perioada tolteco- 
mayaşă (secolele XI-XII). De asemenea, săpăturile de la Tikal, 
făcute în 1956 şi 1967 de o echipă a muzeului Universităţii din 
Pennsylvania, condusă de William R. Col, au adus la lumină 
morminte de un tip asemănător, dar de o însemnătate mai mică. 

Astfel, sub marea piramidă centrală (5 D. Nr. 33) din grupul aflat 
la nord de acropolă - un grup complex în care s-au numărat, 
înglobate în zidărie, o sută de edificii mai mult sau mai puţin 
asamblate unele în altele, deoarece au fost reluate şi remaniate 
timp de secole, fără încetare - a fost găsit, săpat într-un bloc 
stâncos, la baza piramidei, un mic mormânt (nr. 48) în formă de 
coridor strâmt, boltit, cu hieroglife pictate pe pereţi, indicând o 
dată corespunzătoare anului 457; de aici au fost strânse, de 
lângă defunctul principal, oasele a doi tineri care fuseseră ucişi 
probabil pentru a-şi însoţi stăpânul (sau ruda?) în lumea de 
dincolo, în timpul funeraliilor s-a avut grijă, de asemenea, să se 
depună lângă acest important personaj un mobilier funerar de 
calitate, veselă în special, pictată sau din alabastru. Lucrul cel 
mai Surprinzător a fost constatarea că defunctul fusese 
înmormântat fără cap şi fără mâini! Această constatare apărând 
şi în altă parte în sit, arheologii se întreabă dacă aceste părţi 
privilegiate ale omului nu erau separate de corp în momentul 
decesului, pentru a li se da un cult diferit, într-o capelă 
accesibilă. La Tikal, de asemenea, sub înalta piramidă a 
templului |, numită a Jaguarului, (datată cu ajutorul carbonului 14 
ca fiind din anul 700) din mormântul unui înalt personaj 
(mormântul nr. 116) găsit întins pe piei de jaguar, s-au adunat 
superbe vase de lut şi un lot de 90 de oase, din care 37 gravate 
cu inscripţii sau, mai rar, cu scene animate şi captivante; am 
reţinut-o pe aceea în care într-o canoe lungă se aliniază divinităţi 
ciudate cu forme fantastice, evocând o iguană, o maimuță- 
păianjen, un ara... în paranteză, să semnalăm că acest templu 
nu are nici 14 m? în suprafaţă, în timp ce piramida pe care stă 
are... 140.000 m* de rambleu! Dar, să revenim la templul nostru 
de la Palenque. 

De-a lungul scării care cobora până la baza piramidei, şerpuia 
pe trepte un ornament continuu din stuc, care lega adâncimile 
de partea de sus ca un fir al Ariadnei. La baza scării, un mic 
coridor se oprea la un zid-ecran care a fost dărâmat: din culoarul 
astfel eliberat s-au cules oasele a şase adolescenţi, poate 
servitorii sau rudele nobilului personaj, care a fost descoperit la 
rândul lui în cripta lungă de 9 metri, lată de 4 metri, înaltă de 6,6 
metri în punctul cel mai înalt al bolţii; ea a apărut la 15 iunie 
1952, încărcată de stalactite, în faţa lui Ruz Lhuillier, vrăjit: „Mă 
găseam într-o criptă spațioasă, scrie el, care părea săpată în 
gheaţă, deoarece pereţii săi erau acoperiţi de un strat strălucitor 

de calcar. Ca o draperie, nenumărate stalactite atârnau din tavan 
în timp ce stalagmite groase se înălţau ca nişte enorme 
lumânări”. 


Piramida Inscripţiilor de la Palenque 


Cripta marelui halach uinic. 


|n centrul criptei, o enormă dală de cinci tone, împodobită cu 
un relief fin şi minunat, era aşezată pe un sarcofag înălţat pe 
nişte cuburi, de asemenea împodobite cu reliefuri. Tema gravurii 

dalei mari este de un simbolism transparent: un tânăr, văzut din 
profil, zace răsturnat sau pare aşezat pe capul enorm, prezentat 
din faţă, al monstrului terestru; din capul adolescentului ţâşneşte 
vertical arborele în vârful căruia stă o pasăre quetzal, cu aripile 
strânse. Aceasta înseamnă că prin moarte te reîntorci în pământ 
pentru a renaşte într-o bună zi, aşa cum bobul de porumb este 
îngropat pentru a da o plantă şi un rod nou. 

Pe panourile din nişele zidurilor criptei, sculptate în altorelief, 
cei Nouă Suverani ai umbrelor şi ai Morţii, bogat împodobiţi, 
încărcaţi de pene, ţinând sceptre manikin groteşti, stau în cerc în 
jurul sarcofagului. La picioarele acestuia, au fost găsite două 
capete de tânăr, în stuc, cu trăsături delicate, cu craniul îngust 
purtând un pămătuf de pene amestecate cu flori, două 
capodopere de o eleganţă şi un rafinament desăvârşit. 

Doar cele mai strălucitoare civilizaţii, care au fost conduse de 
un ideal al Frumuseţii, bazându-se pe comenzi regale sau „de la 
curte” ne-au lăsat opere de un nivel comparabil; nici o urmă de 
nepricepere, de prost gust sau de primitivism. Urme de vopsea 
amintesc că arta statuară maya a fost întotdeauna policromă, 
chiar în cazul marilor statui expuse în aer liber, ca stelele din 
Copan, de exemplu. 

Glifele sarcofagului indică o dată care corespunde anului 
nostru 633, fără îndoială cel al îngropării regelui-preot sau al 
marelui pontif care se odihneşte acolo, în cuva strâmtă cu forme 
interioare curbilinii şi închisă de un al doilea capac intermediar, 
admirabil ajustat şi fără nici o podoabă, în interior zăcea un prinţ, 
(?) un rege-preot zeificat, în vârstă de aproximativ 40 de ani. Cu 
craniul deformat conform ritualului. Pentru mântuirea lui în 
lumea cealaltă, i s-a pus o mărgea de jad în gură şi a fost 
îngropat cu diadema sa. Făcută din 41 de discuri de jad şi 
placată cu un medalion din acelaşi material, în formă de liliac; 
mai avea şi un acoperământ pentru gât. Format din 9 rânduri de 
mărgele (în total 118 mărgele de jad) şi o mască, fixată pe faţă 
cu un strat fin de stuc. Formată dintr-un mozaic de 200 plăcuţe, 
tot din jad, în afară de ochi, făcuţi din scoici şi obsidian. La 
fiecare încheietură a mâinii avea câte o brățară din 200 de 
mărgele şi pe fiecare deget un inel fin cizelat. Picioarele se 
sprijineau pe un idol de jad care reprezenta Soarele. In sfârşit, 
Ruz Lhuillier a mai găsit în sarcofag alte două capete din mozaic 
de jad, montate, fără îndoială, cândva, pe un schelet de lemn - 
unul complicat, făcut din mai mult de 200 de elemente, altul mai 

simplu, neavând decât zece. Dar de dimensiuni mai mari. 

Ornamentul din stuc menţionat mai înainte, şerpuind în tot 
lungul scării, pleca de la sarcofag şi asigura ca o legătură magică 
contactul dintre cei vii şi prinţul lor zeificat. Prin ea întreţineau cu 
defunctul un fel de comunicare supranaturală; era un obicei care 
se găseşte şi în Oaxaca şi în Cholula. 


Trei mari situri din epoca clasică. 


Este neîndoielnic, că această criptă a fost construită înaintea 
piramidei, fapt confirmat de mărimea sarcofagului care n-ar fi 
putut fi coborât pe scara. In plus, această criptă sufocantă 
stârneşte admiraţia prin calitatea construcţiei şi reuşita boitei, 
făcuta din dale netede şi întărită prin puternice arhitrave ale 
antablamentului... 

Palenque, care se întinde pe cincisprezece kilometri pătraţi, 
era printre principalele centre culturale din epoca clasică şi 
perioada sa de splendoare se situează între 633 şi 692: în acest 
interval au fost construite templele denumite al Soarelui, al 
Crucii, al Crucii înfrunzite, al Inscripţiilor, ca şi o parte din Palat, 
un complex de edificii diferite, împodobit cu numeroase reliefuri 
în stuc, odinioară pictate. 

La situl din Tikal, la est, în Peten (Guatemala) au fost făcute 
săpături între 1956 şi 1957, de către cercetătorii de la 
Universitatea din Pennsylvania care au obţinut rezultate 
remarcabile: au fost găsite mai mult de 100.000 de obiecte 
(unelte, bijuterii, vase...) şi mai mult de 3.000 de edificii şi 200 
de monumente de piatră (stele, altare...) inventariate pe o 
suprafaţă de circa 16 km?. Dar, numai o infimă parte a silului a 
fost descoperită în jurul pieţei ceremoniale, încadrată de 
piramidele sale înalte de 70,47 şi de 43 de metri, la baza cărora 
se înşiră stele datate de la 386 până la 869. Zeci de ani de 
săpături ar fi necesari pentru a termina prospectarea silului. Din 
templul IV din Tikal provine excepţionalul lintou (nr. 3) din 
muzeul din Basel, adus în 1877 de elveţianul Guslav Bernoulli: 
sculptat ca o dantelă, ne face să regretăm dispariţia aproape 
generală a lucrărilor din lemn, cu atât mai mult cu cât se 
presupune că acest material fragil servea probabil de suport şi 
pentru experimentări în timpul perioadei de formare premayaşă. 

În mulţimea detaliilor, compoziţia păstrează un mare echilibru şi 
o evidentă monumentalitate. 

Copan, un alt mare sit al perioadei clasice, aflat mai la sud 
(Honduras), a dat, între alte sculpturi, 38 de stele din secolele VII 
şi VIII, cioplite în andezit şi care necesită încă o examinare 
atentă. Thompson numeşte oraşul „Atena mayaşilor”, iar Morley 
îl compara cu Alexandria; într-adevăr, a fost metropola de cult şi 
de ştiinţă a primilor mayaşi şi, de asemenea, oraşul astronomilor. 
De altfel, un altar sculptat pe acropolă ne arată, într-un stil viu, o 
adunare de preoţi astronomi, stând liniştiţi şi conversând. Din 
Copan provine şi renumita statuie de la British Museum (Londra) 
a tânărului şi elegantului zeu al Porumbului într-o atitudine de 
profundă introspecţie, cu gesturi de dansatoare hindusă şi având 
un pieptar greu, făcut dintr-o mască grotescă, prins de gât. 
Piramida din Copan se urcă pe o scară largă de 63 de trepte, 
făcute din pietre sculptate cu circa 2.500 de glife! 


Siturile din nord, în Yucatan. 


Am aflat de curând că faimoasele situri din nordul 
Yucatanului, Uxmal, Sayil, Edzna, Kabah, Labna, Chichen-Viejo, 
Dzibilchatun - acesta se întinde pe 50 km? - şi-au dezvoltat, de 
asemenea, stilul lor original în cursul perioadei clasice; altădată 
exista tendinţa de a le întineri şi a le denumi, impropriu, „Noul 
Imperiu”, într-adevăr, aceste situri au dat puţine stele, reliefuri 
ornamentale şi monumente datate; asta explică de ce s-a ezitat 
în datarea lor. S-a dat numele de Puuc - numele colinelor 
ținutului - stilului bogat şi elegant care s-a folosit acolo şi care se 
caracterizează printr-o ornamentaţie bogată a fațadelor, făcute 
prin asamblarea în mozaic a unor mici pietre cioplite. Aceste 
faţade, decorate din belşug, sunt, de asemenea, încercuite cu o 
mulură lată, care devine un fel de centură la jumătate din 
înălţime; mexicanii o numesc moldura de atadura. Sau mulura- 
legătură, deoarece este o amintire a frânghiei pe care o fixau 
vechii mayaşi în jurul colibei lor de chirpici. Masca lui Chac. 
Dragonul ceresc, zeul Ploii, cu trompa lui ridicată, cu urechile ca 
nişte discuri mari şi cu ochii dilataţi, este motivul cel mai des 
folosit şi te duce, fără voie, cu gândul la renumitul t'ao-t'ie 
chinez; urmează, ca motive preferate, liniile frânte, linii în cruce, 

coloane mici şi subţiri suprapuse, şerpi solari, desene de colibe; 
palatul Codz-Poop din Kabah are pe faţada sa lungă de 45 m, 
circa 250 de măşti ale lui Chac, făcute fiecare din 30 de 
elemente, deci un total de 7.500 de pietre fin prelucrate; Palatul 
guvernatorului, la Uxmal, lung de aproape 100 m, este împodobit 
cu un mozaic de 700 m? compus din 20.000 de pietre cioplite în 
prealabil. „Este uimitor să descoperi, scrie Henri Stierlin plecând 
de la aceste constatări, la un popor care abia a depăşit neoliticul, 
soluţii care  prevestesc tehnicile industriale moderne: 
prelucrarea, seria şi raţionalizarea muncii sunt aspectele cele 
mai frapante. Consecințele pe plan social sunt, evident, 
considerabile: aceste observaţii ne dezvăluie mai bine structura 
societăţii maya, decât multe tratate sociologice”. 

In domeniul artei statuare uşoare, independentă de 
arhitectură, trebuie menţionate, pentru sectorul septentrional, 
micile statuete din argilă, mulate sau modelate, găsite mai ales 
în insuliţa Jaina, de curând legată de coasta din Campeche şi pe 
care absenţa apei potabile a făcut-o să fie destinată unei imense 
necropole, fără îndoială în secolele VIII şi IX. ingropaţi în poziţia 
„pe vine”, cu o mărgea de jad în gură, defuncţii ţineau adesea în 
mână mici ofrande - statuete funerare de 20 cm, sau mai mici, 
destinate, poate, să-i reprezinte, cu trăsături asemănătoare sau 
cu un gest tipic defunctului şi cu podoabele lui obişnuite. 

Din fericire, aceste figurine nu au fost sparte, „ucise” ritual, 
cum era adesea obiceiul. De multe ori pictate în culori vii, aceste 
statuete funerare, care uneori sunt fluiere, delicate ca statuetele 
de Tanagraf!, au fost găsite în număr mare şi ne redau o 
pasionantă galerie de portrete, o întreagă societate animată şi 
captivantă: notabili, preoţi, războinici, jucători cu mingea, 
bătrâni, femei elegant îmbrăcate cu mereu modernul huipi/, 
femei în vârstă, ţesătoare... toate ne atrag atenţia asupra 
naturaleţe! Şi variației atitudinii, gesturilor, expresiilor 
individualizate şi ne vorbesc, cel mai adesea, de o societate 
rafinată, gravă şi, în acelaşi timp, uşor ironică. Ele constituie, cu 
ciclul de picturi de la Bonampak, documentarul cel mai fascinant 
pe care ni l-au lăsat mayaşii despre societatea lor. 


51 Oraş din Grecia (Beoţia), centru de producere a elegantelor statui 
din pământ ars cu acest nume (secolul IV î.H). 

Picturile rarisime. 


Arta picturii, care se pare că a fost înfloritoare şi bine 
reprezentată în acelaşi timp, nu ne este cunoscută astăzi decât 
prin rarele exemple, de o calitate care ne face să regretăm 
dispariţia, aproape în totalitate, a mărturiilor acestei arte. Mult 
timp, n-au fost cunoscute decât frescele de pe Castillo din Tulum 
- din care una, pe fond închis, seamănă cu un negativ fotografic 
- care fac să reînvie momentul unei învălmăşiri, unui asalt şi 
jefuirea unui târg; se cunoşteau, de asemenea, cele din templul 
Războinicilor, la Chichen-ltza, despre care am vorbit ceva mai 
înainte şi care ne arată activităţile paşnice, casnice, dintr-un sat 
de coastă, sau, din nou, asedierea unui oraş de către un grup de 
războinici fluturând deasupra capului măciuci şi alte arme. 
Aceste „instantanee” binevenite şi preţioase provin din secolele 
XI şi XII, datând deci din a doua epocă. 

Fresca de la Bonampak 


Pictura marii epoci clasice, mai veche, ne era şi mai puţin 
cunoscută, abia reprezentată prin elementele găsite la Uaxactun 
(din secolul VIII), în 1933, ele reprezintă, probabil, ceremonii 
rituale, de faţă fiind, între alţii, femei cu veşminte lungi. Treizeci 
de persoane, cu veşminte bogate, se agită, vorbesc, bat toba în 
mijlocul arderilor de tămâie americană. Frânturile de pictură de 
la Palenque şi de la Yaxchilan sunt, de asemenea, insuficiente 
pentru a ne face o idee despre arta picturală maya din epoca 
clasică. 

Superbe picturi, puternic influențate de arta mexicană, au fost 
descoperite recent la Santa Rita, în nordul Hondurasului britanic, 
dar, din nefericire, indigenii le-au distrus imediat, înainte de a se 

face copii complete; localnicii se temeau ca spiritele personajelor 
reprezentate pe aceste fresce, trezite de descoperirea lor, să nu 
vină să-i tulbure şi să le facă vrăji. 

Dar, în 1949, o extraordinară descoperire a îmbogăţit, pe 
neaşteptate, acest sărăcăcios muzeu de pictură maya, când a 
fost găsit, de un dezertor şi de un cineast american, ansamblul 
de la Bonampak, cu cei 140 m? de frescă în care apar mai mult 
de 150 de personaje (fără a-i socoti pe cei, nenumărați, care sunt 
încleştaţi într-o încăierare războinică). 


Extraordinarul ansamblu de la Bonampak. 


Conaus de câţiva indieni lacandoni, cineastul Gilles Healy a 
descoperit acest ansamblu după Carlos Frey, un american 
dezertor din cauza prescripţiilor religiei sale, care trăia de doi ani 
cu o femeie lacandon în pădurile din Chiapas şi încercase în 
zadar să atragă atenţia opiniei publice asupra descoperirii sale. 
Aproape în acelaşi timp şi neştiind de demersurile lui Carlos Frey, 
Healy a fost condus la acest templu retras, în care lacandonii 
aveau obiceiul ca, în cel mai mare secret, să se ducă uneori 
pentru a cinsti anumite divinităţi. Nu fără uimire, Gilles Healy a 
descoperit atunci pe zidurile interioare ale unui modest templu, 
înconjurat de pădure, sub un strat de calcar translucid, picturi 
care acopereau toţi pereţii şi boitele în trei celule înşirate. Ascuns 
în fundul junglei în valea lui Usumacinta, situl a fost botezat de S. 
G Morley „Bonampak”, „Zidul pictat”, în limba maya. Acest 
târguşor de minoră importanţă depindea, mai mult sau mai 
Puțin, de oraşul vecin Yaxchilan. 

Datat ca fiind din anul 800 de specialişti, acest ansamblu 
constituie un ciclu narativ coerent; el povesteşte despre o 
campanie militară victorioasă şi sărbătorirea ei, cu pregătirile 
sale, încăierarea furioasă, anchetarea şi tortura prizonierilor şi 
nelipsita serbare care a urmat: defilare  însufleţită a 
participanţilor, dansuri, ofrande şi distracţii diverse. Cea mai 
mare parte a scenelor se desfăşoară sub conducerea 
atotputernicului şi victoriosului ha/ach uinic, adesea înconjurat 
de a sa. 

După ce au rezistat douăsprezece secole, datorită stratului fin 
de Calcar protector depus pe pigmenţi, aceste fresce au suferit 

mult de la descoperirea lor, după înlăturarea ecranului salvator. 
Ele au fost pictate pe un Etrat de var gros de trei până la cinci 
centimetri. La întoarcerea sa, Healy a anunţat descoperirea şi a 
arătat mai multe fotografii care i-au uimit pe specialişti Imediat, 
numeroase echipe de cercetători au năvălit la Bonampak (în 
cursul uneia din aceste expediţii Carlos Frey s-a înecat). Situl a 
fost studiat foarte detaliat. Se observă, foarte aproape de 
templu, şapte alte mici edificii construite pe moviliţe-platforme, 
în jurul unei pieţe pe care se găsesc câteva stele; una din ele, 
ornamentată într-un stil apropiat de cel al picturilor, datează din 
anul 785. Templul cu picturi are o lungime de circa 16,5 m şi o 
lăţime de 4,1 m şi se înalţă, de asemenea, pe o colină mică, 
aranjată ca o platformă. La nord, trei porţi distincte permit 
intrarea în cele trei camere pictate. 


Prima sală din Bonampak. 


In prima sală, în zona de curbură a bolţii, asistăm la o 
audienţă acordată de halach uinic, îmbrăcat cu o haină din piele 
de jaguar, aşezat pe tronul-banchetă între două femei, poate 
soțiile sale. El primeşte cincisprezece preoţi rotunjori, cu lungi 
pelerine albe, cu capul prelungit de mănunchiuri de pene şi de 
turbane, care vorbesc între ei, în timp ce un om cu o simplă 
bandă în jurul şoldurilor, în picioare pe un podium, ţine în braţe 
un copil. Cu craniul strâns conform ritualului în aparatul destinat 
să-l deformeze; desigur trebuie să fie fiul lui halach uinic 
prezentat de preceptorul său. Marii preoţi, încărcaţi şi stânjeniţi 
de bijuterii, de penele lungi şi de frunzele de nufăr, sunt 
îmbrăcaţi de către servitori care le pun pieptare de jad şi tichii 
ciudate şi foarte împodobite. 

Un nobil se pregăteşte să machieze sau să coloreze capul 
preotului-rege, halach-uinic. 

In partea de jos, de asemenea, pe patru pereţi, se desfăşoară 
o ceremonie religioasă de rugăciune pentru obţinerea victoriei, 
cu participarea a numeroşi muzicieni cu fâşii de pânză în jurul 
coapselor, lovind într-o tobă verticală huehuetl, agitând un 
maracas*?. Lovind o carapace de broască ţestoasă cu bucăţi de 


62 instrument de percuție făcut dintr-o carcasă naturală, în care sunt 
grăunţe dure, care se agită. 

coarne de cerb, suflând în trompete şi fluiere, în timp ce 
purtătorii de umbrele de soare se apropie. (Reamintim că indienii 
precortezieni nu cunoşteau instrumentele cu coarde.) Dansatorii, 
cu mănuşi fără degete în formă de cleşti uriaşi de crustacee, de 
crab desigur, îi acompaniau pe muzicanți; ei personificau, 
probabil, divinităţi sau fiinţe mitologice fabuloase. Cel care îl 
„joacă” pe Mam, bătrânul zeu al Pământului şi al cifrei Cinci, îşi 
ascunde faţa sub un nufăr enorm şi are pe braţ emblema-simbol, 
glifa tun; zeul Porumbului încheie marşul acestei procesiuni de 
actori-zei. 


O a doua sală a razboiului. 


Tema frescei din a doua cameră, cea din centru, se referă la 
război şi redă o confruntare militară de necrezut, repartizată şi 
aici pe două nivele şi chiar pe diferitele trepte ale unei piramide 
care ocupă toată înălţimea unui panou. Regele-preot, împodobit 
cu bijuterii de jad, cu o lance ceremonială încărcată de pene în 
mână, înconjurat de zece ofiţeri, din care cei mai importanţi stau 
lângă el, poartă, ca şi superiorul lor, o piele cu pete rotunde, de 
jaguar, lănci şi încălţăminte îmblănită înaltă, tot din piele de 
jaguar. Cea mai mare parte a personajelor poartă pe cap măşti 
reprezentând animale fantastice. Pe treptele inferioare ale 
piramidei, stând în felul specific indian, îmbrăcaţi doar într-un soi 
de slip îngust, zece prizonieri cu părul lung şi liber îşi arată 
degetele  sângerânde şi dureroase; ei fuseseră, probabil, 
torturați. Unul este mort şi, pe o treaptă inferioară, un cap tăiat e 
aşezat pe frunze. La baza piramidei, soldaţii învingători, înarmaţi, 
stau  aliniaţi, mimând faptele lor de vitejie, acţiunile lor 
deosebite; unii poartă măşti. Jacques Soustelle consideră această 
scenă cea mai patetică din toată arta precolumbiană iar Paul 
Rivet, ca pe o capodoperă a picturii indiene; el compară acest 
ansamblu, datorită importanţei şi calităţii sale, cu tapiseria de la 
Bayeux*?. 

In ceea ce priveşte încleştarea propriu-zisă, care trebuie pusă 


63 Cunoscută sub numele de „tapiseria reginei Mathilda”, soţia lui 
Wilhelm Cuceritorul (1027-1087), broderia pe pânză, având o lungime 
de 70,34 m, reprezintă în 58 de scene cucerirea Angliei de către 
normanzi. 

înainte în desfăşurarea scenelor, artiştii ne redau, cu o pricepere 
şi o măiestrie uluitoare, ardoarea şi învălmăşeala din timpul 
ciocnirii celor două grupe mayaşe, amândouă, probabil, ţinând 
seama de caracterele etnice. O uimitoare paletă de culori e 
folosită pentru a reda corpurile vopsite ale războinicilor, coifurile, 
penele,  scuturile, armele, măştile, umbrelele de soare... 
prizonieri sunt traşi de păr în afara zarvei şi a încăierării, în timp 
ce se continuă aprige lupte corp la corp. Contra lăncilor şi 
macanas-elor (săbiile de lemn dur incrustate cu ţăndări de 
obsidian), duşmanii se apără cu scuturi dreptunghiulare, în timp 
ce un om îşi sparge pieptul suflând într-o trompetă. 


A treia sală sărbătoreşte victoria. 


Jată-ne în a treia sală: calmul a revenit, dinamismul a slăbit; 
asistăm la sărbătorirea fericitei victorii, importantă pentru 
locuitorii din Bonampak, un mic oraş, asemănător altora risipite 
în junglă. Şi aici, compoziţia ocupă cei patru pereţi ai camerei şi 
esenţialul este centrat pe o structură cu opt trepte, o piramidă 
probabil, ocupată de zece dansatori, în costume extraordinare, 
cu pălăriile lor de dimensiuni fantastice, din care ţâşnesc pene 
de quetzal şi cu două aripi mari, triunghiulare, fixate orizontal la 
nivelul centurii. Fără îndoială, aceste aripi erau făcute dintr-un 
mozaic de pene mici, redând motive umane, animaliere sau 
geometrice. Aceşti dansatori surprinzători, agită, cei mai mulţi, 
evantaie; printre ei sunt amestecați câţiva preoţi oficianţi, 
acoperiţi doar de-o simplă bandă în jurul şoldurilor: doi dintre ei 
par să arunce în sus corpul gol (sau cadavrul?) unui prizonier cu 
membrele legate; la partea de jos a estradei cu trepte sunt 
oameni cu umbrele de soare. 

Pe o mică parte a zidului camerei, în zona superioară, zece 
oameni strânşi unul într-altul duc pe unul din ai lor pe un scut. O 
altă scenă surprinzătoare se desfăşoară pe al doilea mic panou: 
femei sau fete în huipi/ alb, stând cu picioarele sub ele şi cu 
genunchii depărtaţi pe un tron sau pe un fel de masă verde, 
împodobită cu discuri mari roşii, vorbesc cu alte două femei (?), 
una în picioare, în spatele tronului, cealaltă aşezată lângă tron, 
cu un copil în braţe. La dreapta, îngenuncheat şi respectuos, un 
om durduliu serveşte această adunare de nobili cu cranii prelungi 

şi poate pe halach-uinic însuşi, stând pe tron, îmbrăcat în alb şi 
pe cale de a-şi băga în buze spinii pe care îi întinde un servitor 
îngenuncheat: în faţa regelui-preot, rulouri de hârtie aşezate într- 
un coş sunt prevăzute pentru a absorbi sângele acestor 
autosacrificii, fără îndoială obişnuite în ceremoniile cu rugăciuni 
de mulţumire. 

In sfârşit, pe faţada cu spatele la intrare, pe trei nivele, sunt 
reprezentaţi treizeci de oameni: preoţi cu pelerine mari, albe, 
muzicieni şi vraci discută între ei. Se observă totuşi că mulţi 
dintre ei fac un gest ciudat şi care trebuie să aibă o semnificaţie: 
ei pun una din mâinile lor pe cotul, bicepsul sau umărul opus. 


Sfârşitul mayaşilor. 


Acest ansamblu pictat de la Bonampak constituie, împreună 
cu uluitoarele figurine de la Jaina sau din alte părţi, singurele dar 
şi cele mai captivante documentare asupra societăţii mayaşilor: 
datorită lor, ni-i putem imagina, aproape îi vedem trăind aşa cum 
au fost cu puţin înainte de dispariţia lor. Care rămâne un mister. 

Cum a dispărut civilizaţia maya? Ce s-a întâmplat exact? S-a 
vorbit de o invazie a barbarilor din nord sau de factori economici 
cum ar fi sărăcirea pământului, asaltul continuu şi epuizant al 
junglei. Astăzi, după Eric Thompson, se crede că a fost o 
revoluţie internă, lentă, gradată, în trepte, fără a fi brutală, în 
raporturile dintre elita religioasă şi aristocratică şi masa de ţărani 
„farmecul s-a risipit, scrie Jacques Soustelle, poate din cauză că 
speculaţiile matematice şi astronomice ale clerului s-au 
îndepărtat din ce în ce mai mult de preocupările zilnice ale 
maselor. Atunci legătura socială a slăbit: ţăranul sau s-a răsculat 
contra stăpânilor săi. Sau şi asta pare mai aproape de adevăr, s- 
a eliberat de puterea lor, revenind la micul său petec de pământ, 
la coliba lui, la zeii cătunului său pe care-i venera simplu şi fără 
fast, ca lacandonii de astăzi”. 

Zelul poporului a dispărut şi aristocrația sacerdotală s-a trezit 
singură şi a trebuit să se „reconvertească”. Şi, în fond, nu le este 
oare scris civilizaţiilor să dispară? Jacques Soustelle afirmă la 
sfârşitul cărţii şale Cei patru sori: „Din când în când, într-un 
ocean de sărăcie, de lupte şi de cruzimi, apar insulițe de 
imperfecţiune, deoarece numai utopia este perfectă, dar în care 


153 


arta, organizarea socială şi politică au ridicat, pentru un timp, 
societatea omenească la un grad înalt de strălucire şi de 
desfătare: de exemplu Atena între războaiele medice şi războiul 
contra Spartei, Imperiul roman de la Traian la Marc Aureliu, 
cetăţile mayaşe din marea epocă clasică, Spania musulmană la 
Cordoba şi la Grenada. Nu există epocă de aur nici în urma 
noastră, nici în viitor: totuşi, pe durata unui fulger între două 
nopţi interminabile, umanitatea reuşeşte, uneori, să capete un 
echilibru precar, excepţie strălucitoare în timpul unei istorii 
întunecate”. 

Dar, ca să nu încheiem cu o observaţie prea amară, să dăm 
ultimul cuvânt unui poet, lui Miguel Angel Asturias, care era 
mândru de sângele său mayaş: “Nimeni nu s-a întors din lumea 
verde în care, printre cerbi şi păuni albaştri, se înălţau oraşe de 
ceremonie, oraşe cosmice şi îngheţate - sfidare a popoarelor 
constructoare, oameni aparţinând altor orizonturi, oameni care 
trăiesc ca şi cum secolele n-au trecut; rasă care socotea zilele ca 
pe diamante şi care credea în zeii săi, în riturile sale de fum şi de 
vise, în pietrele sale de calendar, în muzica şi înţelepciunea 
cuvintelor, în tot ceea ce cinci secole de devastare, de 
exploatare şi de uitare nu au reuşit să distrugă complet. Ce a 
rămas din aceste culturi. Din sistemul lor de măsurare a timpului, 
din divinităţile lor. Din muzica lor, din cântecele şi din dansurile 
lor, din felul lor de a lucra pământul? 

